
Konferansa Berlînê: 

"Divê Almanya mafê Kurdan binase" 


ismet Siverekli 
Berlin (Rûdaw) - Li paytexta 
Almanya Berlînê hefta borî, li 
parlamentoya eyaletê konferan- 
sek li ser rewşa Kurdên Alman- 
yayê bi navê “Kurdên li Alman- 
yayê: Dîrok, Pêşeroj, Perspektî- 
vên Ji Bo Wekheviyê“ hat lidar- 
xistin. Konferans, bi hevkariya 
Fluchtlingsrat Berlin, IPPNW, 


Fluchtlingsrat Niedersachsen, 
Europaischer Friedensrat Tiir- 
kei/Kurdistan, Yek-Kom, Giya- 
settin Sayan, Internationale Liga 
Fiir Menschenrechte, Deutcsh- 
Arabischer Dachverband in De- 
utschland-DAD e.V. û Roza 
Luxemburg Stiftung hat lidar- 
xistin. ► 8 



(Wêne: Rûdaw) 


Serdana hiqûqnasan bi dawî bû 


Köln (Rûdaw) - Serdana şan- 
da hiquqnasên ji Herêma Kur- 
distanê ku hefteyekê li Almanya 
didome, bidawî hat. Hiqûqna- 
sên Kurd di dîdarên xwe de li gel 
saziyên Alman de serdana we- 
zareta dadê ya eyaleta NRW, 
dadgehên cuda, girtîgeh û çend 


saziyên din yên sîstema dadê ya 
Almanyayê kirin. Şanda Kurd ji 
alî rayedarên payebilind yên 
Alman ve hatin pêşwazîkirin. Di 
serdan û dîdaran de aliyan ji he- 
vûdû re ezmûn û pergala dadê 
ya welatên xwe ragehandin. 


YEK-K0M û K0MKAR: 


Em piştgiriya hîç partiyekî nakin 



Yûksel Koç 


(Wêne: Rûdaw) 


Bekir Topgider 


Köln (Rûdaw) - Di 27ê îlonê 
de hilbijartinên giştî yên Parla- 
mentoya Almanyayê tên lidar- 
xistin. Di hilbijartinan de bi giştî 
derdora 62,2 milyon kes xwedî 
mafê dengdanê ne. Di nava 
dengdêran de 4,1 milyon welati- 
yên esil biyanî jî hene. Li gor sa- 
ziyên Kurdan derdora yek 
milyon Kurd li Almanyayê dijîn 
û 250 hezarên wan jî hemwela- 


tiyên Almanyayê ne. Ev demek e 
ku partiyên serekê yên Alma- 
yayê CDU, SPD, FDP, Die Grune 
û Die Linke di nava propagan- 
daya hilbijartinan de ne û li ser 
gelek afîş û lîsteyên berbijêran 
çendîn navên biyanî tên dîtin. Lê 
bêrovajî salên borî îsal tu berbi- 
jêrê Kurd ku saziyên Kurd wek 
nûnerê Kurdan piştgiriyê bidine, 
tune. ► 8 


Kurdistan dijî gendelîye tevdigere: 

Di derbarê Waliyê Silêmaniyê de biryara girtinê 



Waliyê Silêmaniyê Dana Ehmed Mecîd Cîgirê Serokwezîrê yê kewn Omer Fettah Wezîre Lawan Taha Berwarî 


Silêmani (Rûdaw) - Li He- 
rema Kurdistanê li dijî gendeliyê 
dadgeh dikevin tevgerê. Dadge- 
heke di derbarê waliyê Silêma- 
niyê de biryara girtinê derxist û 
komîsyoneke parlamenê jî di 
derbarê cîhgirê serokwezîr û 2 
wezîran de lêpirsîn da destpêki- 
rin û di derbarê qeymaqamê 
Helepçê de jî biryara girtinê hat 
derxistin. 

Wezîrê Dadê yê Hikûmeta 
Herema Kurdistanê roja şemîyê 
ji Rûdawê re daxuyand ku di 
derbarê Waliyê Silêmanî de ji 
ber tohmeta gendeliyê biryara 
girtinê hatiye derxistin. Ji ber ku 
di çêkirina avahiya wîlayeta Silê- 
maniyê de gendelî hatiye kirin, 
dadgeheke Kurdistanê di der- 
barê waliyê Silêmaniyê Dana 
Ehmed Mecîd de biryara girtinê 


derxistiye. 

Di derbarê mijarê de Wezîrê 
Dadê yê Hikûmeta Herêma 
Kurdistanê Faruk Cemîl (YNI<), 
ragehand ku ji bo gendeliya li Si- 
lêmaniyê bê zelakirin ji aliyê Ko- 
misyona Çavdêriya Dadê ve 
2000 rapor hatine amadekirin: 
“Hinek karmendên avahiya wî- 
layeta Silêmaniyê bersiv dane, 
hinek jî nedane. Heta niha gelek 
rapor nehatine bersivandin.” 

Li aliyê din li bajarê Ranya û 
navçeya Helebçê jî bûyerên gen- 
deliyê derketin holê. Li gor aga- 
hiyên ku Farûk Cemîl da Rûda- 
wê, niha Qaymeqamê Helebçê û 
Birêvebirê Fînansa Saziya Xane- 
şîniyê ya Ranyayê wenda ne. Di 
derbarê qeymeqamê Helepçê 
Fûad Salih de jî biryara girtinê 
hatiye derxistin. 


Wezîr Cemîl ragihand ku tenê 
li Ranyayê 191 milyon Dînar bê 
serûşûne. Herwiha li wan deve- 
ran di sektora perwerdê de jî bû- 
yerên gendeliyê hatine dîtin. 

Li aliyê din tê gotin ku hinek 
rayedarên Silêmaniyê, Helebçe 
û Ranyayê ji bo ku nûnerên Lîs- 
teya Goran in bi gendeliyê ha- 
tine tawanbarkirin û ev bûyer 
wek biryareke siyasî tê nirxan- 
din. Li ser mijarê Cemîl got ku 
ev yek ne rast in: “Li Duhok û 
Hewlêrê jî gendelî heye. Lê dez- 
gehên çavdêriyê li Silêmaniyê 
baştir kar dikin.” 

Li aliyê din di derbarê sê we- 
zaretan de jî lêpirsîn hatine dest- 
pêkirin. Dîwanî Çavderî Darayî 
di derbarê Cîgirê Serokwezîrê yê 
kewn a Hikûmeta Kurdistanê 
Omer Fettah, Wezîrê Werzîş û 


Wezîrê Karên Enerjiyê Hoşyar Sîweylî 

Lawan Taha Berwarî û Wezîrê 
Karên Enerjiyê Hoşyar Sîweylî 
de jî aliyê lêkolîn hatiye destpê- 
kirin. Wezîrê Dadê Cemîl di 
derbarê kesên navborî de ji bo di 
pêkanîna kar de mesrefên zêde 
çêbûne, lêkolîn tê kirin. 

Wezîrê Karên Enerjiyê Hoş- 
yar Sîweylî ji Rûdawê re got ku 
bûyer rast e û li ser wezareta wî 
pereyên mezin hatine xerckirin, 
lê ev yek bi biryara Omer Fettah 
çêbûye û wî ev îmze nekiriye. 

Balkêş e ku waliyê Silêmanî 
Dana Ehmed Mecîd û qeyme- 
qamê Helepçê Fûad Salih en- 
damê Tevgera Goran in ku di 
hilbijartinê de gotara wan ya se- 
reke dijberiya gendeliyê bû. Her- 
wiha wezîrên ku di derbarê wan 
de lêpirsîn hatine destpêkirin li 
ser PDK û YNK’ê ne. 


Kurdên Ewrûpa di mîhrîcanê de gihîştin hev 



Gelsenkirchen (Rûdaw) - Li bajarê Almanya 
Gelsenkirchenê 17. Mîhrîcana Çanda Kurd a Nav- 
netewî ku bi navê Aram Tîgran û Yusif Gûnay roja 
12’ê îlonê bi beşdarbûna bi deh hezaran kesî hat li- 
darxistin. Ji sala 1992’an heta niha Mîhrîcana 
Çanda Kurd a Navnetewî her sal tê lidarxistin û ev 
çend salên dawîn li bajarê Gelsenkirchenê lidar 
dibe. Serokê KCK’ê Murat Karayilan bi telefonê 
tevlî mîhrîcanê bû û beşdaran pîroz kir. Parlamen- 
terên DTP’ê yên Amedê Akin Birdal û yê Wanê 


(Wêne:ANF) 


Özdal Uçar jî tevlî mîhrîcanê bûn. Beşa çandê ya 
mîhrîcanê jî dewlemend derbas bû. Hunermen- 
dên wek Şivan Perwer, Serhado, Azad, Rotînda, 
Mustafa Dadar, Cihan Çelik, Arzu, Koma Muzîkê 
ya NÇM’ê û dengbêjên ciwan beşdarî mîhrîcanê 
bûn. Koma Folklorê ya TEV ÇAND’ê jî govenda 
xwe pêşkeş kir. Mîhrîcan di saet 12’an de destpêkir 
di saet 20’an de bi dawî bû. 

Di mîhrîcanê de Kurdekî bi navê Şukru Çiçek ji 
ber nexwaşiya dil jiyana xwe ji dest da. 


Lêkolerê Amerîkî Prof. Kubciek: 

AKPdi 

çareseriyê de 
ciddî ye! 


Hawar Evdilrezaq 

Hewlêr (Rûdaw) - Prof. Paul 
Kubciek mamostê zanistên si- 
yasî li Zanîngeha Oakland a 
Amerîka ye. 

Kubciek demekê li zanînge- 
hên Tirkiyê û Ukrayna mamos- 
teyî kiriye û di derbarê siyaseta 
Ewrûpa, Rojhilata Navîn û karû- 
barên navxwe yên Tirkiyê xwedî 
zanîneke baş e. Herwiha, Paul 
Kubciek çend pirtûk li ser Tir- 
kiyê û Yekîtiya Ewrûpa (YE) ni- 
vîsandine û kitêba wî ya dawî jî 
sala 2003’an de bi navê: ”Demok- 
rasîkirina YE” hat weşandin. 

Dr. Kubciek di vê hevpeyvîna 
taybet ya Rûdawê de baldikişîne 
ser hewldanên Tirkiyê bo çare- 
serkirina pirsgirêka Kurd û di- 
bêje gerek Tirkiyê ji mêjve wiha 
tevgeriyaba’ Li gor Kubciek ger 
PKI< ji derveyî proseya çarese- 
riyê bimîne wê hewldanên çare- 
seriyê serkeftîtir bin. 

► 8 

û hwd divê mirov xwe rojane 
nûjen bike. Ji ber wê daxwaza 
nûjenkirina rojane û taybetî ji 
ber taybetmendiya hêza ragi- 
handina TVyê, em derbasî 
weşana MKurdTV dibin.” 

Dr. Ciwan Heqî armanca vê 
televîzyona înternetî jî wek 
dengeke demokrat, pirdengî û 
piralî yê gelê Kurd û Kurdis- 
tanê binavkir. Heqî dibêje ku 
weşanên wê ne zindî ne, lê wê 
gelek nêzîkî zindî bin: “Progra- 
mên wê ji videoyan, ku li stûd- 
yoya MKurd TV û dervayî 
stûdyoyê tên amadekirin, pêk 
tên. Em malpera MediaKurd û 
digel MKurdTV ji bo gelê Kur- 
distanê wek pêdiviyekê dibî- 
nin. Deriyê wan her du saziyên 
ragihandinê ji bo hemu gelê 
Kurdistanê û dostên wê re ve- 
kirîne.” 


Köln (Rûdaw) - Li bajarê Al- 
manya Kölnê ev 7 sal in nanê 
Kurdî tê pijandin û li gelek deve- 
ran tê belavkirin. Xwediyê vê fi- 
rinê (nanxane) Kurdekî ji Silê- 
maniyê ye û çar xebatkarên wî jî 
Kurd in. Sê kes rojane 2500 nan 
derdixin. 

Firina ku di heftê de heft roj 
vekiriye, gelek muşteriyên wê 
hene. Ji sibehê saet 8’an heta 
êvarê saet 20’an tendûr germ e û 
nan tê pehtin. Navê nanxanê 
Orientalisches Lawash Brot e 
(Nane Lawaş e Oryantal). Li gor 
agahdariyên ku xebatkar Ah- 
med ji Rûdawê re parvekir, bêh- 
tir marketên Kurd, Tirk, Faris, 
Ereb û Afxaniyan ji wan nan dis- 
tînin. Ahmed wiha dibêje: “Ro- 
jên yekşemê em 3000 nan dipê- 
jîn. Rojên şemiyê zêdetir e. Ro- 
jên pêncşem û înê zêdeyî 2500 
nan tên pehtin. Ji bilî marketan 
gelek kes tên û nanê xwe distînin 
û diçin.” 


Xebatkarên tenûrê Ahmed, 
Kawa, Yasîn û Muhsîn in. Muh- 
sîn ew roj ne li wir e. 

Du tendûr hene; herdu jî bi 
hev re pêketî ne. Yek hevîr 
amade dike, du kes bê navber 
hevîr vedikin, li tendûrê dixin, 
nanê pehtî ji tenûrê derdixin û li 
ser masê radixin. 

“ Wek vê firinê li bajarê Essenê 
jî yek heye.” Ev agahdariyê xebat- 
karê firinê Kawa dide me. “Em 
çar kes li vir dixebitin. Rojê yek 
nayê, sê dixebitin. Di rojên germ 
de xebat zehmet e, lê zivistanê 
baş e.” 

Derûdora tenûre ji hesin e. Lê 
nava wî seramîk e. “Em vê sera- 
mîkê ji Brîtanya tînin. Li wir 
Afxan vê karê dikin û em ji wan 
dikirin. Lê Afxan di tenûrê de ne 
nan, tenê goşt û xwarinên bi goşt 
dipijînin.” 

Lê agir? Gelo tenûr bi çi germ 
dibe û nan bi çi dipije? Ahmed 
dide pêşiya me û me dibe pişt fi- 


(Wêne: Rûdaw) 

rinê. Ev depoya wan e. “Di de- 
poya me de tupên gazê hene. 
Her tupekî 33 kilo ye û dikare 
rojekî têra me bike.” 

Ji torbê ardê 25 kiloyî 300 nan 
jê dertê. Çar nan dixin nava nay- 
lon û yeka wî bi 1,40 euro difiro- 
şin. 

Wek ku Kawa dibêje, jiber ku 
nanê wan teze ye û tê dîtin ku li 
ber çavan ji tenûrê derdikeve 
kesê ku carek bikire careke din jî 
tê. Ahmed lê zêde dike: “Hemû 
karê me bi destan dibe, li vir ma- 
kine kar nakin. Her tişt ji destê 
mirovan derdikeve.” 

“Heta niha hîn tu kes ji çape- 
maniyê nehatiye vir. Hûn ên 
yekem in.” Ev gotin Yasin dibêje. 
Ew ji Aqrêye. Yasîn paşê dipirse 
ka em ji kîjan rojnameyê hatine. 
Dema em hejmara Rûdawê ya 
dawî didinê ew bi meraq rûpe- 
lên wê diqelibîne û li sernivîsên 
nûçeyan dinêre. 


Almanya welatê milyoneran e 


Köln - Li gor raporta banka 
Amerîkî Merrill Lynch ya li ser 
dewlemendiyê di sala borî de 
809 hezar û 700 kes li Alman- 
yayê xwedî herî kêm yek milyon 
Dolar in. Herêmên ku herî zêde 
milyonerên Almanya lê dijîn 
Hamburg û Bayern in. Li gor 
agahiyên saziya îstatîstîkan ya 
Almanyayê Statistischen Bun- 
desamt di sala 2004’an de ji 100 
hezar Hamburgî 23,5’ê wan 


xwedan herî kêm milyonek 
Euro bûne. Li paş Hamburgê he- 
rêmên Bayern (16,3) û Bremen 
(14,9) tên. Herî kêm milyoner li 
Rojhilatê Almanyayê hene. 
Dewlemendtirînê Almanyayê 
xwediyê Aldi Sud Karl Albrecht 
e. Li gor texmînan 17,55 milyar 
Euroyê navborî heye. Di rêza 
dûyem de jî birayê wî Theo Alb- 
recht ê xwediyê Aldi Nord 
(17,05 milyar Euro) û di rêza 


sêyan de jî malbata Porsche bi 
15,5 milyar Euro tên. 

Di sala borî de li seranserê cî- 
hanê 8,6 milyon kes milyonerê 
Dolaran bûn. Bi 2 milyon û 460 
hezar Dewletên Yekbûyî yên 
Amerîkayê (DYA) welatê ku 
herî zêde milyoner lê dijiyan bû. 
Di rêza dûyem de Japonya bi 1 
milyon û 366 hezar û bi 
810 hezar milyoneran jî Al- 
manya di rêza sêyan de bû. 


Net-TV'yeke nû: 


Köln (Rûdaw) - Televîzyo- 
neke Kurdan ya nû li ser înter- 
netê dest bi weşanê kir. 
Xwediyê televîzyonê armanca 
xwe wek dengeke demokrat, 
pirdengî û piralî yê gelê Kurd 
diyar dike. Televîzyona binavê 
MkurdTV li ser navnîşana 
www.mediakurd.com ê berna- 
meyên xwe yên peşîn weşan- 
din. 

Xwedî û edîtorê MkurdTV 
Dr. Ciwan Heqî di derbarê ar- 
manc û weşana televîzyona 
xwe ya li ser înternetê agahiyên 
taybet dan Rûdawê. Heqî got 
ku wê bernameyên siyasî, ci- 
vakî, malbatî, jin û zarok; 
hûner û mûzîk; dîn û diyanet; 
aborî, dîrokî, nûçevanî, tendû- 
rustî, magazînî, film, belge- 
name bajarvanî, he-nek û 
pêkenîn, zanistî, xweza, spor, 


teknîkî û hwd bêne weşandin. 

Edîtorê televîzyonê Dr. 
Ciwan Heqî di derbarê vê pro- 
jeyê wiha axifî: “Min gelek 
mesref lê kiriye û lê dikim. Ez 
bawer dikim ku ewê pêş de 
here. Ez dixwazim mirov tay- 
betî li ser rojavayê Kurdistanê 
biaxive. Derd û êşê gelê Kurd ji 
dinê re bide zanîn, da ku her- 
kes bibîne çi anine serê me. Lê 
mixabin dinya bêdeng e.” 

Di derbarê hêza ragihandinê 
de jî Heqî got ku ragihandin di 
jiyana mirovan de hem hêzek 
hem jî pêwîstiyek gelek girîng 
e. “Ji ber vê yekê, berî sê salan 
min malpera serwext.com 
vekir. Baweriya min hebû ku 
ewê di ragihandina Kurdistani 
de ciheke giranbiha bigire. 
Wisa jî çêbû. Herwiha, li gor 
pêşveçûna civaki, siyasî, aborî 


"Pere hebe ezê CNN-Kurd vekim!" 


Gurên komputerê: 


Stenbol (Rûdaw) - Di nav 
malperên Kurdan de ya ku herî 
tê de nîqaşên wêjeyî û çandî 
dibin, helbet Malpera Diyar- 
name ye. Gelek xwendevanên 
kurdî bêyî ku malpera Diyar- 
name venekin sebra wan nayê. 
Malper li ser navnîşana 'www, 
diyarname. com’ weşanê dike û 
di 21’ê avrêla 2005’an de dest bi 
weşana xwe kiriye. Editor Cemîl 
Oguz di derbarê Malpera Diyar- 
namê de ji Rûdawê re axivî. 
Oguz, li ser pirsa me ji Rûdawê 
re diyar kir ku di destpêkirina 
malperê de ev dane ber xwe, 
“Diyarname wekî gelek malpe- 
rên Kurdan ji vir de û wir de di- 
zîna nûçeyan wêdetir nûçeyên 
taybet diweşîne. Heta ji destê 
me hat jî me ev kir, em bawer in 
hinek em bi ser ketin. Di nav 
malperan de ya ku herî zêde 
nûçe jê têne girtin û ya ku heri 
zêde nûçeyên taybet diweşîne 
Diyarname ye. Me got, divê ni- 
vîskar di her malperê de nebe, 
lewma me biryara nivîseke ji me 
re hatibe şandin, li malpereke 
din jî hatibe weşandin emê ne- 
weşînin’ da. Me ev biryara xwe 
anî cih û me nîşan da ku tiştên di 
Diyarnameyê de ne tenê aîdê wê 
ne û ji bo Diyarnameyê hatine 
şandin. Me di vê dema weşana 
xwe de gelek caran mijarên bal- 
kêş dan nîqaşkirin û di van nîqa- 
şan de bi dehan nivîskarên kurd 
dîtinin xwe anîn ziman. Ev jî ali- 
yeke din a Diyarnameyê ya tay- 
bet e...” 


Li ser tikandin û serdana mal- 
perê jî Oguz behs dike ku îstatîs- 
tîk zêde ne girîng in û dû re lê 
zêde dike ku herî zêde ji Tirki- 
yeyê mêvanên malperê hene, “Ji 
ber zêde ji bo min ne girîng e ez 
zêde li îstatîstîkan nanêrim lê 
niha li ser pirsa te ez ketim wê 
beşê min dît ku bi sedî 56’î herî 
zêde ji Tirkiyeyê mêvan hene û 
wekî din ji welatên din ên din- 
yayê...” 

Em jê dipirsin ka mêvanên 
malperê herî zêde kîjan nûçeyan 
ditikînin: ”Mêvanên me herî 
zêde nûçeyên ku me bi taybetî 
çêkirine ditikînin. Jixwe ji ber vê 
yekê heta ji me tê nûçeyên ku 
tenê di Diyarnameyê de hene, 
tenê Diyarnameyê çêkirine di- 
weşînin. Divê ez bibêjim qun- 


ciknivîskarên me jî balê dikişî- 
nin. Ez vê di nav jiyanê de dibî- 
nim. Gelek kes dema min 
dibînin bi ser min re silavan ji ni- 
vîskarên me re dişînin. Ev yek jî 
eleqeyê nîşan dide...” 

Edîtor Oguz dibêje ku asten- 
giya wan ya herî mezin aborî ye 
û lê zêde dike ku Diyarname 
heta îro ji tu partî, rêxistin û der- 
dorî tu piştgirî negirtiye: “Em bi 
serê xwe, bi îmkanên xwe we- 
şanê dikin. Ev yek di heman 
demê de serbixwebûnê jî dide 
me.” 

Em jê dipirsin ku xeyala wî ya 
herî mezin çi ye? ”Ez gelek dix- 
wazim televîzyoneke Kurdan a 
nûçeyan (wekî CNN) hebe û ez 
jî edîtorê wê bim. Rojek pereyên 
min hebin ezê televîzyoneke 
wisa vekim.” 

Oguz eşkere dike ku malpe- 
reke ku ew zêde bitikîne nîn e, 
“Ez tenê ji bo ‘Ka wan çi weşan- 
diye’ li malperên Kurdan dinê- 
rim. Piraniya malperên Kurdan 
wek Milliyet û Hurriyet a Tirki- 
yeyê ne û jixwe nûçeyên xwe jî ji 
wir digirin. Hema li mijareke si- 
yasî ya li rojevê binêrin miheqeq 
hûnê ferq bikin ku ji wir dizîne. 
0 bi vê yekê re jî çawa wan roj- 
nameyan heqaret li tevgera Kur- 
dan a Bakur kiriye, ev malperên 
me jî hema wisa dikin. Xwezî 
malperên me Kurdan jî bi xwe 
nûçeyên xwe çêbikira, nûçeyên 
taybet pêşkêş bikira û me jî bi di- 
lekî rehet li wan binêriya. Mixa- 
bin.” 


Mehmet Sebatli 

Çend Kurdên pisporên kom- 
puterê amadekariya bername- 
nûsiyê dikin û dixwazin naven- 
deke teknolojiyê avabikin. Ar- 
manca wan ew e ku bi vê me- 
bestê nifşên nû yên kurdîaxêv 
fêrî zanista agahdariyê bibin. 
Navenda teknolojiya agahiyê wê 
pêşî li ser malperekî internetê 
bimeşe. Navê malpera ku niha di 
qonaxa damezirandinê de ye, 
“Sazmend“ e. Ji pisporên vê 
grûbê Hîm Mele Ahmed ji Rû- 
dawê re behsa projeyên xwe kir. 

Wek ku Hîm Mele Ahmed ji 
Rûdawê re ragihand armanca 
wan hînkirina bernamenûsî û 
hunersazîya rûyên bikarhêner 
yên alavên medyayê û di nav 
Kurdan de xurtkirina lêkolînên 
zanistên girêdayi komputerê ye. 
Ew bi navê Sazmendê ji her rew- 
şenbirekî re pêwîst dibînê ku za- 
nista xwe bide nifşên di pey xwe 
re. Da ku zarokên Kurd karîbin 
di radeya netewên din de bijîn û 
ji bo vê jî divê sînor ji perwerde 
û fêrkirina wan re neyên danîn. 
Ahmed wiha didome: ”Paşke- 
tina miletê me ne tenê ji qelsiya 
xizmetên dewletên desthilatdar 
hatiye, lê belê ji qelsiya rewşen- 
bîrên me jî. Sazmend ji rewşen- 
bîr, zana û pisporên Kurd re 
bang dike ku di warê zanyariya 
xwe de ciwan û zarokên Kurdan 
perwerde bikin.” 

"Astengiya yekem wêjeya 

zanistî ye” 

Hîm Mele Ahmed di pey fêr- 
kirina ciwanan re armancên 
xwe yê duyem jî radigihîne. ”Ew 
proje jî di warê zanista agahda- 
rîyê de ye û armanca wî pêşxis- 
tina zimanê kurdî ye. Mixabin 
sedûdeh sal di pey destpêkirina 
çapemeniya kurdî ya nûjen de 
hîn zimanê zanistî yê kurdî baş 
nehatiye lêkolîn. Astengiya ye- 


kem di rêya projeya Sazmend de 
wêjeya zanistî ye. Bêguman tenê 
zimanzan û hunermendên wê- 
jeyê nikarin vê qelsiyê rakin, ji 
ber berî afirandina gotinên za- 
nistî yên nû têgihiştineke rast ji 
naveroka wê gotinê re divê.” 

Wek ku Hîm dibêje ji bo birê- 
vebiriya beşên cuda yên Saz- 
mendê hîn gelek alîkarî divê. 
Sazmend ji herkesê re derî û 
pencereyên xwe vedike û dikare 
bi zanebûna xwe vê projeyê pêş 
bixe. Hîm di axaftina xwe de 
bang li zimanzan, xwendevan û 
xwediyê komputeran dike. 
k Karê navenda Sazmend, dets- 
pêkê wê tenê di internetê de bi 
rêya malpera www.sazmend. 
com birêve biçê. Giraniya karê 
malperê wê di çar waran de be: 
1- Dibistana fêrkirinê, 2- Qun- 
cikê guftûgoyê, 3- Nûçeyên têk- 
nolojî û agahdariyê, 4- Nîşandan 
û pêşkêşkirina Software û ber- 
nameyên curbecûr. 

"Wergerandin ji afirandinê 

zehmetir e” 

Li gor agahiyên Hîm barê Saz- 


mendê ji zimanên biyanî, ne- 
maze ji zimanê ingilizi werge- 
randina gotinên zanistî ye. Ew di 
warê zanistî de zimanê kurdî 
wek paşdemayî dibîne û wiha 
bangê ji zimanzanan dike: ”Wer- 
gerandina hin gotinan ji afiran- 
dinê zehmetir dike. Ev zehmetî 
jî dihêle ku zanyarên zanistê bê 
alikariya zimanzanan nikaribin 
vê armancê durust bi cihbinin. 
Lewma Sazmend dixwaze gotar 
û nivîsên ku bên belav kirin û 
gotinên ku nû bên wergerandin 
yan afirandin di bin çavdêriya 
du koman de be. 1- Komek zani- 
yarên teknelojiya agahîyê ku bi- 
rêvebiriya Sazmendê ê li ser 
milê wan be û xwediyê zaniyari- 
yek akadêmik bin. 2- Komek 
zanyarên ziman. Ev kom jî wê ji 
çend nivîskar, zimanzan û pis- 
porên wêjeya kurdî pêk were. 
Karê bingehîn yê van kesan çav- 
dêrî û şêwirmendiya ziman e. 
Sazmend wiha dixwaze pêşxis- 
tina zimanê zanista agahdarîyê 
bi gaveke durust destpêbike.” 

Bajarên cîhanê li Duhokê gihîştine 
hev! 


Ebdula Nihêli 

Duhok (Rûdaw) - Dema 
mirov ji taxa Mîdya ya Duhokê 
derbas dibe, di piraniya serkola- 
nên wê de, navê paytextên wela- 
tên cîhanê ên wek Milano, 
Washington, Berlin, Viyana 
Madrid, Atina, New York, Bar- 
selona, Amsterdam, Seul û çen- 
dîn navên din dibîne. 

Rûniştvanên wê taxê ji navê 
kûçeyên xwe nerazî ne û dibêjin 
me hezaran navên Kurdî hene’ 
Birêveberiya Binkeya Rêzan û 
Zanyarî ya Duhokê jî dibêje 
gelek kûçeyên bajarên Ewrûpa 
bi navê Bexda ne ’ 

îsmet Emînê 31 salî, ku tab- 
loya navê taxa xwe jêdike û heta 
qaweta wî digre, diavêje. îsmet 
niştecihê Kûça Bêrn e, ji otomo- 
bîla xwe dadibeze û bo Rûdawê 
diaxife: “Me di bin her dar û ke- 
virekî Kurdistanê de şehîdek 
daye, çima navên bajarekî Ewrû- 
payê li taxên me kirine, her cara 
ku ez van navan dibînim, hêrs 
dibim û kerbê min vedibe.” 

Eier di wê kûçê de, Lavîn Mi- 
hemedê 28 salî, li ber deriyê 
mala xwe, di derbarê wan navên 
biyanî wiha bo Rûdawê wiha di- 
bêje: “Bê wê çendê ku ji me pirs 
bikin, rojekê otomobîlek hat, 
tabloya navê taxa me hilawîst, 
piştî ku me pirs kir, cîranek me 
got ew navê taxa me ye. Dû sal 
dibe ew nav li ser taxa me hatiye 
danîn, lê rêjeyekî pir kêm ji xelk 
bi wî navî pêbend in.” 

Binkeya Rêzan û Zanyarî li 
Bajarê Duhokê di çiriya paşîn a 
sala 2005’an de, li ser budçeya 
Parêzgeha Duhokê hatiye da- 
mezrandin û dest bi navlêkirina 
şeqam, tax û kûçeyên navneda 
Bajarê Duhokê û danîna nex- 



şeya zanyarî bo bajêr kiriye. Di 
sala 2008’an de, wê binkeyê rê- 
bera zêrîn bo nêzîk ji sedî 85’ê 
bajêr derkir û bi ser hemwelatî û 
îdareyan dabeş kir. 

Eierçend li serê kûçeya mala 
Eiusên Elî yê 64 salî hatiye nivî- 
sîn 'Kûçeya Viyana’ jî ew dibêje 
navê kûça me Şîf Cerdan e û 
hinek jî jê re dibêjn Kûça Nav- 
bera Dû Cadan: “Ez tu ji Viyana 
nizanim, heta niha jî min nebi- 
hîstiye xelk bibêje Kûçeya Vi- 
yana, çima navên Kurdî 
nemane, navê Viyena li kûçeya 
me kirine.” 

Eievwelatiyên Bajarê Duhokê 
ji wan navên biyanî bêzar in û 
dibêjin ku bi wan navan pêbend 
ninin. Vehêl Eiikmet ku Li Taxa 
Mîdya xwediyê marketê ye û 
mala wan jî li Taxa Berlînê ye, 
behsa serpêhatiyekî xwe kir û 
wiha wiha axifî: “Rojekî min ji 
hevalekî xwe re got mala me li 
Taxa Berlînê ye, ew jî pêkenî û 
got na na, li Los Angelesê’ ye.” 
Vehêl bi kenîn ve wiha bo Rû- 
dawê axif î: “Bila li dêlva Berlînê 
navê min li tax kiriban.” 

Cîgirê Birêveberiya Binkeya 
Rêzan û Zanyarî li Duhokê, nav- 
kirina tax û kûçeyên bajar bi 
navên biyanî wek tiştekî siruştî 


dizane û wiha diaxife: “Li gelek 
welatên Ewrûpa û Amerîka 
navê Bexda li ser kûçeyan heye.” 

Cîgirê Rêveberiya Binkeya 
Rêzan û Zanyarî, Diyar Eiesen, 
dibêje ku ew karê wan bi ber- 
name bûye: “Me bo her taxekê 
navê taybet daniye, navê taxekî 
bajar bi navê gulek Kurdî kirine, 
taxekî din bi navê gund û çiya- 
yekî Kurdistanê hatiye kirin. Lê 
di Taxa Mîdya de me baş dît 
navê hinek bajarên naskirî ên 
Ewrûpa û cîhanê li kûçeyan 
bikin.” 

Li gor Diyar Eiesen ji bilî rê- 
bera zêrîn, niha wan rêberekî 
din a tijî zanyarî di derbarê Ba- 
jarê Duhokê amade kiriye, di da- 
wiya îsal de dikeve ber destê 
welatiyan: “Eieta niha jimara 
navên kûçe, tax û şeqamên Du- 
hokê gihaye 2 hezar û 600 
navan.” 

Diyar bahsa giringbûna rê- 
bera taze dike û axaftina xwe 
wiha diqedîne: “Eger xelkê Du- 
hokê hevkariya me bikin û zaro- 
kên wan tabloyan jênekin, yan 
reng nekin, heta dû salên din 
mirov her malekî bixwaze, bi hê- 
sanî peyda dibe. Navnîşanê xwe 
bide ajorê teksîyê, bi rêya wê rê- 
berê wê were ber derî.” 


Bîlançoya Kerkûkê: 

10 hezar mirî û brîndar, 30 hezar girtî! 


Feryad Mihemed 

Kerkûk (Rûdaw) - Rêveberê 
polîsên qeza û navçeyên Ker- 
kûkê statîstîka 6 salên borî ya 
Kerkûkê ji Rûdaw’ê re ragehand. 
Di 6 salên borî de 10 hezar kes di 
encama “kiryarên terorîstî de 
bûne qûrbanî û 30 hezar terorîst 
û gûmanbar hatîne girtin.” 

Piştî hilweşîna rejima Seddam 
Hûseyîn, bajarê Kerkûkê bi se- 
dema mezintirîn qûrbaniyê si- 
yaseta bi Erebkirina rejima Iraqê 
bû, herdemê navnîşana pirsgirê- 
kên Iraqê yên mezin û gotara si- 
yasiyên Kurdistan û îraqê bû. Ji 
derveyê vê jî E1 Qaîde û grûbên 
çekdar ên radîkal berê xwe dane 
vî bajarî. 

Piştî hilweşîna rejima Seddam 
bajarê Kerkûk bi sedema ku 
hêzên polîsan ên herî mezin li vî 
bajarîne, bûye armanca serekî ya 
çekdarên radîkal. Lê vê yekê jî 
wisa nekiriye ku polîs teslîmî 
çekdarên radîkal bibin. Wekî ku 
di sala 2005’an de li bajarê Mû- 
silê qewimî û din ava çend rojan 
de beşekî bajêr ket destê çekda- 
rên radîkal. Sedema wê ya bin- 
gehîn jî ew bû ku polîsên Mûsilê 
hemû Ereb bûn. Kurd li Kerkûkê 
bi rêjeyekî berçav beşdarê fer- 
mandeya polîsên Kerkûk û qe- 
zayên wê dibin. Li gor rêveberê 
qeza û navçeyên Kerkûkê Gene- 
ral Serhed Qadir, piştî proseya 
azadiya Iraqê mil bi mil li gel 
hêzên ewliyên Kerkûkê, zêdetirî 
30 hezar terorîst û gûmanbr 
destliser kirine. Li gor Qadir zê- 
detirî 10 hezar welatî û karmen- 
dên hêzên ewlekariyê li wilayeta 
Kerkûkê şehîd û birîndar bûne. 

General Serhed Qadir statîs- 
tîka hûr ya bûyerên bajarê Ker- 
kûkê ji roja 01/04/2004’an heta 
31/07/2009’an ji Rûdaw’ê re bi vî 



şeklî eşkere dike: “539 hevwelatî 
hatîne revandin, 178 hevwelatî 
hatîne kuştin û 475 term hatîne 
dîtin. Her di vê demê de 882 
hevwelatiyên sivîl bi teqînên te- 
rorîstî şehîd bûne û 5235 hevwe- 
latî jî birîndar bûne.” 

Her weha Qadir statîstîka 
qûrbaniyên hêzên ewlehiyê jî bi 
vî awayî têxe ber çavan; “394 
polîs şehîd û 1426 polîs jî birîn- 
dar bûne. Her weha 227 parêz- 
vanên nîştîmanî hatîne kuştin û 
259 jî birîndar bûne. Wekî din 
19 karmendên asayîşê hatîne şe- 
hîdkirin û 32 jî birîndar bûne. 
Her weha li gel kûştina 3 wergê- 
rên hêzên Amerîka û birîndar- 
bûna kesekî din.” 

Berî raperînê General Serhed 
Qadir pêşmerge bû. Qadir ji 
dema ku li Kerkûkê dest bi kar 
kiriye heta niha çendîn madalya 
ji aliyê hêzên fireregez ve hêjayî 
wî hatîne dîtin. Ew vê yekê jî eş- 
kire dike û dibêje: “Ev kiryarên 
terorîstî bi rêyên cûda cûda ha- 
tîne kirin, ji wan jî teqandina 263 
otomobîlên mayînkirî û 2903 


bombeyên hatîne vedan.” 

Qadir da diyarkirin ku di van 
6 salane de 52 otomobîlên tijî te- 
qemenî û 2483 bombeyên hatîn 
vedan, li ser rê û kolanan bê ban- 
dor kirîne. 

Rêveberê polîsên qeza û nav- 
çeyên Kerkûkê bi statîstîkan 
balê dikişîne ser çalakiyên polî- 
san ên dijî çekdarên radîkal: “615 
pêngavên destgîrkirina terorîst 
û gûmanbaran. Di vê pêngavê 
de 84 endamên rêxistina tero- 
rîstî hatîne kûştin, 29467 tero- 
rîst, û gûmanbar hatîne girtin.” 

Ji derveyê destliserkirina 71 
qaîdeyên katyûşa, 3804 gulleyê 
hawan, 310 rîmot kontrol, 500 
mayîn, 8 doçka, 132 sindûq gû- 
leyên doçka, 6 betlên maddeyên 
hişbir û 33 otomobîlên gûman- 
bar. Wekî din girtina 5 kargehên 
dirûstkirina bombeyan, destli- 
serkirina 10 hezar gûlle û roke- 
tên cûda. Her wiha di vê 
pêngavê de, 29 kesên xwe ji bo 
kiryarên întixarî amadekirîn ha- 
tine girtin. 


"Dr. Berhem Serokwezîrê me hemûyan e" 




Hewlêr (Rûdaw) - Li gor En- 
damê Polîtburo ya PDK’ê Mihe- 
med Mela Qadir, gendelî bi 
eşkere heye û ger neşopînin di 
hilbijartinên tê de wê dengên 
kêmtir bînin. Li gor agahdariyên 
Mihemed Mele Qadir wê wek 
jinan Êzîdî, Kildanî û Turkmen jî 
bibin xwediyê wezaretan. Mele 
qadi herwiha dibêje: “Dr. Berhem 
serokwezîrê me hemûyan e.” 
Hefteya borî Polîtburoyên 
PDK û YNKe civiyan, di der- 
barê pêkanîna hikûmetê de li 
ser çi li hev kirin? 

Bingeha lihevkirina me ew e 
ku hejmara wezaretan werin 
kêmkirin û tenê 20 -21 wezaret 
hebin. Lê heta niha jî ew yek di 
bin lêkolînê de ye. Cara berê jî 
ku 42 wezîr bûn, tiştekî ne lojî- 
kek bû. 

Hebûna 42 wezîran li serdax- 
waza YNKêbû? 

Belê, di wê çendê de YNK’ê 
zêdetir rol lîst ku hejmara wezî- 
ran zêde be. Ji bo ku kar bi asanî 
biqedin. Wê demê ji bo ku dilê 
hinek kesan neşikê û cihên wan 
di hikûmetê de bibe, wiha hat 
kirin. Vê carê nabe wisa be, divê 
hikûmeta karkirinê be. 

We berbijêrên xwe ji bo weza- 
retan diyarî kirine? 

Na. Desteyek ji Dr. Berhem û 
Azad Berwarî û hin kesên din 
ên pispor bihev re dicivin ji bo 
ku diyarî bikin wezîrên wan 
çawa bin. Ew deste van rojan 
pêk tê û wê bicivin. Biryar hatiye 
standin ku piraniya wezîran tek- 
nokrat bin. Ji ber ku bi rastî divê 
wezîr xwediyê tecrubeyan be, 


ne wek şagirdekê biçe li kabî- 
neyê fêr bibe. 

Ji Turkmen, Aşûrî û Kildanan 
re wezaret tê dayin? 

Wezaret ji wan re tê dan, em 
wan ji partiyên din cuda dikin, ji 
ber ku taybetmendiyên wan ên 
netewî û olî hene. Wê bi heman 
awayî wezîrê Kurdên Êzdî jî 
hebe. Di kabineyê da wê jin 
hebin, lê biryar nehatiye dan 
çend bin. 

Di peymana sratejîk de dihat 
gotin Nêçîrvan Barzanî bo dû 
salan dibe Serokê Hikûmetê, lê 
piştre Celal Talabanîgot, bila 
heta kabîneya tê bimîne. Niha 
tê gotin Dr. Berhem bo dû 
salan dibe serokê hikûmetê, lê 
Sedî Ehmed Pîre dibêje bo çar 
salan. 

Nizanim, giring ew e karîn û 
şiyana wî bixwe çiqas e û çiqasî 
di karên xwe de serkeftî dibe. 
Carê bo dû salan diçe karê xwe 
dike, ger baş bû û di karên xwe 


de serkeff î bû, gilî û gazinde kêm 
bû, bi baweriya min baştirîn tişt 
ew e Dr. Berhem berdewam be. 
Dr. Berhem kesekî şareza ye û li 
Bexda û Silêmaniyê jî azmûna 
îdarî hebû. 

Niha YNK wekPDKê li parla- 
menê xwedî kursiyan e. Lê 
baskê wêyê parçebûyî 25 kursî 
biriye, serokatiya hikûmetê jî ji 
YNKê re hatiye dan, hinek kes 
dibêjin PDKê zirar kiriye... 

Ez wek zirar nizanim, ger em 
bibêjin me zirar kiriye, ew yek 
diçe çarçoveya hizbîtiyekî teng. 
Serokê Herêmê, Serokê Parla- 
menê û Cihgirê Serokwezîr ji 
PDK’ê ne. Partî jî pir bihêz e, 
lewra me tu zirarek nekiriye. 
Hin kes dibêjin kursiyên YNK’ê 
û PDK’ê kêm bûne, bi baweriya 
min ne wisa ye. Mesele ew e ku, 
grûbek ji YNK’ê cuda bûn, eger 
em wek herdû bask temaşeyî 
YNK’ê bikin, PDK û YNI< wek 
hev deng aniye. 


PDK kengî kongrê lidar dixe? 
îsal nayê girtin. Heta niha jî 
biryar li ser nehatiye dan, me di 
civîna lêjneya navendî de behs 
kir ku di meha kewçêra îsal de 
nayê lidarxistin, ji ber ku konfe- 
ransên navxweyî kêm dû meh 
dem dixwazin. 

Tu nêzîkbûnek di navbera 
PDKê û Goran de heye? 

Heta niha tu peywendiyekî 
me bi Goran re tuneye, em ça- 
verê dikin helwêsta wan a siyasî 
çi ye? Wê demê emê bizanin 
helwêsta me wê çawa be. Niha 
me beramberî Goran helwêstekî 
nedostane û nedujminane heye. 
Em hez jî dikin dostane be, lê 
divê ji wan ve destpê bibe, ji ber 
ku ew parçe bûne, dibêjin em di 
hikûmetê de beşdar nabin û 
emê di hilbijartina Parlamena 
Bexda jî bi cuda beşdar bin. 

Di civîna dawî ya Polîtburo ya 
PDICê û YNKê de we behsa wê 
kiriye divê li ser pirsa Kerkûkê 
bibin xwedî yek helwêst. Diyar 
e heta niha yek helwest tuneye. 
Mixabin heta niha PDK’ê bo 
xwe û YNKê jî bo xwe kar kiriye. 
Rast e hevpeymanî hebûye, lê 
wek hizb kar kirine. Biryar hat 
dan di wê rojê de desteyek ji 
herdu Polîtburoyan ji bo hilbi- 
jartin û karên din li Kerkûkê 
were danîn. Ji bo ku yekbûn bi 
tevahî xwiya be, divê PDI< û 
YNI< di bin çetra wê grûbê de 
wek malbendan kar bikin, ne 
wek du partiyan. Armanc ew e 
ku em bibin hêzek. 


îsa Ebdulqehar 

Hewlêr (Rûdaw) - Ji dest- 
pêka îsal heta niha zêdeyî 64 
hezar otomîlên cûrbicûr ji der- 
wazeyê Hacî Umran û Îbrahîm 
Xelîl ve derbasî Herêma Kurdis- 
tanê bûne. Xwediyê pêşangehên 
otomobîlan jî dibêjin bihayê oto- 
mobîlan zêde ye, lê berpirsên 
Deriyê Îbrahîm Xelîl wiha dia- 
xife: “Ji ber nehatina otomobîlan 
ji rêya Besra ve bihayê otomobî- 
lan li Kurdistanê zêde bûye.” 

Di heyamê 9 mehên borî de 
zêdeyî 5 hezar otomobîl ji rêya 
Deriyê Hacî Umran ve hatine 
Kurdistanê, ku piranî ya wan ji 
cûrê Bîkaşo, Senî, Land Crosser 
û Kia ne, herwiha otomobîlên 
mezin jî têde hene. 

Ji destpêka vê mehê pêre Hi- 
kûmeta Herêma Kurdistanê bo 
anîna otomobîlan ji derve mer- 
cên nû anîne, yek ji mercan ew e 
nabe modela otomobîlê li jêr 
2007’an de be. Berpirsê Derwa- 
zeyê Hacî Umeran Selam Areb 
di daxwiyaniyekê de bo Rûdawê 
wiha dibêje: “Bilî mercdanîn li 
ser bilindbûna modela otomobî- 
lan, hîç mercekî din bo anîna 
otomobîlan nehatiye danîn.” 


Ji rêya Besra ve ku dûyem ba- 
jarê mezin yê îraqê ye, dikaribe 
otomobîlan bînin Kurdistanê, lê 
metirsiya teqînan xwediyên te- 
rêliyan ji wî karî poşman dike. Ji 
bilî wê metirsiyê, xwediyê şîrke- 
tên anîna otomobîlan ji saxlem 
gihana otomobîlan ditirsin. 
Selam Areb wiha dibêje: “Beşek 
ji wan otomobîlan bi rêya avî ji 
Dubayî ve tên Bender Ebas a 
îranê û ji wir ve jî bi trenê tên 
anîn, piştre bi terêliyên Îranî ji 
rêya Hacî Umran ve digihînin 
bajarên Herêma Kurdistan.” 

Ew otomobîl bi transîtê tînin 
îranê û li wir ve tînin Herêma 
Kurdistanê. Ji ber wê yekê qere- 
balixiyek zêde li derwazeyê Hacî 
Umran peyda bûye. Wî berpirsê 
Deriyê Hacî Umran wiha dirêjî 
da axaftina xwe: “Ger metirsî ya 
teqînan li îraqê tunebe, dikaribe 
ji rêya Besrayê ve bi buyayekê er- 
zantir û kêmtir otomobîl bo 
Kurdistanê werin anîn.” 

Tenê di heyamê 9 mehên borî 
de, zêdeyî 59 otomobîl ji rêya 
Deriyê Îbrahîm Xelîl ve anîne 
Kurdistanê, lê bi dirêjî ya sala 
borî tenê 55 hezar otomobîl 
anîne Herêma Kurdistanê. 

Şêwirmendê Erdogan, Nihad Ali Özcan: 


'Guherîna rejîma Tirkiyeyê zahmet e' 


Hêmin Xosnav 

Lêkolînerê Weqfa Polîtikayên 
Ekonomîk a Tirkiyeyê (TEPAV) 
Nihad Ali Özcan ku di heman 
demê de di warê pirsgirêka Kurd 
de şêwirmendê Serokwezîr Er- 
dogan e pirsên Rûdawê bersi- 
vand. Özcan dibêje ku ev 
pêvajoya destpêkiriyê wê heta 
biharê bi vî rengî bidomê û dibe 
ku heta hilbijartinên pêşiya me 
dirêj bike. Özcan bawer nake ku 
nexşeriya Hikûmeta AKPê hebe 
û dibêje ku hikûmet di parla- 
menê de xwediyê quwetekî 
mezin e lê heta ev destûr hebe 
nikare rayên rejîma Tirkiyeyê bi- 
guherîne. 

Gelo Serokwezir Tayyip Erdo - 
gan vebûna demokratik wek 
pirsgirêkeke civakî an siyasî di - 
nirxîne? 

Li gor baweriya min Erdogan 
ji herdu aliyan ve nêzî meseleyê 
dibe. Ji xwe wê di pirsgirêkên ci- 
vakî de encamên siyasî derdik- 
evin û di pirsgirêkên siyasî de jî 
encamên civakî derdikevin. Ji 
bilî vana ez bawer dikim lcu aliyê 
aborî jî heye. 

Di axaftineke xwe de Erdogan 
gotibû ku hemwelatiyên Kurd 
5 sal berê çaveriya van gavan 
kiribûn. Baş e, çima berê dest - 
pênekirûniha destpêdike? 

Li gor min sê sedemên wê 
hene. Yek, li welatên demokratîk 
serol<ên siyasî divê xwestekên 
gel di ber çavan de derbas bikin 
û polîtikayên xwe li gor wan 
deynin. Hêvî û xwestekên gel 
hertim tên guhertin. Carna mu- 
xalefet ji bo vê yekê dikare zextê 
bide ser desthilatdariyê. Partiyên 
ku bixwazin desthilatdar gelek 
caran li gor xwestekên gel tevdi- 
gerin. Mînak li Tirkiyeyê DTP 
hemû Kurdan temsîl nake û 
Kurd jî ji hev gelek cûda difiki- 
rin. Ji bilî van, Tirkiye welatekî ye 
ku 72 milet lê heye û pirsgirêkên 
wê jî wek wê mezin in. Di dema 
biryardayinê de dibe ku kesên 
siyasî cûda bifikirin. Ji ber vê 



yekê rojev hertim tê guhertin. 
Serokwezîr beriya her tiştî siya- 
setmedar e. Dema ku siyasetme- 
dar mijarekî siyasî derxin holê 
divê mirov zanibe ku sedemên 
wê hene. An ji bo çareserkirinê 
firsetek derketiye an jî dixwaze 
ser pirsgirêkeke din bigire. Ras- 
tiya vê çi ye, emê di pêşerojê de 
bibînin. 

Ji ber çi naveroka vebûna de- 
mokratîk nehat diyarkirin? 
Hin kes difikirin ku di destê 
hikûmetê de nexşeriyekî tuneye. 
Ez jî wiha difikirim. 

Etinek dibêjin ku naveroka wê 
hat guhertin, hinek dibêjin ji 
berartêşê naveroka wê tengki - 
riiie. Etûn çawa difikirin? 

Divê mirov realîst be. Rejima 
demokrasiyê bi sazî, yasayan di- 
meşe. Ev yasayan li gor destûrê 
têne çêkirin. Eger partiyekî siyasî 
di parlamenê de xwediyê pira- 
niyê be jî nikare hemû guhertina 
çêbike. Her tişt riyekî wê heye. Li 
gor destûre heyî ne mimkûne ku 
mirov sistema Tirkiyeyê wek pir 
netew’ biguherîne. Dibe ku roj- 
namevan, rewşenbîr û akade- 
misyen guhertinê bixwazin, lê 
ev li gor şertên îro nabe. 

Pêvajo wê çiqas dirêj bibe, wê 
kengê bi dawî bibe? 

Di vê pêvajoyê de dema herî 
girîng bihara pêşiya me ye. Lê bi 
gelemperî dema em lê binêrin 
dikarim bêjim ku heta hilbijarti- 


nên pêşî yên ku di salû nîv de 
werin lidarxistin, bidome. 
Têgotin ku hikûmet, dixwaze 
modela Tirkava bike. Modelek 
wiha niha li kû derê dinyayê 
heye? 

Ji ber ku li meydane tu model 
tuneye mirov nikare şîrove bike. 
Wê proje bêyî DTP an bi DTPê 
bimeşe? 

Ev proje, eger hebe, beriya her 
tiştî ya hikûmetê ye. Wek ez di- 
bînim carna bi DTPe re dimeşe 
û carna jî nakokî derdikeve. 
Gelo tu rol û alikariya Etikû - 
meta Eterêma Kurdistanê di vê 
projeyê de heye? 

Em dizanin ku Hikûmeta 
AKP’ê bi Hikûmeta Herêmê re 
hevditinan çêdike. Lê em niza- 
nin ev têkilî çiqas xurt in û dika- 
rin alikariya çareseriyê bikin an 
nekin. Di pêşerojê de emê vê baş 
bibînin. Hikûmeta Herêmê di 
çareseriyê de xwediyê roleke 
mezin e. Li aliyê din di vî herêmê 
de hemû bûyer bi hev re têkildar 
in. Ez bawer dikim ku rayedarên 
Hikûmeta Herêmê jî têkiliya bi 
Tirkiyeyê re baş dibînin. Berje- 
wendiyên herdu aliyan jî di pêş- 
ketina pêvajoyê de heye. 

PKK di pirsgirêka Kurd de ali - 
yekî ye û eger ev alî li dervê bi - 
hêlin, gelo wê çareserî were? 
Kurdên ku welatiyê Tirkiyeyê 
ne û Kurdên li derveyê Tirkiyeyê 
xwediyê xwestek û hevîyên 
cuda ne. Ji ber vê yekê tiştên ku 
werin kirin dibe ku hin kesan 
aciz bike, hinekan jî dilşad bike. 
Hikûmet di vê pêvajoyê de ni- 
karê herkesî dilşad bike. Ya gi- 
rîng ew e ku konsensusek 
hevbeş were avakirin û ser ji 
holê bê rakirin. 

Li gor hinek agahiyan dixwa- 
zin serok û rayedarên PKKê 
birêkin deverên wek Ewrûpa. 
Gelo ev yek mimkûn e? 

Ez pêkanîna wê zehmet dibL 
nim. Kesên ku wiha difikirin 
xebat û sîstem û psîkolojiya 
PKKe nasnakin. 


"AKP paşve gav avêt!" 


Amed (Rudaw) - Bi nîqaşên li 
ser meseleya Kurd re civaka Tirk 
û bi taybetî gelek nivîskar û siya- 
setmedarên Tirk êdî eşkere di- 
bêjin ku şaşiya herî mezin ew bû 
ku Parlamenterên DEP’ê ji mec- 
lîsê hatin avêtin. Yek ji wan par- 
lamenterên DEP’ê Sedat Yurtdaş 
nîqaşên dawî yên li ser meseleya 
Kurd ji Rûdawê re nirxand. Yurt- 
daş li ser siyaseta vebûna Dew- 
leta Tirk da zanîn ku ev gavên 
hikûmetê, beriya her tiştî en- 
cama gûhertina “siyaseta navne- 
tewî” ya di derbarê pirsgirêka 
Kurdan de ye: “Wek ku tê zanîn, 
wê Amerîka ji îraqê di dawiya 
2010’an de leşkerên xwe veki- 
şînê. Bê guman, piştî vekişînê 
dixwaze li pêy xwe erdnîgarek 
aram bihêle. Dixwaze Iraq ca- 
reke din tevlihev nebe. Bi taybetî 
Kurdistana Federe li ser piya bi- 
mîne. Ji bo vê yekê jî, dixwaze tê- 
kiliya hevkarên xwe Tirkiyê û 
Kurdistana Federal baş bike. 
Wan nêzîkê hevûdû bike. Ta 
wan bike hevparê qezenca dew- 



lemendiya, neft-petrol gaza 
xwezayî. Ji xwe di vî warî de 
gelek gavên mezin avêtine...” 

Li ser pirsa me ya, ‘gelo niyeta 
hikûmeta AKP’ê di meseleya 
Kurd de çiye’,’ Yurtdaş dibêje ku 
AI<P berê ev pêvajo bi navê “Ve- 
bûna Kurd” navand, lê paşê navê 
pêvajoyê bi wek “vebûna demo- 
kratîk” guhert: “Bi rastî di herdû 
mijaran de jî, vekirin an pêşvebi- 
rin, an çareserî jêveneger e. Lê 
ev navgûherîn, gûherîna nave- 
rokê ye jî. AI<P li gor destpêkê 
çend gavan paşve avêt û nave- 


Şertên Abonetiyê 


roka xalên çareseriyê hinekî vala 
kir.” 

Sedat Yurtdaş ku ev demek 
dirêje li Amedê parêzeriyê dike 
û bi meseleya Kurd re rû bi rû 
dimîne, li ser nexşerêya siyaseta 
Kurd wiha dibêje: “Divê Kurd qi- 
meta vê pêvajoyê baş bizanibin, 
nûnerên xwe yên îro ku li mec- 
lîsê û şaredariya ne, wek muxa- 
tabê vê pêvajoyê dibînin.” 

Yurtdaş li ser xetên sor ên 
Kurdan jî wiha dibêje: “Divê gelê 
Kurd beriya her tiştî bi zimanê 
xwe perwerdehê bibîne. Bi zi- 
manê xwe radyo, televîzyon 
govar û rojnameyan biweşine. 
Dîroka xwe ji nûhve binivîse û 
hîn bibe. Çanda xwe bê tirs û 
azad pêşve bibe. Navê bajar û 
gund û gir û çeman bi şûnde 
bigre. Erkên rêvebiriya herêmî 
fireh bike. Di destûrê de an 
navên Kurdan cih bigire an jî 
hemû hemû nasname bên nivî- 
sandin. Şer raweste, efûyek giştî 
bê derxisitin û rêyên tekoşîna 
demokratîk bê vekirin...” 

Amed (Rûdaw) - DTP ku di 
hilbijartinên dawîn de hejmara 
şaredariyên xwe ji 57’an derxist 
99’an Kurdan dilxweş kir. Lê 
gelek kes rexne li şaredariyan 
dikin û dibêjin ji bilî du-sê şare- 
dariyan yên din di warê çand û 
hunera kurdî de xebatan nakin. 
Rewşenbîrên Kurd rexneyan li 
şaredariyan dikin ku naveroka 
xebatê wan yên çandî bi giranî 
tirkî ne. Nivîskarên Kurd; Edib 
Polat, Çiya Mazî û Şehmus Sefer 
di derbarê polîtîkaya çandê ya 
şaredaran de, ji Rûdawê re dîtinê 
xwe ragihandin. 

‘Projeyên çandî yê 
şaredaran nîne’ 

Nivîskar Çiya Mazî di derbarê 
kar û xebata şaredarên Bakur ya 
li ser çand û hunera kurdî de di- 
bêje ku xebatên wan bi dehf- 
danê ye: “Şaredar li bendê ne ku 
hinek ji wan re bibêjin di filan 
beşa hunerê de tiştekî bikin. Şa- 
redariya Sûrê û ya Kayapinarê 
hinekî hewldidin ku hin tiştan 
bikin, lê ew têr nakin...” 

Mazî gazincan dike ku gelek 
ji şaredaran nizanin navê du ni- 
vîskar an wêjevanên kurdî bibê- 
jin: “Pirê wan qet pirtûkên kurdî 
nexwendine. Heta niha tu şare- 
darê navçeyekê 100 pirtûkê ni- 


vîskarekî nekiriye û belav neki- 
riye. Ji bo firotina pirtûkên kurdî 
teşwîq nayê kirin. Ji bo bajarva- 
niyek modern mirovan per- 
werde nakin....” 

Mazî ku bi salan e li ser ziman 
û wêjeya kurdî xebatê dike, di 
derbarê çanda kurdî pêşniyar 
dike ku şaredar dikarin li her de- 
verê perwerdeya şanoyê bide û 
bi meaş mirovan bixebitîne: “Di- 
karin weşanxaneyan ava bikin û 
bi telîf pirtûkên nivîskarên ku bi 
pêş ketine biweşînin. Dikarin ji 
her pirtûkên ku nû derketine li 
gor derfetê xwe bikire û belav 
bikin. Dikarin rojê imzeyê bi 
awayekî periyodik û ji nivîska- 
ran gişan re birê ve bibin. Mînak 
hefteyê an panzdeh rojan ca- 
rekê...” 

‘Mîhrîcan xwe dubare dikin’ 

Nivîskar Edîp Polat bo xeba- 
tên şaredariyan dibêje ku divê 
mirov têgeha xebatên şaredari- 
yan bi nêrînek objektîv bide nî- 
şandan: “Şaredarên ku bi taybet 
li ser çand hunera kurdî dixebi- 
tin, di van salan de giraniyê 
didin ser ziman û xizmeta kurdî 
dikin wek şaredariya Sûrê û Co- 
lemêrgê...” 

Polat balê dikişînê li ser meh- 
rîcanan jî: “Berî niha ev mîhrî- 


can bi rengek têkel pêk dihat, 
hunermendên ji nêteweyên cur- 
becur derdiketin pêşberî gel. Lê 
di salên dawî de, giraniyê didin 
çand û hunera kurdî û bêtir hu- 
nermendên Kurd vedixwînin 
ev jî bandorekî erenî li ser ne- 
tewa me dike. 

‘Divê karê wan li gor 
zimanê wan be’ 

Nivîskar Şeyhmus Sefer jî ji 
Rûdawê re dide zanîn ku tiştên 
di derheqê vê mijarê de bê gotin 
pir hêsan e, jiber ku her tişt li ber 
çava ye: “Şaredarî jibo xizmetên 
bingehîn yên hewcedarîyên mi- 
rovan hene. Eger Kurd jî xwedê- 
giravî daxwaza çand û hunera 
xwe dikin divê şaredar jî li gor 
wê tevbigerin. Ev kesên di vir de 
xwe jibo şaredarîya derdixin pêş 
û dibin namzet ji her kurdî bêtir 
slogana diavêje heta dibe şare- 
dar. Divê emelê wan li gor zi- 
manê wan be...” 

Sefer dibêje ku êdî tu gilî û ga- 
zincên wî tune ne, “Di mîtîn- 
gande bi kurdî tenê dibêjin 
‘rojbaş hevalno’ û ‘her hebin’ in. 
Bi rastî jî ev milet gava weke 
dema Irlandîya bigota ‘kesên bi 
Galikî nepeyîve em raya xwe 
nadin wan” tevbigerîyana wê hin 
tişt bi xwe bihata guherandin.” 


Cerdewan jî çareserî dixwazin! 


Amed (Rûdaw) - Cerdewa- 
nên ku li gel Artêşa Tirk li dijî 
PKK’ê şer dikin, piştîvaniya 
hewldanên hikûmeta AKK’ê bo 
çareserkirina Pirsa Kurd dikin. 

Di sala 1985’an de li Bakurê 
Kurdistanê sîstema gundparê- 
ziyê destpêkir. Kesên di çarçova 
sîstema navbirî de rahiştin çekan 
ji aliyê welatiyên Kurd ve wek 
‘çaş û cerdevan” tên binavkirin. 
Li gor îstatîkên Yekîtiya Ewrûpa 
(YE) niha jimara wan nêzîkî 90 
hezar e. Herwiha, nehîştina sîs- 
tema gundparêziyê li Tirkiyê, 
yek ji mercên YE’yê ku li pêşiya 
endamtiya Tirkiyê ye. 

Herwiha, li gor serjimêrên 
heta îro di şerê wan li dijî gerîlla 
yên PKK’ê, zêdeyî 500 cerdevan 
hatine kuştin û 1000 jî birîndar 
bûne. Lê qonaxa li Tirkiyê û Ba- 
kurê Kurdistanê bo çareserki- 
rina pirsgirêka Kurd 
destpêkiriye bandora xwe ser 
helwestên tevahiya aliyan hîştiye 
û di nav wan de cerdevanên ku 
di hevpeyvînên wan li gel rojna- 
meyên Tirk piştgiriya xwe bo 
hewldanên hikûmetê bo çare- 
serkirina pirsgirêka Kurd nîşan 
didin. 

Jîrkî yek ji eşîrên Bakurê Kur- 
distanê ye ku rahiştin çekên cer- 
devaniyê. Serokeşîrê Jîrkîyan 
Mihemed Adiyaman daxwaza 
bidawanîna şer û xwînrijandinê 
dike û piştgiriya xwe bo qonaxa 
niha diyar dike: ”Divê hewlda- 
nên hikûmetê bo çareserkirina 
vê pirsgirêkê bi awayekî demo- 



kratîk birêve biçin.” 

Herwiha Serokê Eşîra Qelkî û 
sercerdevanê herema Mêrdînê 
Orhan Kandemir ragehand 
çawa li her gund û di nav her eşî- 
rekê de cerdevan hene, bi 
heman awayî mirov û xizmên 
wan gund û eşîran li serê çiya û 
di nav endamên PKK’ê jî hene. 
Kandemir piştgiriya xwe bo ça- 
reserkirina Pirsa Kurd eşkere 
dike û didomîne: ”Di 23 salan de, 
li Mêrdîn 124 cerdevan hatin 
kuştin. îro li Mêrdînê nêzîkî 
2730 cerdevan hene, bi baweriya 
min tevahiya wan ji dil li benda 
roja çareseriya dawî ne.” 

Diyar e armanca dameziran- 
dina sîstema gundparêziyê bo 
rûbirûbûna tevgera siyasî û ser- 
bazî ya Kurd bû. Li gel çareserki- 
rina Pirsa Kurd û dirustbûna 
baweriyê di navbera herdû ali- 
yan, tê çaverêkirin sîstema 


gundparêziyê hilweşe. Tirkiyê 
jiber sîstema navbirî rastî rexne- 
yên YE tê, û cerdevan bi rêya 
çekên dewletê gelek kiryar û gu- 
nehan pêk tînin. 

Serokê eşîra Baravî Mihemed 
Daller ku dû birayên wî di şerê li 
dijî PKK’ê canê xwe ji dest dane 
tîne ziman: ”Ev 30 sal in şer di- 
dome, em piştîvaniya hewlda- 
nên çareseriyê dikin herwiha li 
gel hilweşandina sîstema gund- 
parêziyê ne.” 

Serokê Dezgeha Parastina 
Mafên Cerdevanan Ali Haydar 
Yener dide xuyakirin li gel ku ba- 
weriya wî bi qonaxa niha nayê, 
lê piştgiriya çareseriya pirsgirêkê 
dike û wiha dibêje: ”Em ji neçarî 
cerdevaniyê dikin, ger nekin 
dewletê me wek terorist bihesi- 
bîne. Em cotkar in û çandiniyê 
dikin, lewma dema bûne gund- 
parêz zerereke zêde giha me.” 

Kurd Mersûma Esad şermezardikin 


Baweriya Ahmedî Nejad bi wezîrên 
Kurd nîn e 


Kurdî li Parlamena Îranêjî'peyvên 
biyanî'ye 


Siyasetmedarê Kurd Adil Yezîdî di 
tabûtê de vegeriya welatê xwe 


Qamişlo (Rûdaw) - Sûriyê: 
Roja 08. 09. 2009 ji bo salvegera 
Mersûm 49, heşt partiyên Kur- 
dên Rojava daxuyaniyek hevbeş 
belavkirin. Di daxuyaniyê de ev 
Mersûm weke mezintirîn kare- 
sata nijadperestiya dewleta Sû- 
riyeyê hate binavkirin ku di 
encama derketina wi de û di 
hundir salekê de jiyana aborî li 
herêmên Kurdan bi temamî ha- 
tiye pûçkirin. Bi hezaran xelkên 
deverê bêkar mane, bi hezaran 
neçarî koçberiyê bûne û ev rewş 
roj bi roj ber bi xerabiyê de diçe. 
Daxuyanî dibêje ku ti berjewen- 
diyên welatiyên Sûriyê di derxis- 
tina mersûmê de tunene û 
merema dewletê jê ew e ku he- 


(Wêne: Gemyakurda) 

rêmên Kurdan hejar û feqîr 
bikin û pêre jî demografiya he- 
rêman biguherin ku di encamê 
de hem aborî û hem jî aramiya 
civakî ya welêt têkdiçe. Di da- 
wiyê de daxuyanî doza ibtalki- 
rina vî Mersûmî dike û bang li 
hemû hêzên demokrat yên Sû- 
riyê dike ku ji bo jiholêrakirina 
Mersûm 49 têbikoşin. Herweha 
bangî raya giştî, civaka navnete- 
weyî û rêxistinên mafên miro- 
van tê kirin, da ku bi erkên xwe 
yên di derbarê çareserkirina pir- 
girêka Kurd de bicihbînin û ji bo 
pêkanîna vê armancê zorê li 
desthilatdarên Sûriyê bikin. 

Li peytexta Belçîka Brukselê jî 
roja 10. 09. 2009 an de li pêşiya 


avahiya parlemanê Ewrûpayê, bi 
birêvebirina çend partiyên Kur- 
dên Rojava, meşeke protestoyî 
hate lidarxistin. Beşdaran bi 
tundî siyaseta rêjîma Sûriyê şer- 
mezarkirin û doza ibtalkirina 
Mersûm 49 û hemû pilan û pi- 
rojeyên nijadperest yên dijî Kur- 
dên Rojava kirin. Herwisa ji 
yekîtiya Ewrûpayê hate xwestin 
ku roleke erênî di vê çarçovê de 
bilîze. Wisa jî doza serbestber- 
dana hemû girtiyên azadiyê yên 
di girtîgehên Sûriyê de hatekirin. 

Li peytexta Nemsa Viena di 
roja 11. 09. 2009an de li pêşiya 
balyozxana Sûriyê salvegera der- 
xistina Mersûm 49 hate şerme- 
zarkirin. Çalakî liser daxwaza 
komîta karê hevbeş ya Kurdên 
Sûriyê hate lidarxistin û bi daxu- 
yaniyekê hate piştrastkirin. Di 
çalakiyê de alaya Kurdî hate hil- 
dan û beşdaran kuştina leşkerên 
Kurd ya bi destên rayedarên ar- 
têşa Sûriyê têkirin hate şerme- 
zarkirin, wisa jî hemû siyasetên 
erebkirinê yên hikûmeta Sûriyê 
û careke din doza sekinandin û 
guhertina Mersûm 49 bû, ligel ji- 
holêrakirina hemû bandor û en- 
camên wî yên zirarker. Beşdaran 
belavokên xwe yên pirotestoyî bi 
zimanê Almanî li xelkên kola- 
nan belavkirin. 


Sabir Qadiri 

Tahran (Rûdaw) - Piştî çen- 
dîn sozên karbidestên Komara 
Îslamî ya îranê di demên hilbi- 
jartinan de û hewldanên parle- 
menterên Kurd li Parlemena* 
îranê, vê carê jî di hikumeta nû 
ya îranê de, Kurdek nekirin we- 
zîr. Nûnerê Bajarî Sinê li Parle- 
mena îranê ji Rûdawê re ragi- 
hand ku baweriya Ehmedî Ne- 
jad bi wezîrên Kurd nîn e. 

Rêberê Komara Îslamî ya 
îranê Alî Hameney di seredana 
xwe ya heşt rojî ya Rojhilata 
Kurdistanê, dakokî li ser beşdar- 
bûna Kurdên rojhilat di postên 
bilindên hikumetê de kir. Ji ber 
vê yekê jî Parlementerên Kurd li 
Parlemena îranê, name ji Eh- 
medî Nejad re şandine û dax- 
waza beşa Kurdan di kabîneyê 
de kirin. Lê roja 3ê îlonê dema 
ku Parlemen bawerî da wezîrên 
kabîneya nû ya Ehmedî Nejad, 
hîç Kurdek nekirin wezîr. Nû- 
nerê Bajarê Sine yê Rojhilata 
Kurdistanê li Parlemena îranê 
Ebdilcebar Keremî li ser mijarê 
wiha axifî: “Baweriya Nejad bi 
neteweyên din nîne, ji ber vê jî 
hîç wezaret nedan kêmnetewe- 


yên din ên îranê. Nejad behsa 
dewleta 70 milyonî dike. Lê ew 
axaftinên wî ne di cihê xwe de 
ne. Di dema pêşniyazkirina we- 
zîrên xwe de, ew yek diyar bû ku 
Nejad bawerî bi axaftinên xwe 
nîne û tu nîşaneke wê yekê jî 
diyar nîne ku hikûmeta wî 
xwedî bingehekî fireh e.” 

Bêtiriya here mezin a karbi- 
destên îranê ji Faris û Azeriyan 
pêk tên û neteweyên din ji post 
û pileyên hikumî tên bêbarkirin. 
Ev tişt li Kurdistanê gelek bi aş- 
kerayî tê dîtin ku hemû berpir- 
sên mezinên Ustan û Navçeyên 
Rojhilata Kurdistanê ne Kurd in. 
Herçend ku di kabîneya hefte- 
mîn de, Bîjenî Namdarî Zen- 
gene Wezîrê Neftê bû û digotin 
ku ew Kurd e, lê wî ti caran xwe 
weke Kurd îfade nedikir. Tenê 
Ebdilla Remezan Zade bi bir- 
yara Mihemmed Xatemî bûbû 
berdevkê hikûmetê. Piştî hilbi- 
jartina dawîn jî ti posteke weza- 
retî ji Kurdan re nehatiye dayîn 
û tê gotin ku di postên cîgir û şê- 
wirmendên wezîran de jî Kurd 
wê bêbeş bimîn in. Keremî axaf- 
tina xwe wiha domand: “Me 
weke Fraksyona Nûnerên Kur- 


dan, bi nivîsekê daxwaz kiriye 
ku postên bilind bidin Kurdan jî, 
lê tevî hebûna bi dehan karnas û 
pisporên Kurd ji Mako û heta 
îlamê, lê em hatine bêbeş kirin.” 

Di vê derbarê de, Mafnas û 
Endamê Bereya Yekgirtî ya 
Kurdî Şerîf Ezîmî ji Rûdawî re 
ragihand “Bi dirêjahiya temenê 
Komara Îslamî, wezîrbûn ji Kur- 
dan re rewa nehatiye dîtin. Di tu 
xal û bendên yasayê de nehatiye 
nivîsandin ku postên bilind tenê 
ji bo neteweyeke diyarkiriye.” 

Endamê Komîteya Navendî 
ya Komeleya Zehmetkêşên Kur- 
distanê Aram Muderisî di der- 
barê nebûna wezîrekî Kurd di vê 
kabîneya hikumeta îranê de, 
ji Rûdawê re wiha axifî: “Di 
dema seredana xwe ya Kurdis- 
tanê de Ahmedî Nejad cilên 
Kurdî kirin ber xwe da ku hest û 
soza xelkê bilivîne. Lê piştî enca- 
mên hilbijartinan, wî rûyê xwe 
yê rastî nîşan da. Tiştê ku Nejad 
dike, ne tenê li dijî mafên gelê 
Kurd û neteweyên din ên îranê 
ye. Di derbarê neyarên hundirîn 
yên nava deshelatê de rêzbendi- 
yeke nû ye.” 


Sabîr Qadirî 

Tehran (Rûdaw) - Herçiqas 
Destûra Komara Îslamî ya îranê 
derfet dide ku ji bilî farisî zima- 
nên din jî bên bikaranîn, lê tenê 
çend peyvên kurdî li parlamena 
wî welatî bûn sedema aloziyan. 
Dema nûnerê bajarê Rojhilatê 
Kurdistanê Bokanê li Parlamena 
îranê li gel wezîrekî pêşniyarkirî 
yê kabîneya nû ya hikûmeta Eh- 
medînejad hinek peyvên kurdî 
bikaranîn, Serokê Parlamenê 
îranê mudaxele kir û ew hişyar 
kir ku ’peyvên biyanî bikar ne- 
yîne” 

Çavkaniyekî nêzîkî nûnerê 
bajarê Bokanê Mihemed Qesîm 
Osmanî li ser bûyere li parla- 
menê ji bo Rûdawê wiha ragi- 
hand: ”Di roja dûyem a gotû- 
bêjên Parlamena îranê li ser we- 
zîrên pêşniyarkirî yên kabîneya 
dehem de, Osmanî bi tundî ligel 
Wezîrê Hevkarî Mihemed Ebasî 
axifî. Di dema axaftina xwe de 
Osmanî hinek peyvên kurdî jî 
bikaranîn û li ser vê yekê tevlîh- 
evî li parlamenê qewimî.” Kesê 
çavkanî bal kişand ser helwesta 
Serokê Parlamenê jî û domand: 
”Sadiq Larîcanî yekser Osmanî 
agahdar kir ku bikaranîna zima- 
nên biyanî li parlamenê qedexe 


ye. Herçiqasî tu mebestên Os- 
manî yên taybet li pişt bikara- 
nîna van peyvan tune bû jî, lê 
hestyariya desthilata îranê li 
hemberî netewên bindest ên 
îranê digihîje wê radeyê ku ji bo 
çend peyvên kurdî tundtirîn 
helwest nîşan bide.” 

Di madeya 15an a Makeza- 
gona Komara Îslamî ya îranê ku 
destûrê dide zimanên din jî, 
wiha hatiye gotin: ”Sûdwergirtin 
û bikaranîna zimanê navçeyî û 
neteweyî di karûbarên xwendin 
û ragihandinê de, li tenişta zi- 
manê farisî de azad e.” Lê 30 sal 
piştî avabûna Komara Îslamî ya 
îranê jî madeya bahskirî nayê bi- 
karanîn û neteweyên wekî Kurd, 
Belûc, Azerî, Ereb û Turkmen 
ku piraniya niştecihên îranê pêk 
tînin, nikarin sudê jê wergirin. 

Hasilî Dase ku di dewra borî 
ya parlamenê de nûnerê bajarê 
Pîranşar bû, ji ber helwesta se- 
rokê parlamenê ya li beramberî 
Osmanî rexne li wî kir û got: 
”Divê nûnerên Kurd di vê gera 
parlamen de wiha çalak bin ku 
di pêşerojê de poşman nebin.” 

Çalakvanê mafê mirovan 
Reza Weşahî helwêsta desthilata 
siyasî ya Komara Îslamî ya îranê 
li beramberî neteweyên ne Faris 


rexne dike û dibêje: ”Helwêsta 
desthilatê li beramberî ziman û 
wêjeya neteweyên ne Faris, ne- 
maze neteweya Kurd ne erênî 
ye, herdem bi dijminatî berê xwe 
dide wan.” Weşahî amaje bi ez- 
mûnên cîhan û derdorê jî da û 
axaftina xwe wiha qedand: ”Pê- 
wîste sûd ji tecrûbeyên welatên 
din bê wergirtin, wekî mînak li 
Swîsre û Hindistanê xelk bi 
gelek zimanan diaxifin lê mixa- 
bin li îranê xelkekî zêde nikarin 
bi zimanê dayika xwe li xwen- 
dingeh û zanîngehan bixwînin.” 

Di sala 1997 an de, dema dest- 
hilatî ket destê Baskê Reformx- 
waz û Mihemed Xatemî bû 
serokê îranê, nîv vebûnek li 
îranê li beramberî neteweyên 
din ên îranê derket holê û parla- 
menterên Kurd ku jimara wan 
wê demê 21 bû ”Fraksyona 
Kurd” bi serokatiya Behaeddîn 
Edeb pêk anîn. Wê demê ji bo 
cara yekem parlamenterên Kurd 
bi cilên kurdî ketin Parlamena 
îranê. Lê piştî desthilatdarî ket 
destê Ehmedînejad, ew nîv 
vebûn jî nema. Li gel ku di vê 
dewra Parlamena îranê de ji 290 
endaman parlamenê 18 ji wan 
Kurd in jî, lê wan nekarîbûn 
fraksyonekê pêk bînin. 


Qamişlo (Rûdaw) - Adil Ye- 
zîdî ku di nav siyaseta Kurdên 
Rojava de kesayetiyeke naski- 
rîbû û hefta borî çû ser dilova- 
niya xwe li goristana Serêkaniyê 
hate veşartin. Yezidî di sala 
1952 an de li bajarê Amûdê jida- 
yik bibû. Bi karê xwe yê siyasî di 
nav partiya çepê Kurd de, li Se- 
rêkaniyê, dihate naskirin. Ji berî 
sîh salî de ji welat derketibû û li 
Erebistana Siûdî bicih bibû. Ji 
berî sê mehan de, hatibû ser- 
dana Hewlêrê û di saet çarê si- 
beha 09. 09. 09an de dilê wî 
rawestiya. Piraniya Kurdan ew 
di riya beşdarbûna di bernama 
navdar „itticah muakis“ ya tel- 
evizyona El-Cezîre re naskirin. 
Di wê bernamê de piştî gengeşi- 
yeke germ bi rojnamevanekî 
Tirk re ku êrîşî aliyê exlaqî yê Se- 
rokê PKI< Abdullah Öcalan kir, 
li bersiveke tund ya Adil Yezîdî 
rasthatibû. Yezidî ji rojname- 
vanê Tirk re tiliya xwe bilind ki- 
ribû û gotibû, “ezê herdû çavên 
te derxînim.“ 

Adil Yezîdî di jiyana siyasî de 
rastî gelek astengî û zordariyên 
hêzên dewleta Sûriyê hatibû ku 
heta dawiya jiyana xwe nikarîbû 
vegeriya welatê xwe. Ew di mi- 


rina xwe de jî li heman astengi- 
yan rast hat. Cenazeyê wî yê ku 
gerek di 11.09. 09 an de di saet 
10 e sibehê de, di riya dergehê 
Telkoçer re bigihşta ber destên 
malbat û xelkên wî, cenaze heta 
piştî saet diduyê nîvro hat seki- 
nandin. Wisa jî, ji bo rêlibergir- 
tina kombûnên mezin, hêzên 
ewlekariyê nehiştin ku cenaze di 
Qamişlo, Amûdê û Dirbêsiyê re 
derbasbibe. Bi vî awayî saet 16: 
30 bi hejmareke mezin ji xelkên 
Kurd ku bi kerwanekî otomobî- 
lan dabûn pey cenazê siyaset- 
medarê Kurd û berê wî dane 
mala wî ya ku sîh sal in ji dîtina 
wê bêpar mabû. Hemû rêxistin 
û partiyên Kurd tevlî karwanê 


cenazê bûn û liser gora wî peyv 
û gotinên xwe gotin. Siyasetme- 
dar Fûad Elîko di gotina xwe de 
bahsa bîranînên xwe û A.Yezîdî 
kir, dema ku bi hevre di Partiya 
Çepa Kurd li Serêkaniyê kardi- 
kirin. Ji bilî mêrxasî û welatper- 
weriya rehmetî, bal kişandibû 
ser perwerdekirina wî ya zaro- 
kên wî yên ku, ji ber helwestên 
wan yê Kurdperwer nikarîbûn 
derbasî nav sînorên Sûriyê bi- 
bûna û tevlî meşa cenazê bavê 
xwe bibûna. Nûnerê Partiya Ye- 
kîtiya Demokratîk (PYD) bahsa 
kar û xebata Adil Yezîdî kir û 
xemgîniya xwe ji bo koçkirina 
wî ya dawî anîn zimên. Herwiha 
gotinên rêxistinên mafên miro- 
van jî hatin xwendin. Ji bilî gelek 
name û birûskên serxweşiyê ku 
ji alî partiyên Kurdistanî ve hati- 
bûn şandin. Di nav wan de, pe- 
yama sersaxiyê ya Celal Talabanî 
bal kişand. Di dawiya axafitinan 
de birayê Yezîdî axaftinek kir, 
têde bi navê xwe û malbata xwe 
sipasiya hemû beşdar, mêvan, 
nûnerên partî û rêxistinên Kur- 
distanî kir, wisa jî sipasiyên xwe 
ji bo hemû kesên ku ev xemgînî 
bi wan re parvekiribûn, pêşkêş- 
kirin. 

Rûdaw 



"Partiyên Kurd nahêlin lobî çêbe!" 


Berlin (Rûdaw) - Komeleya 
RONAHI (Komela Dostaniya 
Alman û Kurd li Berlin-Bran- 
dênbrug) di sala 2004 an de ha- 
tiye damezirandin. Ji bo arman- 
ca avakirina pirên dostanîyê yên 
xirabûyî di nava gelê Alman û 
gelê Kurd de kar û projeyên xwe 
dimeşîne. Her weha ji bo qe- 
zenckirina sempatiya gelê Al- 
man bo civaka Kurd berna- 
meyên çandî pêşkêş dike û dew- 
lemendiya çand û hunera Kurd 
bi civaka Ewrûpî dide nasîn. Se- 
rokê Komeleya RONAHÎ Şêr- 
wan Abdulmecîd di derbarê kar 
û barên xwe, Kurdên Alman- 
yayê, integrasyon û hwd. de ber- 
siva pirsên Rûdawê dan: 

Hun dikarin hinekî behsa ar- 

manca Komeleya RONAHÎ 
bikî? 

RONAHI, li gor rêbaza xwe 
projeyan çêdikê, pilan dike û tet- 
bîq dike. RONAHl karê komel- 
gehatî ya modern ji xwe re esas 
digre, înternational difikire û 
karê giştî dikê. Her weha ji partî 
û hikûmetên Alman û Kurd ser- 
bixwe ye. Lê têkilîyên we yên 
dostanî li gel hemî partiyên 
Alman heye. Her wisa heger 
gerek bibe li gor armancên RO- 
NAHÎ dikarê têkilî bi partîyên 
Kurd û Hikûmeta Kurdistanê re 
jî dane. 

Komela herî zêde çi dike , bi çi 

ve mijûl e? 

Em zenginiya xwe didin 
nasîn. Du ji armancên RONAHÎ 
yên bingehîn ev in: 1- Dostanî. 
2- întegrasyon. Wekî din RO- 
NAHÎ hedî hedî dibe xwedî 
gotin di prosesa întegrasyonê de. 
Kar û fikrên wê yên profesyonel 
ne ji bo ji bo beşek ji civakê, lê 
belê ji bo tevayê civakê, RO- 
NAHÎ kiriye nimûneyek ku 
gelek kes û sazî jê fer dibin. Em 
li ser esasê li vir kar dikin, xwe li 
gor pêwîstiyên civakê amade 
dikin. Tişta heyî dubarê nakin, 
pêş dixin û kêmasîyên heyî he- 
wildidin bi dostên me re ji holê 
rakin. Di nava milet de ne, li tax 
û kolanan kar dikin, bi milet re li 
cihê wê de diaxivin. Me „be- 
zirksmitte“(navenda herêmê) ki- 
riye navenda kar. Her weha em 
agahî û rêyên çareserkirinê pirs- 
girekên întergrasyonê digîhînin 
raya giştî. 

Astengiyên we li Berlînê... 

Astengiyên me ew in ku em 
Kurdan îkna bikin ku ew xwedî 
li zengînîya xwe derkevin. Ji zi- 
manê xwe fedî nekin, li xwestina 
mafên xwe fedî nekin. Li integ- 
rasyonê bi çaveke pozîtîv binê- 
rin û nêzîk bibin. Integrasyon 
wek rêya standina mafan e ji bo 
Kurdan. Yanî bi kurtî naskirina 
integrasyonê bi rengê rast bo 



Kurdan û giringîya wê bi wan. 
Em di karê xwe de bi her kesî re 
kar dikin û vekirîne. Têkilîyên 
me yên hêja bi Beledîye, Senato, 
berpirsên integrasyonê, partî, 
sazî û dezgehên Alman yên 
dewletê û yên sîvîl re hene. Ar- 
manca me ew e ku di Integras- 
yonê de hemî mirovên ku li 
Berlîn dijîn wekhev bin. 

Rola Komeleyê di hêla înteg- 

rasyona Kurdan de çi ye? 

Berî ez bersiva pirsa te bidim, 
dixwazim piçekî hatina Kurdan 
ya Almanya vekim. Hatina Kur- 
dan ya Almanyayê bi sedemên 
karkeriya salên 1960’an paşê bi 
penaberên sîyasî û xwendevana- 
Niha hêjmara Kurdan li Al- 
manya bi 1.000.000 zedetir tê 
texmîn kirin. Dewlet hêjmarên 
bîyanîya ya rast eşkerê nakê an jî 
nizanê. (Hejmara biyaniyan bi 
qasî 15 milyonî tê texmînkirin.) 
Ger em bi esase etnîkî bigrin ne 
li ser esase welatîbûnê Kurd 
koma etnîkî ya yekem li Alman- 
yayê ne. Kurd li Almanya li ser 
esasê welatîbûna Tirkiye, îraq, 
Surî û îranê têne jimartin. Tenê 
gava ku îltîca dike wê demê wekî 
Kurd tê nivîsandin. Li gorî vê jî 
dewlet statîstîk dide ku 700.000 
Kurd li vir dijîn. Kurd li vir bi cih 
bûne, dikan vekirine (2.500 dik- 
kanên Kurdan li Berlînê hene) 
Fabriqe vekirine, di hemî aliyen 
civakê de kar dikin. Zarokên 
wan li vir ji dayîkbûne, li vir 
mezin bûne û çûne dibistanê. 
Dihate gotin ku gava şer li Kur- 
distanê raweste wê Kurd vege- 
rin. Lê belê ev ne rast e, Kurd 
venagerin. Êdî bûne perçeyek ji 
vir, çûna wan ya Kurdistanê tene 
salê carek an ducar e, bi kurtî ew 
êdî Berlînî ne, Almanyayî ne. 

Di vir de girîngiya întegras- 

yonê çiye? 

Giringiya Integrasyonê bo 
Kurdan li vir destpê dike. Yanî 
çawa ku em li vir mafê xwe bipa- 
rêzin, wekhev bijîn, em beşek ji 
civakê bin, ne civakan ber civakê 
de çêkin, an jî di getho(lokal) de 
bijîn. Her weha em çand, huner 


û zimanê xwe bidin jiyandin. 
Zengînîyen xwe nas bikin û lê 
xwedî derkevin. Her weha em 
vekirîbin bo naskirina gelên din, 
çandên din û danûstandina bi 
wan re. Em çand û zengînîya 
xwe bidin nasîn û yên gelên din 
jî nas bikin. RONAHÎ bêhtir ji 
Kurdan bi sazî û miletên din re 
kar dike, bi taybetî bi almanan 
re. Em dibejin Kurd potansiye- 
lek mezin in li Berlînê, gerek 
bibin muxatebê întegrasyonê. 
Gerek Kurd tevlî prossesa înteg- 
rasyonê bibin û di cihên qerar- 
dayînê de bin. Ji bona wê di her 
aliyên civakê de çalak bin, bi tay- 
bet di nava sîyasetê de. RO- 
NAHÎ pencereya gelek Kurdên 
ji derve ye. 

Bê ku mirov Kurdbûna xwe 

jibîr bike, Kurd li Almanyayê 

bi çi rengî dikarin xwe zû în- 

tegre bikin? 

Şertê esasî ye întegrasyonê qe- 
bûlkirina hevûdu ye û danûstan- 
din e. Kilîta derbasbûna civakê û 
naskirina wê jî ziman e. Biryar- 
dayîn û netbûn di mejî de gelek 
girîng e, gerek mirov li ser xeya- 
lan nejî, lê bê xeyal jî nebe, yanî 
gelek kes hene hê xwe dixapînin 
ku we rojekî vegerin Kurdistanê! 
Di vî alî de jî netbûn gelek girîng 
e bo întegrasyonê. Kurd gerek di 
her alê civakê de aktîv bin, bi 
taybet di siyasetê de, ji bo ku bi- 
karin qerarê li mafe xwe bidin. 

Ji alê Kurdbûnê, di serî de 
gerek Kurd fêr bibin ji zimanê 
kurdî yê hêja u^engîn fedî 
nekin, taybet Kurdên Bakur. Ya 
din jî ya din jî mezinbûna zaro- 
kan bi pirzimanî zengîniyek 
mezin e, ji alê pedagojîk ve jî ev 
hatiye îspatkirin. Yanî bila dêbav 
ne bêjin em bi zarokên xwe re 
kurdî nepyvîn bo ku di dibistanê 
de xurt be. Zarok bi du sê zimanî 
zengîntir û aqiltir e. Bila li zi- 
manê xwe xwedî derkevin. Bila 
navên kurdî li zarokên xwe bikin 
û zengîniya xwe ji hemî alî ve 
nas bikin. Helbet karê saziyan in 
ku karê derfetên fêrbûna zimanê 
kurdî û pêşxistina çanda kurdî 


bikin. 

Ji her çar perçeyên Kurdistanê, 
kîjan perçe dikare xwe li Al- 
manyayê bêtir entegre bike... 
Nizanim. Bersiva vê pirsê zor 
e. Li Almanyayê hêrî zêde Kur- 
dên ku ji eslê xwe ji Bakurê Kur- 
distanê ne dijîn. Beşek mezin ji 
van Kurdan întegre bûne. Ji ber 
li vir aramî heye û tirs nîne. 
Gelek jî windabûne. Ya herî baş 
integrasyona rastî ye. Yanî tiştên 
xwe yê baş bernede û tiştên baş 
yê civaka vir fêr bibe, wê demê 
mirov zengîntir dibe. 

Pirsgirêkên Kurdan li Alman- 
yayê bi taybetî çi ne? 
Pirsgirekên Kurdan wek pirs- 
girekên hemû kesên ku li Al- 
manyayê dijîn in. Aborî û civakî 
ne. Wekî bêkarî, feqîrtî, neza- 
nîna ziman, nebûna meslek û 
taybetî jî nebûna dibistanên 
zimanê kurdî problemek me- 
zin e. 

Belê, li gorî te polîtîkayeka 
dewleta Alman heye bo Kur- 
dan di hêla civakî û siyasî de? 
Belê heye. Polîtîka her dewle- 
tekî bo Kurdan heye. Sîyaset jî li 
ser berjewendiyan dimeşe. Dos- 
tanî gelekî kêm e. Lê Almanya li 
benda wê ye ku pirsgirek li cihe 
xwe çareser bibin. 

Sedema ku lobiya Kurd li Al- 
manyayê qels e çi ye? 
Perçebûna Kurdan û neketina 
Kurdan di nava civak û siyaseta 
Alman de. Sebebê wê jî gelek in, 
tabî girêdayîyê pirsa Kurd li Kur- 
distanê ye. Partiyên Kurd nahê- 
lin lobî çêbe. Ji ber dûv berje- 
wendiyên xwe yên teng dikevin. 
Karê partiyên Kurd li Alman- 
yayê nîn e. Ew partiyên Kurdis^ 
tanê ne, ne partîyên Almanyayê 
ne. Sazîyên Kurdan yên heyî si- 
yasî ne, teng in. Bi partiyan ve 
grêdayî ne. Cidî nayên girtin. 
Lobî yanî tevlîbûna nav hêzên 
sîyasî yên Almanyayê ye û der- 
basbûna hemî sazî û dezgehan e. 
0 karkirina ji bo civakê û tê de jî 
bo Kurdan jî. Her weha organî- 
zekirina aboriyê ye. 

Ji bo pêkhanîna lobiyekê çi tişt 
lazim in? 

Ketina nav siyasetê, organîze- 
kirina aboriyê gerek e. Kurd li ku 
derê dijî bila bijî, bila di nav siya- 
setê de jî aktîv bin. Mesela bila 
bikevin nav partiyên alman, bila 
bibin endamên sazîyên dezge- 
hên Alman û navnetewî. 

Çawa ku em dizanin wê ko- 
mela we di navbera 18-20ê 
meha llonê de li Berlînê 2. 
Rojên Çanda Navnetewî li dar 
bixe. Tu dikarî hinekî jî behsa 
vê projeyê bikî? 

2. Rojên Çanda Navnetewî 
îsal di 18.-20. îlone de li dar di- 
keve û di bin sîwana berpirsê 
Entegrasyonê ye Senatoya Ber- 
lînê Gunter Piening çedibe. Ev 
projeyeke çandî ya me ye, wê 
her sal çêbe. Tê de gelek sazî, 



Hilbijartinên 

Almanya 


Nebî Kesen 


27ê îlonê li Almanya hilbijartinên 
parlamentoya federal pêk tên. Hikû- 
meta koalîsyona mezin ya demokra- 
tên Xristiyan (CDU/CSU) û Sosyal- 
demokratan (SPD) çar sal ajot. Her 
partîyek ji wan nikare, di dema pêşde, 
bi tenê bibe hikûmet. Ji bona vê, par- 
tîyek bo hevkarîya koalîsyenekê pê- 
wist e. 

Him CDU/CSU û him jî SPD dixwazin ku, bi partîyek biçûk 
wek partîya lîberalan (FDP) yan jî Partîya Keskan (Bûndnis 
90/Die Grûnen) ra tev biçin. Lê, hêza FDP û Grûnan ji bo koa- 
lîsyonek du hevkaran bes nînin. Partîyek din Partîya Çep (Die 
Linke) e, ku ne CDU/CSU û ne jî SPD bi vê partîyê ra xebat 
nakin. Mimkûne ku dîsa koalîsyenek mezin pêkbê. Herdu partî, 
CDU/CSU û SPD, berê hilbijartinan behsa berdewamkirina 
koalîsyona mezin nakin. 

Encama hilbijartinên 2009’an bi mereq û heyecanê ve girêdayî 
ye. Texmîn tên tespît û niqaşkirin. Yek texmin li ser dengên par- 
tîya Die Linke ye. Die Linke, salên dawî, di hilbijartinan da hêza 
xwe xurttir kir û li rojavayê Almanya di nav partîyan da cîh girt. 
Li alîyê din SPD hilbijêr winda kirin. Çima ku, serokê SPD’yê 
kevn Oskar Lafontaine di Die Linke da roleke mezin dilihîze û 
gelek hilbijêrên SPDê ji dest vê partîyê girt. Gora nûçeyên ça- 
pemenîyê, Die Linke nêzikê sedê panzdeh yên dengan ê bigre. 
Texmînek din ew e ku, koalîsyonek se partîyan (CDU/CSU, 
FDP û Die Grûnen) jî mimkûne. Lê, astengîyên koalîsyonek 
wisa pir in û pêkhatina wê îhtimalek giring e. 

Di hilbijartinên li Almanya da, rola hilbijêrên penaber tiştekê 
eşkere ye. Bi sedhazaran koçber êdî bûne hemwelatê Almanya 
û xwedî mafê hilbijartinê ne. Potansîyela van, ji bo encamên hil- 
bijartinê, gelek mezin e. Loma, her partî dixwaze dengê van hil- 
bijêran bigre. Di vê ware da, SPD serê dikşîhin e. Eşkereye ku, 
koçberên hemwelatê Almanya bi pirranî denge xwe didin 
SPD’yê. Va Partî, ji alîyê entegrasyon û guhertina qanûnên li ser 
bîyanîyan, salan virda xwe wek parêzerê koçberan nîşan dide. 
Giranîya xebata SPD’yê li ser koçberên jî Tirkîyê pêktê. 

Di nav partîyan da, hejmara kesayetîyên koçber di deh salên 
dawî da pir bû. SPD, Die Grunen û Die Linke her sê partîyên ku 
koçber di xebata xwe da entegre kirin e. SPD û Die Grunen pir- 
ranî koçberên Tirk xistine nav xwe. Kurdên, ku di nav van du 
partîyan da xebat dikin, kêm in. Kurdên Almanya bi pirranî di 
partîya çep da xwe dîtin û îfade kirin. Ji hemû partîyan, tenê par- 
tîya çep bi eşkere daxwaza mafên Kurdên li Almanya dike. Alî- 
karîya vê partîyê di warê pirsgrêka Kurd da jî xurttir e. Tesîra 
sîyasetmedarên Kurd, Tirk û Alman, ku piştgirîya daxwazên 
Kurdan dikin, di partîya çep da rolek mezin lihîst. Kesayetîyên 
wek Feleknas Uca, Giyasettin Sayan, Murat Çakir û Norman 
Paech di partîya çep da xebatên hêja kirin û hîn jî dikin. 

Bi temamî nikarin bêjin ku, Kurdên li Almanya di partîyan da 
entegre bûne û xwedî tesîrekê ne. Di van hilbijartinan da jî ev 
tişt eşkere dibe. Namzetên partîyan, ku koçberên Kurd in û 
bibin parlamenterên Almanya, tûne ne. Va kemasîyek civata 
Kurd ya li Almanya ye. Rêxistinên koçberê wek Yek-Kom û 
Komkar di vê warê da gelek bê qûwet û tesîr man. 

Divê, Kurdên Almanya di hemû partîyan da xebat bikin û ro- 
lekê, jî alîyê entegrasyon û qebûlkirina daxwazên civata Kurd li 
vir, bibihîzin. Hilbijartin wesîleke giring e. Hilbijêrên Kurd, ku 
ê bi pirrani dengê xwe bidin SPDê, tiştekê baş bizanin: Deng- 
dayîn nayê wê wateyê ku, va partî mafên Kurdên koçber yên 
taybetê jî diparêz e. Divê dengê xwe bidin û li alîyê din daxwa- 
zan ji SPDê bikin. Die Linke, bi tenê, nikara rewşa Kurdên li Al- 
manya biguhure. Lê, va partî ji bo koçberên Kurd li Almanya 
roleke pozîtîf dilîze û ew jî ji bo dengdayînê sedemeke baş e. 


dezgeh, partî, şewekar, huner- 
mend tevlî dibin. Wê sê rojan 
dewam bike. Di programaa îsal 
de pêşangeh heye, civînên gen- 
geşîyê, mûzîk, fîlm heye. Her 
weha partiyên Alman, polîsê 


Berlînê û gelek saziyên din înfo- 
stand (maseya agahdarkirinê) 
vedikin. Agahiyên zêdetir dika- 
rin di malpera Rojên Çanda 
Navnetewî www.kultrtage-ber- 
lin.de bibînin. 


Keça xwe tehdîd kir, çû zindanê! 


Oslo - Dadgeheke bajarê 
Sandîfor li Norweçê roja 26’ê te- 
baxa 2009’an, bavekî Kurd ji ber 
ku li keça xwe gefa kuştinê ki- 
riye, bi 40 rojên zindanê û 50 
hezar Kron cezakir. 

Keç berî ku gefa kuştinê lê 
were kirin, di malê de jî rastî 
pirsgirêkên dijwar hatiye. Dad- 
gehê herwiha li bavê tehdîkar 
cezayê dayina xerca dadgeh û 
ew perê ku keça wî jî mesref ki- 
riye birî. 

Di rûniştina dadgehê de, ke- 
çikê tenê bersiva çend pirsan da. 
Lewra dozger axaftinên keçikê 
yên dema lêpirsîna polîs dûbare 
kir. Bavê wê tevlî wê proseyê 
nebû. 

Meha berfanbara borî, wî bavê 


Kurd ji efserekî polîs re gotibû ku 
wê keça xwe bikuje. Wî gotibû 
çûna zindanê ji pîskirina şeref û 
namûsa malbata wî baştir e. 

Navê keçikê Elîna ye û temenê 
wê 19 sal e û 10 sal berê ji Kur- 
distanê ve hatiye Norweçê. Niha 
ew keç di malekî nihênî de dijî û 
metirsiya wê yekê heye ku bavê 
wê bixwe an Kurdekî din wê 
gefê bicî bike. Dayika Elîna dax- 
waz ji keça xwe kiribû bo gereke 
havînî bi wan re vegere Kurdis- 
tanê. Lê keçik ditirsiya ku li wir 
wê bi zorê bizewicînin, an jî ew 
wê bikujin. 

Dema temenê Elîna 16 sal 
bûye, li ser daxwaza xwe û her- 
wiha dayik û bavê xwe, çûye na- 
venda parastina zarokan û 

demekî li wir jiya ye. ku temenê 
wê bûye 18 salî, demekî kin li 
mala wan jiyaye. Lê piştre çûye 
sitargeheke jinan û dure li apart- 
maneke li bajarê Sandîford bi- 
cihbûye. Berî wê çendê ku mal- 
bata wê peywendiyê bi polîs re 
bigrin, Elîna li wê apartmanê de 
jiyaye. Elîna dibêje ji wê demê 
pêve ku çûye dibistanê, her roj 
digel bavê xwe şer kiriye. Ew 
bavê xwe wek Musilmanekî 
tundrew nabîne: ”Di rojên 
bêhnvedanê de, heta seat 9-10’ê 
şevê venedigeriyam malê. Her- 
wiha bavê min ji tu hevalên min 
hez nedikir, çi Norweçî an Ja- 
ponî. Gotinên kirêt û nebaş ji 
wan re digotin. Bavê min bi wê 
hêrs dibû ku hinek ji wan cixare 


dikşînin û ji wê jî xerabtir min jî 
dikişand.” 

Dayik û bavê Elîna di roja 6’ê 
îlona 2009’an de efserekî polîs 
haydar kirin ku ewê keça xwe 
bikujin. Lê di 7’ê îlonê de, Elîna 
digel malbata xwe re bû û tenê 
di 13’ ê heman mehê de Elîna ji 
wê gefê hat hesandin. Piştre 
Elîna çû malekî nû û dev ji 
xwendin û kar xwe berda. Elîna 
wiha da zanîn: “Ez naxwazim 
peywendî ya min bi wan re 
hebe. Ez ji jiyana xwe ditirsim û 
nikarim li bajarê Sanford bijîm. 
Lê hemû hevalên min li wir in, 
hin car hîsdikim tenêtiyê 
dikim.” 

Li gor axaftina parêzerê Elîna, 
beramberî wê rewşa ku hatiye 
serê wê 40 roj ne cezayeke gun- 
caw e û nayê zanîn ku di pêşe- 
rojê de wê jiyana Elîna çawa be. 
Ligel ku cezayê gefxwarinê 15 - 


30 roj girtîgeh e, parêzer dibêje, 
bo vê dosyayê ew ceza nerm e û 
dernaxe holê ku keça qurbanî 
tûşî rewşekî aloz û dijwar bûye. 
Nabe ew ti tiştî bike û pêwîst e jî 
gef cidî were girtin. Herwiha pa- 
rêzerê navhatî ragihand ku ce- 
zayê pere pir kêm e û divê gorî 
heta digel wan gefxwarinan bijî. 

Çalakvaneke mafê mirovan 
ew biryar rexne kir û dibêje gef- 
kirina kuştina keçekê ji aliyê 
Norweçiyekî ve cidî tê wergirtin 
û bi xurtî tê cezakirin. Navbirî 
bawere ew cezayê hatî birî cid- 
dîbûna gefa kuştinê giring neza- 
niye û diviya dadgehê peyamekî 
ron û zelal nîşan bidaya ku li 
Norweçê tu gefek nayê qebulki- 
rin ku li ser bingeha zextên cinsî 
be. 

Ji rojnameya ‘Sand Fjords 
Blad’ 

Serokê Enstîtuya Kurd ya Parîsê Dr. Kendal Nezan: 

Pirsgirêka Kurd çareser nebe, Fransa nahêle Tirkiyê bibe endamê YE'yê 



Hewlêr - Serokê Enstîtuya 
Kurd ya Parîsê Dr. Kendal Ne- 
zan, porê xwe di nav pêwendi- 
yên siyasî û rewşenbîrî de spî 
kiriye, niha jî heman karê xwe 
berdewam dike. Piraniya jiyana 
xwe li Fransa derbas kiriye, niha 
jî her li wir e. Ew di hevpeyvîna 
gel Rûdawê de bahsa piştîvaniya 
Senatorê Navdar ê Amerîkî Ed- 
ward M. Kennedy bo Kurdan 
dike û dibêje nabe Kurd wî dostê 
xwe yê mezin jibîr bikin, ku 
meha rabirdû koça dawî kir. 
Nezan herwiha bahsa bîranînên 
xwe yên di derbarê dîplomasiya 
Kurd û pêwendiyên Kurd û 
Fransa û asoyên pêşerojê dike... 
Yek ji piştigirên doza Kurd se- 
nator Edward Kennedyê nav- 
dar bû, ku demekî berê çû ser 
dilovaniya xwe. We ew çawa 
nas kir û helwêstê wî beramber 
Kurd çawa bû? 

Edward Kennedy dostekî 
mezin ê gelê Kurd bû li Ame- 
rîka. Ez di gulana sala 1988’an de 
bo bangewazekê ji bo parastina 
ziman û çanda Kurdî li Tirkiyê, 
çûbûm Amerîka. Bi rêya dostekî 
ji Rojnameya New York Times 
min ew dît. Min behsa rewşa 
Kurdî li Tirkiyê kir, wê demê zi- 
manê Kurdî û axaftina pê jî li 
Tirkiyê qedexe bû, min jê re 
behsa rewşa Kurdan kir û behsa 
zordariya Saddam û kîmyaba- 
rana Helebçe kir. Wî digot çawa 
haya me ji wan tiştên mezin 
tune, ev kêmasiya medya me ye’ 
Di hevdîtina dûyem de, min bi 
dûr û dirêjî pirsgirêka Kurd jê re 
vegot. Jiber kîmyabarana He- 
lebce nû qewimî bû, zêdetir min 
behsa wê komkujiyê kir, min 
behsa tehdîdên ser zimanê 
Kurdî jê re kir. Êdî derbarê ban- 
gewaza me de got ezê bi xwe ji 
hemû senatorên Amerîka re bi- 
şînim da piştîvaniyê lê bikin. 
Bangewaz ji çendîn xelatgirên 
Nobelê re şand, ku dostên wî 
bûn. Ew bangewaza me ji aliyê 
24 xelatgirên Nobelê û 14 sena- 
torên ku Kennedy bi xwe bi na- 
meya xwe qenaet ji wan re çêkir, 
hat îmzekirin. Bi giştî çend sed 
kesayetiyan îmze kir û di rojna- 
meyên cîhanê de hat belavkirin. 
Li Tirkiyê gelekî deng veda. 

Di encama vê hewldanê de çi 
qewimî? 

Ew bû destpêka proseyekê ku 
sala 1991’an de qedexeya li ser 
zimanê Kurdî hebû li Tirkiyê ra- 
kirin. Cara dûyem em vexwen- 
din bo Kongresa Amerîka ku 
bahsa pirsgirêka Kurd bikin. Di 
meha tişrîna yekem a 1989’an de 
me konferanseke navneteweyî li 
nav Kongresa Amerîka li ser 
pirsgirêka Kurd saz kir. Di kon- 
feransê de çendîn senatorên 
Amerîka beşdar bûn, ez û 
Madam Mitterrand jî ji Fransa 
çûn. Ew cara yekem bû li Kon- 
gresa Amerîka behsa pirsgirêka 
Kurd bê kirin. Lê belê gelek 
kesan pê dizanî. Hinek senator 
ku eslê wan Cihû bû piştevaniya 
me kirin. Li wir jî gotara Ken- 
nedy hebû. Herwiha 
27.02.199l’an de bi hevkariya 
Kennedy û Senator Clavon Pel 
ku Serokê Komîta Derve ya Se- 
nato bû, me konferansek rêxist 
ku bi fermî bi navê Enstîtuya 
Kurd li Parîsê bû. Wê demê li ser 
vexwendina enstîtu û Senatoya 
Amerîka Hoşyar Zebarî, Celal 
Talabanî, Ednan Muftî, Mah- 
mûd Osman û Samî Evdilreh- 
man beşdar bûn. Ew bû 
destpêka dirustkirina lobîya 
Kurdî li Senatoya Amerîka bo 
Kurd. 

Di heman demê de li şerê Ken- 


dawê û li Başûr reva sedan 
hezarKurdan destpêkiribû? 
Dema di sala 1991’an de koç- 
beriya komelî ya Kurdan rû da, 
wê lobiyê hevkariyeke mezin kir 
û guşareke zêde xist ser rêvebi- 
riya Amerîka. George Bush ê 
bav digot ew pirsgirêkeke 
navxwe ya Iraqê ye û em tedaxul 
nakin’ Lê Fransa digot ger Nete- 
wên Yekgirtî tedaxul neke, wate 
ya wê namîne’ Edî wan senator 
û endamên kongrê guşar xistin 
ser îdareya Amerîka û neçar 
kirin ku razîbin li ser damezran- 
dina ‘newaya nerm” bo Kurd li 
Başûrê Kurdistanê. Di vê yekê 
de Kennedy rolekî pir mezin dît. 
Wî wiha kir ku şandekî bişînin 
heremê ku heta bizanibin rewşa 
koçberan çawa ye. Serokê şandê 
Nansy Sondeber bû, ku piştre bû 
yek ji şêwirmendên Bill Clinton. 
Wê demê şanda navbirî rapo- 
reke dirêj derbarê rewşa koçbe- 
ran de pêşkêşî Kongreyê 
Amerîka kir. Heta berî dû sê sal 
jî her dema tiştek biser Kurd de 
dihat, yan li ser Tirkiyê û He- 
rêma Kurdistanê gotûbêj bikra, 
Kennedy piştevaniya Kurd dikir. 
Daxwaz ji Tirkiyê jî dikir pirsgi- 
rêka Kurd çareser bike. Em ge- 1 
lekî deyndarê Kennedy ne û 
sipasiya wî dikin. Malbata Ken- 
nedy li Amerîka û cîhanê jî pir 
navdar e. Edward Kennedy her- 
dem berevanê hejar û bindestan 
bû. Dijberekî bihêz ê siyaseta 
apartaîd jî bû. Lewra ku piştîva- 
niya doza Kurd jî kiribe, cihê 
serbilindiyê ye û divê nifşê nû yê 
Kurd bizanin ku dostên me yên 
wiha yên girîng li Amerîka he- 
bûne. 

Hîm di wê baweriyê de ne Ed- 
ward Kennedy ew bandor di- 
rust kiribe ku ewên sibe roj jî 
bên pêş piştîvaniya pirsgirêka 
Kurd bikin? 

Di nav malabata Kennedy de 
pêwendiyên min ên pir germ 
hebûn, ji hevre behsa wan pirs- 
girêk û dozan dikir ku piştîva- 
niya wan dikirin. Bi baweriya 
min piştîvaniya Kurd di nav wê 
malbatê de berdewam dibe bi 
mercekî ku Kurd bikaribin wiha 
bikin li derve dengê wan bê bi- 
hîstin û di warê lobîkirinê de 
karê xwe baş bikin. 

Di dema koça dawî ya Ken- 
nedy de me nedît Serkirdaye- 
tiya Kurd û Hikûmeta 
Kurdistanê hîç pirsenameyekê 
ji malbata Kennedy re bişînin, 
ligor we ev ne kêmasiyeke? 


Me bi navê xwe û Enstîtuya 
Kurdî li Parîs pirsename û gul ji 
malbata Kennedy re şand. Min 
dixwest ez bi xwe jî herim, lê rê- 
neket. Hayê min jê nîne Hikû- 
meta Kurdistanê çi kiriye, lê 
Kennedy dostekî pir girîng ê 
mebû û hêvîdar im nûneratiya 
Hikûmeta Herêma Kurdistanê li 
Washington ew kar kiribe. 

Tenê wan herdû caran pêwen- 
diya we ligel hebû, yan li ser 
bûyerên Kurdistanê peywendî 
berdewam bû? 

Her carekê biçûma Washing- 
tonê ger ew bi xwe jî ne li wê 
bûya, bi şêwirmendên wê re rû- 
diniştim û me agahiyên nû der- 
barê pirsgirêka Kurd de didan 
wan. Ew herçiqasî pîr bûbû û 
karê wî pir bû, lê herdem der- 
barê pirsgirêka Kurd de pirsyar 
dikirin. Piştî wan herdû konfe- 
ransan ez dû sê caran pê re rû- 
niştim. Di dema rûdana şerê 
navxweyî yê navbera PDK û 
YNKê de, gelekî tesîr lê kiribû û 
li çawahiya nehiştina wî şerî ve- 
dikolî, di wê derbarê de çend 
caran ligel Wezîra Derveya 
Amerîka ya wê demê Medellin 
Albreit axifî bû, teşwîq kiribû 
ku Kurdan nêzîkî hev bike. Her- 
dem digot Kurd xwedî daxwazi- 
yên rewa ne û divê Kurd dostê 
hevbin û ger Kurd yekgirtî bin di 
wê baweriyê de me hemû cîhan 
dibe dostê we. 

Bingeha destêwerdana miro- 
van, cara yekem ji alî Wezîrê 
Derve yê Fransa Bernard Ko- 
ushner, pêşniyar û teorîze hat 
kirin. Her li ser wê bingehê jî 
Fransa di sala 1991’an de bi 
pêşniyara Konseya Ewlekariya 
Navdewletî biryara 688ê der- 
xist ku parastina Kurd û da- 
mezrandina ‘newa aram”hate 
holê. Çima ji bo pirsgirêka 
Kurd ew germiya berê ya 
Fransa nemaye? 

Serdema serokatiya François 
Mitterrand cuda bû. Ew kesaye- 
tiyekî sosyalîst bû, wî bi xwe û 
malbata xwe ve pirsgirêka Kurd 
dinasîn, pir bi germî dostaniya 
Kurd dikir. Lê Jack Chirac, l<u 
piştî Mitterand bû serokkomar, 
her ji sala 1975’an ve dostê Sad- 
dam Husên bû, bazirganî û ber- 
jewendiyên wan ên hevbeş 
hebûn. Saddam hevkariya Chi- 
rac kiribû. Lewra siyaseta Chi- 
rac di cîhana Erebî de pir germ 
bû, jiber Ereb xwedî petrol in û 
gelekî çekan dikirin. Lê helwêstê 
gelê Fransa cuda ye û piştîvaniya 


pirsgirêka Kurd dikin. Sala 
2001’an de di rapirsiyekê de ku 
di nav xelkê Fransa de hat kirin, 
ji sedî 74’ê xelkê Fransa digotin 
‘Kurd miletekî bindest e û divê 
Dewleta Fransa piştîvaniya wan 
bike’ Di heman demê de ew piş- 
tîvaniya di nav gelê Fransa de bo 
gelê Filistîn nagîje ji sedî 20 jî. 
Sala borî, fîlmekî li ser penaxwa- 
zekî hat çêkirin, çîroka Kurdekî 
ku ji Kurdistanê hatiye Fransa, 
da ji wir here Brîtanya. Di fîlm 
de Kurd ewqas bi awayekî miro- 
vane hatine pêşandan, her kesek 
fîlm bibîne nikare kêfa wî ji Kur- 
dan re neyê. 

Di hikûmate nû ya Fransa de 
Bernard Koushner dostekî pir 
baş ê Kurd e. Di serdema Chirac 
de 12 sal dijwarî derbas bûn, 
lewma pêwist e ji nû de di raya 
giştî û Hikûmeta Fransa de pirs- 
girêka Kurd bi awayekî baştir bi- 
nasînin û kar bikin ku nifşê nû 
ku niha li ser desthilatê ne Kurd 
baştir binasin û careke din li Par- 
lamena Fransa dest bi karê lo- 
biyê bikin. Karê lobî pir girîng e. 
Ji bo Herêma Kurdistanê dû 
dostê gelê Kurd hene, yek Kur- 
dên welatên cîran, divê di nav 
wan de kar bê kirin da ew bibin 
dostê wî parçeyê Kurdistanê, 
dûyem jî raya giştî ya demokra- 
tîk a cîhanê ye. 

Madem raya giştî ya Fransa 

ewqas piştîvanê Kurd e, çima 

ev di helwêstê siyasî yê Hikû- 

meta Fransa de xwiya nake? 

Wek ez dizanim li Brîtanya û 
Amerîka nûnertiya Hikûmeta 
Kurdistanê hene, li hinek wela- 
|ên din jî. Lê belê kar û çalakiyên 
wan kêm in. Li Fransa ev dû sal 
in hikûmeta nû hatiye, lê sala 
2002’an dema Kek Mesud û 
Mam Celal bo konferansekê ku 
me rêkxistibû hatin Fransa, Sar- 
kozy bi xwe wê demê wezîrê 
navxwe bû û pir bi germî pêş- 
wazî li herdûyan kir û peywendî 
bi wan re çêkir. Lê divê em pê- 
wendiyan bibin astekî bilindtir. 
Bernard Koushner jî herdem ku 
berpirsekî Kurd tê Fransa, çi li 
wezaretê yan li mala xwe pêşwa- 
ziya wan dike. Lê niha piştî hil- 


bijartinên nû yên Kurdistanê 
divê em hewlbidin, serdaneke 
fermî bo Serokê Herêma Kur- 
distanê Kek Mesud ligel Serok- 
komarê Fransa Sarkozy rêbixin. 
Bi baweriya min tu pirsgirêkeke 
siyasî û dîplomasî tune, tenê ew 
e divê wextek jê re bê destnîşan- 
kirin. Niha em ji bo wêna hewl- 
didin. Dizanim payizê Rêzdar 
Celal Talabanî wek Serokko- 
marê Iraqê tê Parîsê, lê pirsgi- 
rêka me pirsgirêka Kurdistanê 
ye lewra em dixwazin Serokê 
Herêma Kurdistanê bi serda- 
neke fermî were Fransa. 

Zêdetir berê Kurdan li Ame- 
rîka ye, hûn ku şarezayê siya- 
seta Fransa ne, bi raya we 
Fransa bo Kurdgirîng e? 
Pêdiviya neteweke wek Kurd 
bi gelek dostan heye. Gotineke 
pêşiyan a Kurdî heye dibêje: 
Hezar dost kêm in, lê yek dijmin 
zêde ye. Lewra pêwistiya me bi 



gelek dostan heye. Di warê 
çandî de jî, her di nav Yekîtiya 
Ewrûpa de jî giraniyeke wêya 
zêde heye. Loma Fransa ji bo me 
dewleteke girîng e û raya giştî ya 
Fransa jî dostê Kurd e. Amerîka 
dewleteke pir girîng e, lê divê 
Kurd karên girîng li Almanya, 
Brîtanya û Rûsya jî bikin. Rûsya 
hêzeke hino hino di warê siyasî 
û dîplomasî de pêş dikeve. Çend 
salan bê deng bû, niha waye baş 
dibe. Ger hebûneke me ya siyasî 
û dîplomasî li wî welatî hebe, wê 
demê bo navnetewîkirina pirs- 


girêka Kurd emê pêşkeftine 
mezin bidest bînin. 

Gelek caran Sarkozy û Merkel 
dijî endambûna Tirkiyê di Yekî- 
tiya Ewrûpa de radiwestin. Hûn 
helwêstê Sarkozy li ser pirsgirêka 
Bakurê Kurdistan û Tirkiyê 
çawa dibînin? 

Sarkozy di dema propaganda 
hilbijartinan de jî got ger Tirkiye 
bibe endamê YE, wê demê YE 
dibe hevsînorê Kurdistanê, gelo 
em amade ne wan hemû Kurd û 
Tirkan bînin nav YE’yê.’ Li 
Fransa dû nerînên cuda hene, 
kevneparêz dibêjin ‘Tirkiye we- 
latekî Musluman e û 70 milyon 
e û li Ewrûpa jî nêzîkî 15 milyon 
Musluman hene li gel wan ew 
hemû pirsgirêkên me hene û ger 
ew 70 milyon jî were nasnameya 
YE’yê dikeve xeterê’ Çegir dibê- 
jin pirsgirêkên Tirkiyê yên navx- 
weyî, bi cîranan re û yên dîrokî 
hene. Ger Tirkiye were nav 
YE’yê, emê çawa wan pirsgirê- 
kan çareser bikin. Nabe YE yekî- 
tiya welatên Mesîhî be, divê 
yekîtiyeke demokratîk be. 
Hemû dewlet li ser bingehê de- 
mokrasiyê bibin endam, lê belê 
em naxwazin Tirkiyeke ku 
ewqas pirsgirêkê wê hene bibe 
endam. Bila pirsgirêkên xwe ça- 
reser bike, bibe welatekî demo- 
kratîk û wê demê bixêr bê’ Vêca 
dema behsa kêşeya navxwe ya 
Tirkiyê dikin, pirsgirêka yekem 
pirsa Kurd e. 

Dema behsa pirsgirêkên wê 
yên bi cîranan re dikin, pirsgi- 
rêka yekem ligel Başûrê Kurdis- 
tanê ye, jiber pirsgirêka Tirkiyê 
ligel Iranê tune, ligel Suriyê jî li 
ser Kurd pirsgirêkan wan hebûn 
çend sal berî niha, pirsgirêka 
wan tenê bi Qibris’ê re maye. 
Pirsgirêka wê ya li gel rabirdûyê 
wê jî mebest jenosîda Ermeni- 
yan e. Ger Tirkiye hemû mercên 
YE’yê cîbicîh bike, li gor Destûra 
Fransa û Nemsa, berî wergirtina 
her dewletekê wek endamê nû 
di YE’yê pêwist e referandûm bê 
kirin. Ger pirsgirêka Kurd li Tir- 
kiyê neyê çareser kirin, xelkê 
Fransa piştîvaniya endambûna 
Tirkiyê nakin. 


Madam Mitterand dixwaze here Başûrê Kurdistan 


Yekem hewla François Mit- 
terrand di sala 1975’an de bû 
ku piştî Rêkeftinnameya Ceza- 
yîr Kurd rastî rewşeke gelekî 
dijwar hatin. Wê demê me ko- 
meleyek bi navê Fransa-Kur- 
distan dirust kiribû ku gelek 
rewşenbîrên navdar ên Fransa, 
tê de endam bû wek: Jan Paul 
Sartre û gelekên din. Bi rêya 
wan rewşenbîran wê demê me 
randewûyek ji François Mit- 
terrand wergirt ku Sekreterê 
Partiya Sosyalîst a Fransa bû. 
Wê demê ez xwendekar bûm û 
min behsa rewşa Kurd û Pey- 
mana Cezayîr jê re kir, wê 
demê telegraf ji Netewên Yek- 
girtî re şand ku berevanî li 
Kurd bê kirin, herwiha telegra- 
fek jî ji Şahê îranê re şand. Piş- 
tre êdî partiya wan nêzîkî Kurd 
bû. 

Di sala 1976’an de PDK-Î ku 
Evdirehman Qasimlo sekre- 
terê wê bû li Parîsê pêwendî 
çêkirin. Pêwendiya min jî ligel 
Partiya Sosyalîst hebû, salê yek 
dû car li ser pirsgirêka Kurd 
min semîner ji wan re saz dikir. 
Di payiza 1981’an de em li gel 
Madam Mitterrand rûniştin. 
Min jê re got tu nûnerayetî û 


dezgahekî Kurd li derve nîne, 
lewma pêşniyar dikin hûn hev- 
kariya me bikin bo damezran- 
dina enstîtuyeke kulturî. 
Madam Mitterrand piştîva- 
niya wê pêşniyarê kir. Wezîrê 
rewşenbîrî yê wê demê Jack 
Lang, wî jî pirsgirêka Kurd nas- 
dikir. Wê demê hevkarî kiribû 
Yilmaz Gûney ji zindanê bê 
azadkirin û were li Fransa bicîh 
bibe. Me dixwest dezgehekî 
deynin ku nûneratiya yekîtiya 
manewî ya netewa Kurd bike. 
Bi wî awayî me di sala 1983’an 
de Enstîtuya Kurdî damezi- 
rand. 

Di sala 1986’an de hatûçûna 
siyasiyên Kurd bo Fransa dest- 
pêkir. Piştî wê jî dema kîmya- 
barana Helebçe qewimî, bi 
awayekî pir bihêz dixwestin 
piştîvaniya me bikin. Lê berî 
hemû tiştî dixwestin yekîtiya 
Kurdan çêbibe. Heta Bereyê 
Kurdistanî dirust nebû li wir 
karê dîplomasî bo Kurd pir dij- 
war bû. Piştre Bereyê Kurdis- 
tanî vexwendin û ji aliyê cîgirê 
Wezîrê Derve ve pêşwazî li 
wan hat kirin. Têkilî gihiştin as- 
tekî astekî bilind. Di 1992’an de 
Serokkomarê Fransa François 


Mitterand pêşwazî li Mesûd 
Barzanî kir. Sala 1991’ê dema 
koçberiya giştî ya Kurdan de 
Madam Mitterand hat ser sî- 
norê îranê û ji wir derbasî xaka 
Başûrê Kurdistanê bû û li gel 
Kek Mesûd Barzanî rûnişt. 
Berî wê jî di sala 1989’an de 
çûbû kampa penaberên Başûrê 
Kurdistan a li Mêrdînê. 

Madam Mitterand dixwaze 
di meha tişrîna yekem de ser- 
dana Herêma Kurdistanê bike. 
Kek Mesûd ew dawet kiribû, 
ew jî bi helkefta pêkanîna kabî- 
neya nû ya hikûmetê û hilbijar- 
tinên nû dixwaze serdana 
Herêma Kurdistanê bike. Dix- 
waze bizane çi bi ser rewşa 
Kurd de hatiye. Jiber cara yekê 
ku di sala 1991’ê de hat Kurd 
hemû li ser sînor bûn, di sala 
1992’an de dema hat yekem 
Parlamena Kurdistanê hatibû 
hilbijartin. 

Herçiqas temenê wê jî zêde 
bûye, lê herdem dixwaze biza- 
nibe çi li wan navçeyan qewi- 
miye. Her kesek ji Herêma 
Kurdistanê were, ne tenê ber- 
pirs, dema parlamenter û rêxi- 
rawên sivîl jî tên pêşwaziya 
wan dike. 

Rûdaw 


"Divê Almanya mafê Kurdan binase" 


(JiRûpela 1) 

Ji bilî Şaredarê Bajarê Mezin 
yê Amedê Osman Baydemir, 
Prof. Dr. Norman Paech, Prof. 
Dr. Birgit Ammann, Serokê 
PEN a Kurd Zerdeşt Haco, li ser 
navê Yek-Komê Yûksel Koç, ji 
Diyalog Kreisê Mehmet Şahin, 
Berdevkê Meclîsa Aşitiyê ya 
Kurdistan-Tirkiye Murat Çakir, 
Berdevkê Komeleya Alman 
AZADI Monika Morres, Peda- 
gog Mehmet Ataç û Dr. Gisela 
Pauteker wek axaftvan bêşdar 
bûn. 

Şaredarê Bajarê Mezin yê 
Amedê Osman Baydemir di 
konferansê de axifî û got ku ew 
kêfxweş e ku xelkek ji hev hatibe 
parçekiri û li seranserî cîhanê 
belabûyî li deverek wiha dîrokî ji 
bo pirsgrêkên li çareseriyê di- 
gere: “Kurd bi nifûsa xwe li Roj- 
hilata Navîn netewa 4. in e û 
kevintirîn gelê Rojhilata Navîn 
in. Ev xelk li welatek wek Al- 
manya jî sirgûn e. Nepejirandina 
vî gelî ji aliyê Almanyayê ve nayê 
fahmkirin.“ 

Serokê Meclîsa Eyaleta Ber- 
lînê Walter Momer ku mêvan- 
dariya konferansê kir, di axaftina 
xwe de ji ber ku civînek wiha li 
Berlînê li darxistiye kêfxweşiya 
xwe anî ziman. Momer wiha 
got: “Li Almanyayê nenasîna 
mafên Kurdan neheqiyek e. 
Çawa xelkên din ji mafên xwe 
yên meşrû îstîfade dikin divê 
Kurd jî ji vê yekê mehrûm nemî- 
nin. Mafên wan mafên însanî ne. 
Pirsgirêka Kurd ne pirsgirêkeke 
herêmî ye. Pirsgrêkeka Ewrûpa 
ye û têkiliyên derve eleqeder 
dike. Ev rewş û têkiliyên derveyî 
zehmetiyan derdîxine ku Kurd 
mafên xwe bidestbixin.” 

Endamê Meclîsa Federal a Al- 
manyayê Prof. Dr. Norman 
Peach jî di konferansê de gotin 
anî ser mijara di bin siya têkili- 
yên Almanya û Tirkiyeyê de, 
bandora întegrebûna Kurdan ya 
Almanyayê. Dr. Peach di axaf- 
tina xwe de li ser têkiliyên Tirki- 
yeyê û Almanyayê sekinî û got 
ku ev rewş li ser entegrebûna 
Kurdan ya Almanyayê bando- 
rên negatîf çêdike. Peach li ser 
qedexekirina PKKê ya li Alman- 
yayê jî axifî û diyar kir ku biryara 
qedexekirinê ji aliyê hiqûqî ve 
wek skandal e. Peach di berde- 
wamiya axaftina xwe de got, ev 
biryar ne li gor yasayên Alman- 
yayê li gor berjewendiyên Al- 
manya û Tirkiyê hatiye girtin. 
Norman Peach di dawiya axaf- 
tina xwe ev pêşniyar kirin: “Divê 


Almanya bi Kurdan re rûnê û bi 
wan re li hev bike. Divê qedexe- 
yên li ser PKKê rabe û alozî û 
qedexeyên li ser Kurdan ji holê 
bên rakirin. Divê Almanya 
mafên Kurdan yên çand û 
ziman teslîmî wan bike.” 

Berdevkê Yek-Komê Yûksel 
Koç jî li ser konferansê daxuya- 
niyek taybet da Rûdawê û wiha 
got: “Du armancên me yên se- 
rerastkirina vê konferansê 
hebûn. A yekem me xwest em 
pirsgrêkên Kurdên li Almanyayê 
çi ne, derxînin meydanê. A 
dûwem jî ew bû ku em li ser ça- 
reseriya van pirsgrêkan biseki- 
nin. Li gor baweriya min em 
gihîştin armancên xwe. Bi vê ci- 
vînê me xwest em bêjin ku mil- 
yonek Kurdên li Almanyayê di 
fermiyetê de ne wek Tirk, Ereb û 
Faris werin naskirin; wek Kurd 
bên qebûlkirin. Mebesta me ya 
dûwem jî ew e ku li dibistanan 
zarokên bikaribin zimanê zik- 
makî fêr bibin. A sêyem, Al- 
manya ji ber ku întegrasyonê 
pêk bîne projeyan çêdike û bi zi- 
manê xelkên li vê derê nêzîkî 


koçberên din ji ber sedemên 
aborî hatine, ji ber alozî û tade- 
yên li welatê xwe dîtin berê xwe 
dane vir. Lê li vir rastî zehmeti- 
yên din hatin. Almanya li ser 
pirsgrêkên Kurdan ên netewî, 
çandî û nasnameyî nasekine. Ev 
lênêzîkbûn dibe sedem ku Kurd 
li vê derê xwe baş nikaribin îfade 
bikin, çand û zimanê xwe pêşve 
bibin. Ev yek jî ji bo întegrasyonê 
tesîrên negatîf derdixînin mey- 
danê.” 

Ji axaftvanan Mehmet Şahin jî 
li ser dîroka koçberiya Kurdên 
Almanyayê sekinî û ev agahî da: 
“Cara yekem di salên 60 1 de 
Kurdan wek xebatkar berê xwe 
dan Almanyayê. Lê sedemê 
koça duyem rejîma 12ê îlonê bû 
û ev jenerasyon ne ji ber sede- 
mên aborî ji ber sedemên siyasî 
û fişarî hatin Almanyayê. Pêla 
sêyem ya koçberiya Kurdan jî di 
salên 90’î de qewimî. Sedemê vê 
koçkirinê şerê qirêj ê li Bakûrê 
Kurdistanê dihat meşandin û 
Şerê Kendavê bû. Kurdên ku 
hatin vê derê, ji bo ku di vê ci- 
vakê de bikaribin xwe îfade 



wan dibe. Lê vê yekê ji bo Kur- 
dan nakin. Balyozxane û berpir- 
siyarên Kurdan li Almanyayê 
nîne.” 

Endamê Meclîsa Aşitî ya Ew- 
rûpayê Murat Çakir jî di axaftina 
xwe de li ser rewşa Kurdên di- 
yasporayê sekinî û got: “Kurd ji 
aliyê jimarê ve di nav koçberan 
de grûba duyem in. Mafên wan 
yên siyasî û çandî nîne. Almanya 
divê dev ji zîhniyeta xwe ya qe- 
dexeyî berde û mafên Kurdan 
binase.” 

Prof. Dr. Birgit Ammann a bi 
xebatên xwe yên li ser kurdolo- 
jiyê tê naskirin jî axaftinek li ser 
dîroka koçberiya Kurdên Al- 
manyayê û pêşeroja wan kir. 
Ammannê diyar kir ku du sede- 
mên hatina Kurdan ya Alman- 
yayê hene. “Kurd ne wek 


(Wêne: Rûdaw) 


bikin xwe rêxistin kirin. Bi çalakî 
û hewldanên cuda xwestin balê 
bikşînin ser pirsgrêkên xwe. 200 
hezar dengê Kurdan hene. Ev 
200 hezar deng ji aliyê Tirkan ve 
tên bikaranîn.” 

Biryarên konferansê: 

1- Divê Kurdên li Almanyayê 
fermî bên naskirin 

2- Dîvê mafê perwerdehiya bi 
zimanê dayîkê bê naskirin 

3- Bila li saziyên fermî yên 
dewletê beşên şêwirmendiyê û 
agahdarkirinê yên bi kurdî bê 
vekirin 

4- Ji bo çareseriya pirsgirêka 
Kurd, divê Almanya jî têkeve 
nava hewildanan 

5- Dîvê qedexebûna PKI< bê 
rakirin 

6- Axifên konferansê wek pir- 
tûk bê weşandin. 



AKP di çareseriyê de ciddî ye! 


(JiRûpela 1) 

Raya we beramber” Vebûna 
Kurdî” li Tirkiyê çawa ye? 

Em hîn hurdekariyan nizanin, 
lê diyar e hikûmet hest bi vê ki- 
riye ger hinek mafên siyasî û kul- 
tûrî bide Kurdan wê pêşketineke 
rastî peyde bibe. 

Gelo însyatîva Tirkiyê encama 
guşarên Amerîka û YE yên bo 
reformên navxweyî li Enqerê 
dihatin kirin, bû? 

Dibe, ku Amerîka û YE jî Tir- 
kiyê tandabin. Lê li gor ankêtan 
dixuye piştîvaniyeke li hundirê 
Tirkiyê bi xwe jî heye. Herwiha 
ger Tirkiyê bi xwe nexwaze tiş- 
tekî bike bawer nakim Amerîka 
û YE bikarin Tirkiyê ’neçar” 
bikin da ku wiha bike. 

Li gor we, çima belavbûna 
nexşerê ya Öcalan hat dereng- 
xistin? 

Mebesta te eve ku baweriya te 
tune keştî rastî hinek pirsgirêkên 
teknîkî hatibe? Li gor min, hikû- 
met dixwaze di vê pirsê de pê- 
şeng be û bersiva daxwazî û 
xalên Öcalan nede. Divê hikû- 
met bihêle Öcalan nerînên xwe 
eşkere bike, lê di warê siyasî de 
hikûmet dixwaze bide xuyakirin 
ku prose li jêr kontrola wê ye. 

Li gorgelek pisporan hewlda- 
riêii Enqere bo reformekirina 
Bakurê Kurdistanê Tirkiyê bi 
tenê axaftin in . Bi baweriya we 
Etikûmeta Tirkiyê ciddî ye di 
çareserkirina Pirsa Kurd? 

Bi baweriya min hikûmet ji 
dema borî ciddîtir berê xwe dide 
pirsgirêka Kurd. Li gel ku pirsgi- 
rêkên AKPe li gel artêş û nete- 
weperestan hene, dixwaze 
gotûbêjên ciddî bike. Ger encam 
jî tune bin lê bi ciddî van hewl- 
danan dike. Lê ev nayê wateya 
Kurd çi bixwazin wê bidest 
bixin û ne xuya ye hikûmet lêbo- 
rîna giştî bo tevahiya çekdarên 
PKK’ê derbixe, lê bi liberçavgir- 
tina vêna ku Tirkiyê dixwaze 
bibe endama YE û rola xwe ya 
herêmî û cîhanî bihêz bike, 
lewma bi ciddî berê xwe dide 
pêkanîna reforman û nermki- 
rina yasayan. 

Di dema dawî Etikûmeta Tir- 
kiyê hewldide nêzîkî Etikû- 
meta Eterêma Kurdistanê bibe . 
Ligor we çi sedemên vê ne? 
Sedemên wê pir eşkere ye û 
vedigere hevkariya herdû aliyan 
bo kontrolkirina PKKe. Her- 
wiha Hikûmeta Herêma Kurdis- 
tanê rastîyeke û xwedî statuyeke 
aram û demokratîk e. Lewma 
Hikûmeta Tirkiyê pêwîst e da- 
nûsitendinê li gel bike. Ji bilî van 


sedeman bazirganî jî faktorekî 
bibandor e. 

Bi baweriya we Artêşa Tirk 
hest bi vêya kiriye Etikûmeta 
Eterêma Kurdistanê rastiyeke 
û tu pirsgirêk tune danûsiten- 
cliiiê li gel bike, berevajî dema 
borî ku bi tundî ev red dikir? 
Dibe. Jiber Amerîka dixwaze 
ji îraqê derkeve yan jimara leş- 
kerên xwe kêm bike û wek te jî 
got Hikûmeta Herêma Kurdis- 
tanê rastîyeke, Tirkiyê dixwaze 
pêwendiyan li gel herêmê bihêz- 
tir bike. Paşguhkirina Herêma 
Kurdistan karekî xirab e. 
Pirsgirêkeke Serekî navbera 
Hikûmeta Herêma Kurdistan 
û Tirkiyê meseleya pêşeroja 
Kerkûkê ye. Hun dahatûya vî 
bajarî çawa dibînin? 

Pirseke baş e. Xwezî min ber- 
siv bizanibûya! Pirsgirêk pir dij- 
war û aloz e, tu kes nikare bi 
hêsanî çareser bike. Dibe ku 
Kerkûk bibe herêmeke serbixwe 
û nebe beşek ji Herêma Kurdis- 
tanê, lê wê ji Sunniyên îraqê jî 
cuda be? Bi awayê herêmeke fe- 
deral? 

Ger Kerkûk bibe ser bi Kurdis- 
tanê, li gor we Tirkiyê her wê li 
gel Kurdên Iraqê hevpeyman 
bimîne? 

Belê, lê bi mercê Tirk hest 
bikin ku Turkmenan jî hinek tişt 
bidest xistine nemaze mafên 
kultûrî û perwerdeyê. Bi bawe- 
riya min, ger Turkmen peyma- 
nekê îmze bikin Hikûmeta 
Tirkiyê wê piştîvaniya wan bike. 
Herwiha nasnameya Kerkûk bo 
Tirkiyê ne grînge bi qasî pey- 
wendiyên wê yên bazirganî li gel 
Kurdistana îraqê û karê hevbeş 
bo parastina aramiya sînor. 

Bi dîtina we bihêzbûna pey- 
wendiyên Tirkiyê li gel Hikû- 
meta Herêma Kurdistanê tê 
wateya bidawîhatina PKKê? 
Bawer dikim têkçûna wê bi 
misogerkirina armancên xwe bi 
rêya şerê çekdarî li dijî hikû- 


Em piştgiriya hîç partiyekî nakin 


(JiRûpela 1) 

Me sedemên vê yekê û hîn 
pirsên din jî ji dû saziyên Kurdan 
li Almanyayê, ji YEK-KOM û ji 
KOMKAR’ê kirin. Cîgirê Se- 
rokê YEK-KOM’ê Yûksel Koç ji 
Rûdawê re daxuyand ku ew wek 
sazî di hilbijartinên pêş yên Par- 
lamena Almanyayê de bêalî ne û 
ew wek hev li hemû partiyên 
Alman dinêrin. Sedema vê hel- 
westê jî Koç got ku di nav rêzên 
tu partiyên Alman de nûnerekî 
Kurdan, kesekî ku li ser navê 
Kurdan hatiye destnîşkirin tune 
û ji ber vê yekê jî ew wekî YEI<- 
KOM nikarin bangî gelê Kurd 
bikin ku piştgiriya partiyeke tay- 
bet bikin. Koç got ku di nava 
partiyên Almanan de gelek 
kesên Kurd jî hene û heta ew bi 
gelekên wan re di nava pêwen- 
diyan jî de ne, lê ew kes ne li ser 
navê Kurdan û dûrî rastiya Kur- 


dên li Almanyêye siyaseta xwe 
dimeşînin. Koç got ku ew bi ko- 
melên girêdayî xwe ve biryar 
girtine ku li kesên piştgiriya dax- 
wazên Kurdan li Almanyayê 
dikin, xwe bighînên wan kesan 
û piştgiriya wan jî bikin. Koç 
herwiha bangî Hikûmeta Al- 
manyayê jî kir ku siyaseta xwe ya 
li beramberî Kurdan biguherîne 
û ji partiyên Alman jî xwest ku 
ew wek siyaseta fermî ya Hikû- 
meta Almanyayê tevnegerin û 
herkesekî ji Tirkiyeyê wek Tirk 
nehesibînin û Kurdan bi çand û 
nasnameya wan ya serbixwe nas 
bikin. 

Serokê KOMKAR’ê Bekir 
Topgider jî bi heman awayî got 
ku ew jî ji bo tu partiyê bang 
nakin û daxwaz ji Kurdan kir ku 
dengê xwe bidin berbijêrên 
Kurd ên ku li nasnameya xwe 
xwedî derdikevin û eger li he- 
rêma wan birbijêrên Kurd tune 


bin, dengê xwe bidin berbijêrin 
din ên ku piştgirî didin Kurdan. 
Topgider jî sazî û rêxistinên Kur- 
dan rexne kir ku her yek bi serê 
xwe ket nav hinek hewldanan û 
bi hevre tevnegeriyan û ev rewş 
û pêkneanîna yekîtiyê wekî kê- 
masiya hemû Kurdan bi nav kir 
û got ku evyek bû sedema wê 
yekê ku Kurdan nikarîbûn ti 
berbijerê Kurd di nav lîsteyên 
partiyên Alman de bi cîh bikin. 
Topgider herwiha daxuyand ku 
divê ji bo pêşerojê ew Kurdan bi 
partiyên Almanan baştir bidin 
nasandin û bînin bîra wan ku 
derdora yek milyon Kurd li Al- 
manyayê dijîn û ew Kurdan 
wekî Tirk nehesibînin. 

Herdû saziyan bangî ciwanên 
Kurdan kirin ku di nav partî û 
saziyan Alman de cîh bigrin û di 
nava wan saziyan de mafên Kur- 
dên li Almanya û herwiha li 
Kurdistanê jî biparêzin. 
Hilbijartina parlamena 
Almanyayê nêzik dibe 
îsal di roja 27ê îlonê de dê hil- 


bijêrên elman ku hejmara wan 
digihe 62,2 mîlyonan, biçin ser 
sindoqan da hevdehemîn parla- 
mena Almanyayê hilbijêrin. Hil- 
bijartina parlamena elman ku 
cihê wê li Berlînê ye, çar salan 
carekê rû dide. Vê gavê hikû- 
meta Almanyayê ji hevbendiya 
her du partiyên mezin CDU û 
SPDe pêk tê. Li beramberî vê 
hevbendiya mezin partiya kesk 
(Die Grunen), partiya dîmoqrat 
ya azad (FDP) û partiya çep 
(DIE LINKE) muxalafetê pêk 
tînin. 

Li gorî rapirsiyan lawaziya 
SPDe berdewam e. Li gel ku 
CDU wek bihêztirîn partiyê tê 
hesibandin, dîsa jî bi qasî ku heta 
niha dihat pêşbînîkirin, nekariye 
siûd ji vê qelsiya SPDe werbi- 
gire. Wisa dixuye ku ev lawaziya 
her du partiyên mezin gelek bi 
kêrî partiyên biçûk tê. Li gorî ra- 
pirsiya ku ji aliyê saziya Forsayê 
ve hate çêkirin, heger hilbijartin 
vê roja yekşemê çêbin, dê enca- 
meke wisa derkeve holê: CDU ji 


sedî 35, SPD ji sedî 2, Partiya 
kesk (Die Grunen) ji sedî 10, 
Partiya Dmokrat ya Azad (FDP) 
ji sedî 14, Partiya Çep (DIE 
LINKE) ji sedî 14. 

Li gel ku ji her hêlê ve qelsiya 
SPDe tê piştrastkirin, serokê 
SPD e Franz Munteferîng ji par- 
tiya xwe bawer e û dîtina xwe 
wisa tîne ziman: „Hevpeymana 
di navbera CDU û SPD e de ser- 
keftî bû, lê nekarî hemû derfetên 
xwe bi kar bîne. Ji lew re berde- 
wamkirina vê hevpeymanê ni- 
kare armanca me be. Armanca 
me ew e ku di bin pêşengiya 
SPDe de hikûmeteke nû pêk bê.“ 
Serokê SPDe her wisa diteqe- 
zîne ku hevkariya di gel partiya 
çep ji bo wan ne gengaz e. Li 
aliyê din Serokwezîra Alman- 
yayê Angela Merkel diangêje ku 
bes hikûmeteke CDU û FDPe 
dikare pirsgirêkên Almanyayê bi 
rêk û pêk çareser bike û Alman- 
yayê di qeyrana cîhanê de baş bi 
rê ve bibe. 


metê, dawiya PKK’ê ye. Ji bilî di- 
rustbûna grûbeke wek DTP’ê, 
îro Hikûmeta Tirkiyê jî hazire 
bahsa pirsgirêka Kurd bike, ev 
hemû nîşanên bidawîhatina 
PKK’ê ne. 

Dema Obama serdana Tirki- 
yeyê kir li gel Ehmet Turk ci- 
viya, gelo dibe rojek bê û li gel 
PKKe jî bicive? 

Pir dijwar e. Ger Öcalan bê 
azadkirin jî wê li Tirkiyeyê ne- 
mîne. Wek min berê jî got divê 
PKI< xwe hilweşîne û hertiştê 
piştî PKK’ê jî hat divê tohmeta 
”terorê” ji ser hizbê rake. 

Dema dawî Murat Karayilan 
ragehand amade negotûbêjan 
li gel Hikûmeta Tirkiyê bikin . 
Ligor we PKKê gihîştiye bawe- 
riyekê kudro dema çareseriya* 
aştiyaneye? 

Belê, lê Hikûmeta Tirkiyê 
qebûl nake rasterast li gel PKK’ê 
danûsitendinê bike. Dibe ku ci- 
vînên nehênî û peywendiyên ne 
yekser hebin jî wek sala 1993’an. 
Lê belê ger Hikûmeta Tirkiyê û 
PKK’ê bicivin û peymanê îmze 
bikin, wek hevpeymana navbera 
îsrail û Filistîniyan li Oslo hat 
mohrkirin. Bi baweriya min, Tir- 
kiyê li pey grubên Kurdî yên din 
digere bo gotûbêjan li gel wan 
bike û wan tevî proseyê bike bi 
taybetî jî DTP’e. Lewre herçiqasî 
PKK’ê dûrî proseya çareserki- 
rina pirsa Kurd li Tirkiyê be, wê 
zûtir û bi awayekî baştir bê çare- 
serkirin. 


Serdana 
hiqûqnasan 
li Almanya 
bi dawî bû 

(Ji Rûpela 1) 

Li gor serokê şanda hi- 
qûqnasên û Serokê Yekîtî 
Mafperweranê Kurdistanê 
Hakim Tofîk Kerîm Sadiq 
gera wan gihîştiye armanca 
xwe û ew di derbarê sîstema 
dad a Alman de bûne xwedî 
agahiyên berfireh û wê ji vê 
ezmûnê sûd vergirin. 

Şanda navborî ji alî Aka- 
demiya Dadê ya NRW û 
Navenda Kurd li Bonnê 
(NAVEND) hatibûn Al- 
manya. Di nava şandê de 
dadwer, dozger, lêkolînerên 
dadê û parêzerên Kurd 
hebûn. 

Şanda huqûqnasan ji roja 
7’ê îlonê heta 13’ê îlonê li ba- 
jarê Essen, Munster, Dussel- 
dorf û Bonnê li gel saziyên 
bi ser wezareta dadê çendîn 
dîdaran pêkanîn û li Gel- 
senkirchenê jî serdana girtî- 
gehekî kirin. Hiqûqnasên 
Kurd li Dusseldorfê jî bûn 
mêanvê Parlamena NRW’ê. 
Li parlamenê şanda Kurd ji 
aliyê Wezîrê Dadê yê NRW, 
çendîn berpirsên parla- 
menê û nûnerên fraksiyo- 
nan ve hatin pêşwazîkirin. 

Roja 13’ê îlonê jî şanda 
huqûqnasan li bajarê Bonnê 
semînerek lidarxist û bahsa 
sîstema dadê ya li Herêma 
Kurdistanê kirin. Herwiha 
berdevkê şandê bibîranî ku 
hiqûqnasên Kurd cara 
duyem e bi heman armancî 
tên Almanya. Hiqûqnasên 
Kurd cara yekem di sala 
2007’an de bi heman ar- 
mancî hatibû Almanyayê. 

"Talîban ji afyonê salane 300 milyon 


Çekên dawîn tên teslîmkirin! 


bidestdixe" 


Serwisa Cîhanê - Rêxistina 
Taliban ji rojevê dernakevê. We- 
latên rojava ku pişti bûyera 11 ê 
îlona 200le Afxanîstanê dagir 
kirin û ji bo têkbirina Talîban bi 
dehhezaran leşker li wî welatî bi 
cihkirine û di meha borî de bi li- 
darxistina hilbijartinên seroka- 
tiyê û alîkariya aborî dixwazin 
Afxanan ji rêxistinê navborî dûr 
bixin, bi agahiyên nû bala cîhanê 
dikşînê ser wê tevgerê. Li aliyê 
din tevgera Talîban herkû diçe 
bondora xwe li Afxanîstanê me- 
zintir dike û hezên ISAF’ê dixe 
tengasiyê. Niha jî tê îdiakirin ku 
rêxistina Talîban ji bo f înanseki- 
rina şerê li dijî welatên rojava pe- 
reyên narkotîkê bikar tîne û 
bûye hakimê bazara afyona Af- 
xanîstanê. 

Li gor raportekî Netewên Yek- 
bûyî (NY) rêxistina Talîban her- 
kû diçe bêtir dikevê nava bazara 
narkotîkê. Dîrektorê Ajansa 
Narkotîk û Tewankariyê yê 
NY’yî (UNODC) Antonio Ma- 
ria Costa hişyar kir ku pereyên ji 
afyonê karê “teroristan" li Afxa- 
nîstan û li her derê cîhane fî- 
nanse dike. Costa herwiha got 
ku wekî li Kolombiya li Afxanîs- 
tanê jî êdî çeteyên narkotîkê cîh 
digrin û bi rêxistinên çekdarî re 
dikevin nava hevkariyê. Li gor 
Costa berê Talîban tenê pere bi 
zorê ji kesan distendin, lê niha 
ew rexistin herkû diçe bêtir di- 
keve nava bazara narkotîkê û ew 
êdî bixwe laborûtuara birêve di- 
be û qaçaxtiyê wê jî bixwe dike. 

Talîban bi bazara narkotîkê 
çiqas pereyan qezenc dike, li ser 
vê yekê tenê texmîn hene. Li gor 
ku NY’yî hesab kiriye, ew rêxis- 


tin salane derdora 300 milyon 
Dolar ji bazara narkotîkê wer- 
digrin. Tê gotin ku nirxê afyona 
ku li Afxanîstanê tê hilberîn salê 
derdora 440 milyon Dolarên 
Amerîkî ye. Li gorî agahiyên sa- 
ziyên rojavayî afyon hêrî zêde li 
herêmên di jêr kontrola Talîban 
de wekî herêma Helmandê tê 
çandin. 

Ji sedî 90’ê hewcedariya af- 
yona cîhanê li Afxanîstanê tê 
hilberîn. Nîvê wê bi riya îranê ji 
wî welatî tê derxistin. Paşê nar- 
kotîk ji îranê di ser Tirkiyê re di- 
gihijê Ewrûpayê. Di bazara 
cîhanê de salane pêwistî bi 5 
hezar ton afyonê heye, lê Afxa- 
nîstan bi serê xwe derdora 7 
hezar ton hildiberîne. Ji ber vê 
yekê îhtimal heye ku 10 hezar 
ton afyon li Afxanîstan û Pakîs- 
tanê hatine veşartin û bi zane- 
bûn derbasî bazarê nayê kirin, ji 


bo ku nirxê narkotînê danekevê. 

Dîrektorê UNODC’yê Costa 
di derbarê Afxanîstanê de ne 
tenê agahiyên nebaş belav kirin, 
wî herwiha ragihand ku li welatî 
gavên baş tên avêtin. Costa got 
l<u li gorî sala borî erdê ku ji bo 
çandina afyon tê bikaranîn ji 
sedî 22 kêm bûye û afyona ku 
hatiye hilberîn jî ji sedî 10 kêm 
bûye. Costa herwiha daxuyand 
ku hejmara parêzgehên ku ji af- 
yonê hatine paqijkirin jî mezin 
dibe û niha li 20 ji 34 parêzgehen 
Afxanîstanê afyon nayê çandin. 

Pereyên narkotîkê li gelek de- 
veran tên spîkirin. Ev kar herî 
zêde li welatên Kendavê tên 
kirin. Li gor Costa di spîkirina 
pereyên narkotîkê de şêwazekî 
nû xwe dide kifşkirin: Afyon êdî 
ne tenê bi pereyan tê 
niha ligel şirîkatiya di 
têlan de jî tê guhertin." 


Israîl dîsa hat ser eyara berê: 

Li Filistînê wargehên nû 


Serwîsa Cîhanê - Herçiqas 
Îsraîl ji hemû aliyan ve tê rexne- 
kirin jî, lê hikûmeta wî welatî 
biryara rawestandina avakina 
wargehên Cihûyan li herêmên 
dagirkirî yên Şerîa Rojava nadê 
û berevajî wê destûra avakina 
wargehên nû dide. Herî dawî 
Hikûmeta Îsraîlê biryara avaki- 
rina 455 wargehên nû girt. Tê 
gotin ku Dewletên Yekbûyî yên 
Amerîkayê (DYA) beriya bir- 
yarê hatine agahdarkirin, lê ew 
bi van gavên Îsraîlê ne kêfxweş 
in û nerazîbûna xwe nîşan dane. 

Li gorî agahiyên ji çapemeniya 
Îsraîlî Bûroya Wezîrê Parastinê 
yê Îsraîlê Ehud Barak daxuyan- 
diye ku ev biryara dawî beşekî ji 
diyaloga bi DYA’yê bûye û ew bi 
mebesta navberdayîna avakirina 


wargehan nû hatiye girtin. Aliyê 
Filistînî ev biryara Barak bi tundî 
şermezar kirin û nûnerê Filistî- 
niyan ê ji bo danûstandinên ligel 
Îsraîlê Sajeb Erakat di vê derbarê 
de got ku Îsraîlê li şûna aştiyê 
avakirina wargehan bijartiye. 

Çêkirina wargehên Cihûyan li 
herêmên dagirkirî yek ji pirsgi- 
rêkên herî mezine di pêvajoya 
danûstandinên aştiyê di navbera 
Îsraîl û Filistînê de. Riştbûna Hi- 
kûmeta Îsraîlê li ser çêkirina 
wargehan di vê dema dawî de 
bûye sedama pirsgirêkan di nav- 
bera Îsraîl û DYA jî. Ji destpêka 
desthilata Barack Obama 
DYA’yê piştgiriya Filistîniyan di 
meseleya rawestandina avaki- 
rina wargehan dike. Di van nê- 
zîka de wê nûnerekî DYA’yê ji bo 


pirsgirêkên di nav- 
li ser ava- 
herê Tel Avîv ê. 
Yekîtiya Ewrûpayê 
î avakirina wargehên nû li 
dagirkirî yên Filistîni- 
e. Li ser navê YE’yê Hikû- 
meta Swêdê ragihand ku ew ji 
ber biryarên avakina wargehan 
ji aliyê Îsraîl ve gelekî bi gûman 
in û got ku ew wargeh li gorî hi- 
qûqa navnetewî jî neqanûnî ne 
û li pêş pêvajoya aştiyê ya di 
navbera herdû aliyan de kelem 
in. YE’yê ji bilî rawestandina 
hemû hewlên avakirina warge- 
hên nû, herwiha rûxandina wan 
wargehên ku piştî sala 2001’an li 
axa Filistîniyan hatine avakirin jî 
dike. 

Li gorî nexşerêya aştiyê ya 
2003’an ji Îsraîlê tê xwestin ku 
dawî li avakirinan wargehan li 
ser axa Filistînê bîne. Filistînî 
hêvî dikin ku piştî lihevkirina bi 
Îsraîlê re rojhilatê Qûdsê bikin 
paytexta dewletekî Filistînî ya 
serbixwe. Hikûmeta Filistînê jî 
biryar daye ku hevdîtinên aştiye 
yên ku di kanûna sala borî de ha- 
tine rawestandin, heta ku Îsraîl 
dawî li avakarina wargehan ne- 
yînê, nedomîne. 

Li Şerîa Rojava niha di nav 2 
milyon û nîv Filistîniyan de 300 
hezar Îsraîlî bi cîh bûne, 180 he- 
zarên din jî li wargehên Îsraîlî li 
rojhilatê Qûdsê dijîn. Vê gavê li 
Şerîa Rojava 2500 xaniyên nû ji 
bo Cihûyan tên vakirin. 


Aboriya Amerîkayê li ser 
çekfiroşiyê ye 


Serwisa Cihanê - Qeyrana 
aborî ev demeke ku bêhn li gelek 
herêmên cîhanê teng kiriye û 
bûye sedema çendîn pirsgirêkên 
cidî û heta hinek welat ji ber tu- 
nebûna buçe yê bê tevger mane. 
Lê wekî ku dixuyê ev qeyran ni- 
karê bandoreke cidî li sektor 
çekan bike. Li aliyê din welatê ku 
herî zedê li dijî belavbûna çekên 
giran tevdigerê û yê ku herî zêde 
wan difroşê jî dîsa heman we- 
late: Dewleten Yekbûyî yên 
Amerîkayê (DYA). 

Li gorî raportekî New York 
Times ji sedî 68,4’ê bazirganiya 
çekan li cîhanê şirketên DYA’yê 
dikin. Rojnameya navborî li ser 
bingeha raportekî Kongresa 
Amerîki nivîsiye ku di sala borî 
de şirketên DYA’yê bi nirxê 37,8 
milyar dolar peymanên firotina 
çekan mohr kirine. Sala 2007’an 
ev hejmar 25,4 milyar Dolar 
bûye. Zêdebûna daxwaza çekan 
ji DYA’yê ne tenê encamekî bi- 
lindbûna daxwaziyên mişteri- 
yan ji Rojhilata Navîn û Asyayê 


ye, li her derê cîhanê daxwaza 
çekan zedetir bûye, bi taybetî jî 
çekên ji DYA’yê. 

Di rêza dûyem ya welatên ku 
herî zêde çekan difroşin îtalya bi 
3,7 milyar Dolar û Rûsya jî bi 3,5 
milyar Dolar di rêza sêyan de 
tên. Di sala 2007’an de Rûsya bi 
nirxê 10,8 milyar Dolar çek firo- 
tin. Di sala 2008’an de li tevahiya 
cîhanê bi nirxê 55,2 milyar 
Dolar sîleh hatin firotin. 

Di buçeya sala yekê ya hikû- 
meta xwe de Serokê DYA’yê Ba- 
rack Obama ji bo leşkeriyê û 
alavên leşkeriyê 534 milyar 
Dolar terxan kiriye. Xerciyên ji 
bo îraq û Afxanîstanê û yên ji bo 
bipêşxistina teknolojiya nûklerî 
ne di nav vê budceyê de ne. 
Hemû li ser hev DYA’yê îsal ji 
sedî 4,6 ji hilberîna welêt ya sa- 
lekê ji bo sektora leşkeriyê xerc 
dikin. Ev hejmar ji ya sala dawî 
ya desthilata George W. Bush û 
ji hemû salên piştî şerê dûyem yê 
cîhanê bêtire. Ji sala 2001’an û 
virde rêjeya xerciyên DYA’yê ji 


bo sektora leşkeriyê ji sedî 50 bi- 
lindtir bûye û gihiştiye derdora 
nivê xerciya cîhanê ya ji bo ki- 
rîna cebilxanê leşkerî û şerki- 
rinê. Li DYA’yê salane li gor 
hejmara niştecihan serê yekî 
1600 Dolar ji budceya parastinê 
re tê terxankirin. Ev rêje şeş qatê 
li rêjeya Rojavayê Ewrûpa û 100 
qatê ji welatên başûrê Çola Sa- 
harayê li Afrîqa ye. 

Li cîhanê alavên leşkeriyê yên 
DYA’yê xwedî îmajekî bilindin û 
heşt ji deh şirketên herî mezîn 
yên çêkirina alavên leşkerî ên cî- 
hanê wekî Lockheed Martin, Bo- 
eing û General Dynamics 
şirketên Amerîkî ne. Tenê Lock- 
heed Martin li seranserê cîhanê 
xwedî 146 hezar xebatkar e. Li 
gorî agahiyên instîtûya lêkolînên 
aşîtiyê ya Swêdî “Sipri’’ di sala 
2006’an de 41 mezintirîn şirketên 
DYA’yê yên ku alavên leşkerî çê- 
dikin, bi nirxê 200 milyar Dolar 
alav çêkirine. Şîrketên Rojavayê 
Ewrûpayê di heman sale de bi 
nirxê 92 milyaran firotin. 


Köln (Rûdaw) - Piştî pey- 
mana aştiyê ya sala 1998’an ku di 
navbera hikûmetên îrlanda û 
Brîtanya û rêxistinên Îrlandî de 
hat mohrkirin, niha jî komên 
çekdar ên dawî li îrlanda Bakur 
di navbera şeş heffeyan de çekên 
xwe radestî rayedarên hikûmetê 
dikin. 

Wekî ku Wezîrê Brîtanî yê jî 
bo Karûbarê Bakurê îrlandayê 
Shaun Woodward daxuyand, 
komên bahsa mijarê Yekîtiya Pa- 
rastina Ulster “Ulster Defence 
Association“ (UDA) û komekî 
ku ji UDA veqetiyayî ne. Wekî 
dema herî dawî ji bo radestki- 
rina çekan sibata 2010’an hatiye 
destnîşankirin. Rêxistinên ku 
heta wê demê çekên xwe bi xwe 
radestî rayedaran bikin, wê ji 
efûyekê sûd werbigrin û neyên 
cezakirin. Pêvajoya bêçekkirinê 
ji aliyê komisyonekî navnetewî 
- ku di pêvajoya danûnstandi- 
nên aştiyê yên 1998’an de li ser 
hatiye li hev kirin - tê çavdêrî 
kirin. Rêxistina UDA di van 
salên dawî de piranî li gorî pey- 
mana aştiye ya 1998’an tevge- 
riya, lê li hinek herêman 
carcaran bi kiryarên tund bal ki- 
şand ser xwe. 

Peymana aştiyê ya 10’ê nîsana 
1998’an hinekî aramî bi xwe re 
anîbû, lê dîsa jî ev demeke çala- 
kiyên herdû aliyan bal dikşandin 
ser rewşa aloz ya herêmê. Herî 


dawî di adara borî de di encama 
dû çalakiyên bombeyî de dû 
polîs hatibûn kuştin. Ev çalakiya 
ku rêxistinekî ji IRA’ye veqeti- 
yayî, rêxistina bi navê IRA ya 
rastî ’’Real IRA” girtibû ser xwe, 
piştî 10 salan bûyera yekê bû ku 
pêk hat. ”Real IRA” di sala 
1997’an de piştî ku IRA’yê şerê 
çekdarî rawestand, ji wê rêxis- 
tinê qut bûbû û ji hingî ve ji bo 
cudebûna Bakurê îrlanda ji Brî- 
tanyayê û yekbûnê wê bi Ko- 
mara îrlandayê têdikoşê. Dîsa 


sêşema borî li nêzîkî sînorê îr- 
landayê, li Forkhill bombeyekî 
300 kîlo hat dîtin. Li gor agahi- 
yên polîsan bombe ya çalakva- 
nênkomarxwaz bûye. 

Di pevçûnên di navbera Pro- 
testanên alîgirên Brîtanyayê û 
komargerên Katholîk ku ji bo 
cudabûna îrlanda Bakur ji Brî- 
tanyayê û yekbûna bi Komara îr- 
landayê têdikoşin, ji salên 
1960’an û virve bêtirî 3500 kesî 
jiyana xwe ji dest dane. 

Rûdaw 


Berpirsa EZKS Eva Savelsberg: 

Sedemê pêşveçûna têkiliyên Almanya û Kurdistanê konjunktur e! 


Ismet Siverekli 

Berlin (Rûdaw) - Navenda 
Ewrûpî ji bo Lêkolînên Kurdî / 
Civata Berlînê ji bo Piştgiriya 
Kurdolojiyê (Europaisches Zen- 
trum fur Kurdische Studien / 
Berliner Gesellschaff zur Förde- 
rung der Kurdologie (EZKS/ 
BGFK) ev 18 sal in li Almanyayê 
li ser civaka Kurd lêkolînên za- 
nistî amade dike. EZKS ji bo sa- 
ziyên Alman di derheqê Kurdan 
de raporan amade dike. Ji ber ku 
ev xebatên EZKSê ji alîyê sazi- 
yên dewletê ve gelek girîng tên 
dîtin, ew pishtgiriya aborî jî ji 
wan digre. Xebatkarên EZKSê 
bêtir ji zanyarên Alman pêk tê. 
Berpirsyarên wê xwe wekî ’ sazi- 
yeke Alman-Kurd” bi nav dikin 
û xwe ne siyasî, lê wekî saziyeke 
lêkolînêrî didin nasandin. EZKS 
an jî Navenda Ewrûpî ji bo Lêko- 
lînên Kurdî gelek giringiyê dide 
têkiliyên bi akademîsyen û 
xwendekarên Kurd re jî. Bi me- 
besta nasandina vê saziyê bi 
xwênerên Rûdawê re, me ser- 
dana vê saziyê li bajarê Berlinê 
kir. 

Berpirsyara EZKSê Eva Sa- 
velsberg e û wê em navenda sa- 
ziya xwe bi awayekî germ 
pêşwazî kir. Em sohbeta xwe li 
pirtûkxaneya EZKSe dest pê 
dikin. Pirtûkxaneya EZKSê li 
Ewrûpayê di nav pirtûkxaneyên 
Kurdolojiyê de ya herî mezin e. 
Ji zimanên cuda 16.500 berhem 
(pirtûk, l<ovar û nivîsar) li ser 
Kurdan hene. Di sohbeta me de 


min xwest ku ew zêdetir xeba- 
tên xwe yên li ser Kurdolojiyê ji 
bo me rave bike û jê dipirsim: 
”EZI<S çawa û ji aliyê kê ve hate 
damezrandin?” Beriya bersiva 
pirsa min bide, Savelsberg pirtû- 
kên ku ji aliyê EZKSê ve hatine 
weşandin li ser masê rêz dike û 
wiha bersivê dide: ”EZKS di sala 
1991’an de ji aliyê xwendekarên 
Kurd û Alman ve hate sazkirin. 
Berî sazkirina EZKS li Zanîn- 
geha Azad ya Berlinê grûba xe- 
batê ya xwendekarên Kurd û 
Alman bi navê ”I<urdistan AG” 
hebû. Em di vê grûbê de çalak 
bûn. Di dema Şerê Kendavê yê 
yekem de, me dixwest bala raya 
giştî ya Alman bikşînin ser rewş 
û pirsgirêka Kurd. Me ji bo vê 
yekê hin çalakî organîze kirin. Di 
encama van çalakiyan de me dît 
ku xebatên zanistî yên ku di der- 
barê Kurdan de hatine kirin, 
kêm in. Me dixwest em van ke- 
masiyan bi avakirina enstîtuyekê 
ji holê rakin. Ji bo vê yekê me serî 
li Zanîngeha Azad ya Berlînê da, 
lê rêveberiya Zanîngeha Azad 
ya Berlînê ev daxwaza me red 
kir.” Sedemên redkirinê jê dipir- 
sim û ew wiha bersiv dide: ”Wê 
demê pirsgirêka Kurd di rojeva 
Almanyayê de cîheke taybet di- 
girt. Kurdên ku li diasporayê di- 
jiyan li ser piya bûn. Reveberiya 
Zanîngehê ev çalakî wekî sedem 
nîşan didan û digotin: ”Em nax- 
wazin PKI< bikeve nav zanîn- 
gehê. Ji bo vê sedemê daxwaza 
me red kirin.” Meraq dikim gelo 



piştî redkirina daxwazan wan, 
wan kîjan xebat û çalakî dan ber 
xwe û jê dipirsim: Li hember vê 
bersiva negatîfwe çî kir? Savels- 
berg visa bersîvê dide: ”Di warê 
zanistî de xebatên ku di derheqê 
Kurdan de hatinê çêkirin bersiv 
nedidan rojevê. Ji ber ku raya 
giştî ya Almanyayê li ser Kurdan 
agahiyên rast bi dest bixin, pê- 
wîstî bi xebatên zanistî hebûn. Ji 
bo vê me dest avêt enstîtuya tay- 


(Wêne: Rûdaw) 

bet.” 

Em têm ser pirsa xebatên Kur- 
dolojiyê û jê dipirsim ka EZKS 
karên bi çi awayî dike û bersiva 
Savelsberg wiha bû: ”EZKS sazi- 
yeke lêkolînê ye. Xebatên me bi 
taybetî di nav civaka Kurd a 1N 
Almanya de kûr dibe. Elelbet em 
ne tenê vê xebatê dikin. Em li ser 
dîrok û civaka Kurdên li dîas^ 
pora û li Kurdistanê dijîn jî lêko- 
lînên zanistî dimeşînin. Bi tay- 


betî li ser Kurdên Sûriyeyê û 
Irakê. Ji alîyê din ve em ji bo sa- 
ziyên Alman di derheqê Kurdan 
de raporên mopîzan amade 
dikin.” 

Kurdolojî beşekî pir fireh e û ji 
bo lêkolînan pêwistî bi kesen 
zanyar û zana heye. Eva Savels- 
berg diyar dike ku kesen ku li 
EZKSê xebatên Kurdolojiyê 
dikin, piraniya wan zanyarên 
Alman in. Jê dipirsim: Hûn dika- 
rin ji kerema xwe wan kesan bi 
nav bikin? Seroka EZKS Savels- 
berg wan kesan wiha bi rêz dike: 
Prof. Dr. Birgit Ammann, Prof. 
Dr. Dieter Christensen, Dr. An- 
drea Fischer-Tahir, Bettina Kem- 
merich, Carsten Borck, Hallow 
Salam û Siamend Hajo. 

EZKS bi Hikûmata Herêma 
Kurdistanê re jî têkilî daniye. Eva 
Savelsberg di derbarê vê mijarê 
de radighîne ku ji ber ku ew li ser 
Kurdên dîasporayê xebatên hev- 
beş yên zanistî dimeşînin, ew 
car caran alîkariya aborî ji Hikû- 
mata Herêma Kurdistanê wer- 
digrin û wiha didomîne: ”Têki- 
liyên me bi zanîngehên Herêma 
Kurdistanê re hene. Me di sala 
2002’an de bi zanîngehên Hew- 
lêr, Silêmanî û Duhokê re hev- 
karî kir. Di encama vê hevkariyê 
de ji bo xwendekarên ku li za- 
nîngehên Kurdistanê dixwînin û 
dixwazin li Almaniye bixwînin, 
em piştgitiye wan dikin.” 

EZKS gelek projeyên li ser 
koçber û jinan jî pêk aniye û bi 
van xebatên xwe xelatek jî wer- 


girtiye. Em berdewamiya vê 
yekê ji seroka EZKS’ê Eva Savels- 
bergê guhdarî bikin: ”Me heta 
îro gelek proje pêkanîne. Ji van 
projeyan yek jî projeya “koçber, 
jin û zayend” bû. Bi vê projeyê 
me xelata ”Brentano” ji Zanîn- 
geha Azad ya Berlînê wergirt.” 
EZKS heta îro gelek konferans jî 
lidarxistiye û Savelsberg di der- 
heqê van konferansan de weha 
dibêje: ”Me ji sala 1993’an heta 
2000’an 7 konferansan lidarxist. 
Yek ji van konferansan wekî ders 
li Zanîngeha Azad ya Berlînê 
hate dayîn. Yê ku ders dayî kur- 
dologê navdar Martin van Brui- 
nessen bû. Ji van konferansan 
yek jê jî ”Konferansa Bedirxan” 
bû. Ev konferans bi hevkariya 
Hikûmeta Herêma Kurdistanê 
hat organîze kirin. Naveroka hin 
ji van konferansan dûre wekî 
pirtûkên xebatê Kurdolojiyê 
hatin weşandin.” 

Pêwendiyên EZKS’ê bi dezge- 
hên Almanî re jî xurt in. Xwe 
nagrim û jê dipirsim: ”Ewqas 
sale hûn xebatên Kurdolojiyê di- 
meşînin, gelo bandorekî we li ser 
siyaseta Alman a li hemberî 
Kurdan çêbûye an na?” Dibêje: 
”Hêza xebatên me ya guhertina 
siyaseta Almanyayê nîne. Di 
demên dawî de di navbera Al- 
manya û Herêma Federal a Kur- 
distanê de hin têkilî hatine 
danîn, lê sedemên vê yekê ne 
serkeftina lobiya Kurd ya Al- 
manyayê ye, lê bi tevahî kon- 
junktûrel e.” 


Demokrasiya Kurdistanê xwe îsbat kir 


Bologna (Rûdaw) -Rojname- 
van û lêkolera dîroka welatên îs- 
lamî li zanîngeha Napolî, Mirella 
Galletti bêtirî 40 salane dosta 
gelê Kurd e û heta niha wê çen- 
dîn pirtûk, gotar û lêkolîn li ser 
Kurd û Kurdistanê nivîsandine. 
Wê di sala 1978’an de, lêkolîneke 
berfireh bi zimanê Îtalî ji zarê ge- 
rokên Îtalî, di kovara "Rojhelata 
Nû” de bi sernavê °I<urd û Kur- 
distan di nivîsarên Îtalî de di hij- 
marên 13-19’an de” belavkir. Di 
sala 2005 û 2006’an de wê ser- 
dana Herema Kurdistanê kir û 
demekî li bajarê Silêmaniyê ma. 
Galetî di derbarê çavderiyên 
xwe yên Kurdistanê de pirsên 
Rûdawê bersivandin: 

Li Kurdistanê hilbijartinên 
hatin lidarxistin . Di encamê 
de tabloyeke bi opozîyon der - 
ket. Hun vêguhertinê çawa di- 
bînin? 

Tevî gendelî, mirovkanê û cu- 
dahiya asta jiyanê di navbera 
xelkê de ku pir behs jê tê kirin û 
tevî raporên eşkencekirin û bin- 
pêkirina mafên mirovan ku ji 
aliyê rêkxistinên mirovî ve tên 
belavkirin. Lê encamên wê hil- 
bijartinê wê yekê nîşan dide ku 
demokrasiyê rihên xwe di Kur- 
distana îraqê de çandine. Ser- 
keftina Lîsta Goran ew herdû 
diyarde îsbatkirin ku demokrasî 
çend bihêze li Kurdistanê û ne- 
razîbûn jî çend bilinde di civaka 
Kurdî de, bi taybetî li Silêmaniyê 
ku paytexta kulturî ya Kurdis- 
tanê ye. Di dema mayîna min li 
Silêmaniyê li salên 2005 û 
2006’an de, ez rastî şok û xemgî- 
niyê bûm ku min didît ew bajarê 
xweşik bi bê plan tê mezinkirin 
û tê guhertin bê parastina dîrokî. 
Ev belgeya qelsiya wan kesên 
gendel e ku dixwazin bi firotina 
bajar zengîn bibin. Hilbijartina 
Talebanî ji bo serokkomariya 



ew 


îraqê, Kurd di saziyan de bihêz 
kirin. Lê di heman demê de 
peywendiya navbera navçeyên 
Hewlêrê û serokatiya wê li îraqê 
lawaz kir. Piştî xwenîşandanên 
dijî hikumetê li sala 2006’an, ez 
kêfxweş bûm ku civaka sivîl li Si- 
lêmaniyê bi rêyeke serketî gu- 
hertin çêkirin, ew jî li jêr 
Sêrokatiya kesê dûyem yê berê 
di YNK’ê de, Noşîrwan Mistefa 
ku li sala 1992’an de min hev- 
peyvînek pê re sazkir, wê demê 
ew berpirsyarê wî bajarî bû. 
Hun yek bûn ji wan jinên Îtalî 
ku ji bo yekem car we behsa 
Kurda kir, we çendîn nivîs û 
pirtûk li ser kultur û dîroka 
Kurdan nivîsîne, hun rewşa 
niha ya her çar parçeyên Kur- 
distanê çawa dibînin? 

Rewşa Kurdan geş û reş e jî. Lê 
ez bawer im xalên pozîtîf bêtir 
in. Ez naxwazim bi ti awayekî 
reşbîn bim, lê eger em rewşa 
niha digel rewşa despêka salên 
90’an hevber bikin, diyar dibe ku 
pêşketinên bizava rizgarîxwaza 
Kurdî bi giştî, hikumet û welatên 
ku Kurd lê hene guhertine û li 
ser asta navnetewî jî pirsgirêka 
Kurdî hatiye naskirin ku pêwîst 
e çareseriyek jê re bê dîtin. Kur- 


distana îraqê nîşan daye ku 
nûnera dîroka Kurdîye. Kurdis- 
tana Tirkiyeyê di qonaxa guher- 
tinê de ye ber bi hêminbûnê, 
herweha hezeke eşkere ya Kur- 
dan û hikumetê jî heye ji bo gi- 
hiştina aşitiye, dema li meha 
îlona 2005’an ez çûm herdû 
beşên Kurdistana îraq û Tir- 
kiye’yê. Hîsên min livîn dema 
min dît ku erebeyên paqijkirinê 
caddeyên Diyarbekir û Hewlêrê 
paqij dikin. Ew jî yek ji wan pên- 
gavên ku pêwîst e civaka me- 
denî encam bide ji bo ku 
jiyaneke standard pêkbîn e. Kur- 
dên îran û Suriyê jî ji dabeşbûn 
û perçebûnê dinalin ku ziyan gi- 
handiye siyaseta Kurdan. 

Ji bo gotûbêjkirina polîtîkaya 
nû ya hikumetê li hemberî 
Kurdan, Serokwezîrê Tirki- 
yeyê, Tayip Erdogan û Serokê 
DTPe Ahmed Turk hevdîtin 
sazkirin . Hun bawerî ku Tir- 
kiye dixwaze meseleya Kurdî 
bi şêweyekî aşitî çareserbike? 
Hêviya rêberên siyasî yên 
herdû aliyan ewe ku ew bigihin 
lihevhatinê û pirsgirêka Kurdî 
çareserbikin. Lê hîn jî bingeha 
polîtîkayê li Tirkiyê Kemalîzm e 
ku li ser bingeha yek nasnameya 
Tirkî û redkirina hemû grûbên 
din hatiye avakirin. Di dema 15 
salên borî de, pir tişt hatine gu- 
hertin û êdî rêjeyeke mezin a 
Tirkan hebûna Kurdan nasdikin, 
rê pir dûr û dirêj e. Lê divê em 
geşbîn bin. Eger em sedsala borî 
şîrove bikin, tevî hemû astengi- 
yan emê bibînin ku bi sedema 
givaştinên Yekîtiya Ewrûpa, roj- 
name di derbarê Kurdan de di- 
nivîsin. Ev tişt jî di dema xwe de 
qedexebûn. Niha saziyeke çape- 
meniyê heye ku bi eşkereyî pir- 
tûkan çap dike û di dukanên 
pirtûkfiroşan de, tên firotin. 
Demên tarî derbasbûn. 


Îstîxbarata Hollandî Van Anraat 
bikaraniye 


Amsterdam (Rûdaw) - Di 

hevpeyvîna xwe dawîn ya bi 
Kanal 2 ya televizyona Hollanda 
re, bazirganê jahrfiroşê Hollandî 
Frans Van Anrat, pêwendiyên 
xwe digel îstîxbarata Hollanda 
(AIVD) raxist ber çavan. Êvara 
31 e tebaxa 2009’an de Frans Van 
Anrat, ku bi sedema firotina ala- 
vên çekên komkujiyê bo rejima 
Saddam Husên bi 8 salên zin- 
danê hat cezakirin, eşkere kir ku 
heta piştî sala 2003’an û hilwe- 
şîna rejima Baas a Saddam 
Husên jî, îstîxbarata Hollanda 
daxwaz jê kiriye ku vegere Iraqê 
û li wir şîrketekî damezrîne. Bi 
gotina Van Anrat, îstîxbarata 
Hollanda daxwaz jê kiriye li ser 
navê şîrketekî ji wan re karê sî- 
xuriyê bike. Van Anrat dibêje wî 
ew daxwaz qebûlkiriye û bersiva 
erênî daye AI VD’ê. 

Bernama Nova ku progra- 
mekî siyasî ye û rojane di Kanal 
2 de tê weşandin, di bernameya 
xwe ya şeva 31 e tabaxa 2009’an 
de, diyar kir ku li ser bingeha 
hevpeyvîn û ew destnivîsên ku 
Van Anrat bo wê kanalê nivî- 
sîne, derdikeve holê ku di dest- 
pêka salên 90’an ya sedsala borî 
de, ew bazirganê Hollandî ku ji 
aliyê dadgehê ve wek tawanbarê 
şer hat cezakirin, bi AIVD’ê re 
din av têkliyê de bûye. 

Di salên 1994 û 1995 û 
2002’an de, AIVD’ê hewldaye 
Van Anrat wek çavkaniya wer- 
girtina zanyariyên di derbarê 
îraqê de bikar bîne, heta di salên 
1993 û 1994’an de, îstîxbaratê dû 
car li Bexdayê pasaport daye wî. 
Li beramberî wan pasaportan, 
diviya Van Anrat jî şîrketekî li 
îraqê ava bike û bi wê rêyê agahî 
bida dezgeha sîxurî ya netewî ya 



Hollanda. 

Piştî rûxana rejima Saddam 
Husên di meha nîsana 2003’an 
de Van Anrat vedigere Hol- 
landa. AIVD çar hefte di hote- 
lekî Bajarê Harlêmê de li gel wî 
mulaqatan dike. Van Anrat di- 
bêje wî bi 10-15 karmendên 
dezgeha sîxuriyê re bi dehan ci- 
vînên lêkolînê kirine: “Wan 
gelek pirs ji min dikirin. Bo ni- 
mûne ji min dipirsîn, min çi cûre 
alav dane Iraqê. Berpirsyarê herî 
mezin yê Îraqî kî bûye ku min pê 
re kar kiriye, yan dipirsîn gelo tu 
yek ji wan berpirsên mezin yên 
Îraqî nas dikî ku çûne Urdinê?” 

Van Anrat dibêje di wê demê 
de Dezgeha Sîxuriya Brîtanya 
(M16) lêkolînê li gel wî kirine: 
“Wan pirsên hûr ji min dikirin. 
Min hest pê dikir hem Hollandî 
û hem Brîtanî, dixwestin wê 
yekê ji min bibihîsin ku rastiya 
gotinên wan derencamên di 


derbarê îraqê de biselimîne.” 

Di dawiya sala 2003’an de, 
Dezgeha Sîxuriya Hollandî ji 
Van Anrat dixwaze ku fikra da- 
mezrandina şîrketa xwe bi pişt- 
girî ya wan zindî bilke. Di 
heman demê de Parlamena Hol- 
landa guftuguyekî di derbarê 
egera desthebûna wî di tawanên 
şer de li îraqê destpêkiriye. Van 
Anrat dibêje bersiva min yekser 
'’belê” bû. Ji ber ku bi wê sedemê 
min dikarî rasterast ji Rotter- 
damê derkeve ve mesrefa jiyana 
xwe ya rojane werbigire. 

Dezgeha îstîxbarata Hollandî 
piştre Van Anrat li bajarê Ames- 
terdamê di malekî parastî de di- 
hêle û heftane peywendî pê re 
datîne. Di meha kanûna 2004’an 
de Van Anrat tê desteserkirin û 
piştre bi tohmeta li îraqê beşda- 
riya jenosîda gelê Kurd 8 sal ce- 
zayê girtîgehê li wî tê birrîn. 

Evdila Koçer 

Navê wî yê rastî Yilmaz e. Lê 
navê bajarê xwe li xwe kiriye. 
Hunermendê nemir Şiyar jê re 
bûye mînakeke mezin ku ew jî 
stranên kurdî bistre. Di sala 
1989’an de bi navê ‘Koma Ser 
Dilan’ bi xêra çend hevalên xwe 
yên xwendekar komeke mûzîkê 
ava kir. Dû re di nava Koma 
Azad de cih girt. 

Belê em behsa Hunermendê 
dengxweş Farqîn dikin. Helbet 
hûn jî gelek caran di konser, 
radyo û televîzyonên kurdî de li 
rastî dengê wî (an jî bi Koma 
Azad re!) hatine, dema ku di- 
bêje, “Ji te dûr im li van çolan, 
dinya li min bûye zindan. Xerîb 
im ez xerîb im... Dema tu têyî 
bîra min, xerîbî diçe zora min.” 

Ew 21 sal e bi mûzîkê re eleqe- 
der e û dibêje ku heta niha bi he- 
zaran stran li ser sehnê striyane: 
“Lê strana min ya pêşîn ‘Lê Xa- 


nim’a Şiyarê Farqînî bû, di jiyana 
min ya hunerê cihekî wî yê tay- 
bet heye... Ev gelek sal e ez vî 
karî dikim, lê mixabin tu kes hê 
jî navek li hunera me nekiriye. Ji 
ber ku li erdnîgariya ku gelê 
Kurd lê dijî, ji bilî wan gelên Sur- 
yanî, Asûrî, Ermenî jî lê dijîn. Ji 
ber vê yekê em navekî nikarin lê 
bikin. Jiyana wan wek hev e, 
stranên ku dibêjin wek hev in. 
Lê formata ku em bi kar tînin 
mûzîka folklorîk, yanî gelêrî ye.” 

Guhê xwe zêde dide stranbê- 
jên kevin. Bi taybetî M. Arif, M. 
Şêxo, Kawîs Axa, Meyrem Xan, 
Ayşe Şan, Aram, Şeroyê Biro, 
Tahsîn Taha. Klamên Êrîvanê û 
helbet stranên Hunermendê 
nemir Şiyar li ber serê wî kêm 
nabin, ku wî ew teşwîqî huner- 
mendiyê kiriye, “Min gelek gelek 
nav gotin, gelek şexsîyet hene ku 
di hunera Kurdan de keda wan 
heye ew jî li ser min tesîr kirine. 


Yên ciwan jî, wekî Ozan Serhed, 
Hogir, Şefîk, Hozan Mîzgîn, 
Serhedo, Garîp Dost, Dîno, Ro- 
tînda û hwd. Lê piranî ez gelekî 
gohê xwe didim klaman.” 

Em jê dipirsin ka gelo kîjan 
stranbêjên Tirk û biyanî bala wî 
dikişînin, “Ji stranbêjê Tirk zêde 
kesî guhdarî nakim. Lê Sezen 
Aksu, Tarkan û Orhan Gence- 
bay, hunera wan gelekî baş e, ez 
carina li wan guhdarî dikim. Ji 
yên biyanî jî, Loreena McKen- 
nitt, Peter Gabrîel, Goran Brego- 
vîş, Yannî û wek wan ku hunera 
etnîk dikin.” 

Li ser pirsa me ya, “Vê pela 
dawî gelek stranbêjên tirk stra- 
nên kurdî striyan, tu vê çawa di- 
bînî?’,’ Farqîn dibêje ku heta niha 
ew li ku bûn? “Ev mantiqek ba- 
zirganiyê ye, ji bona vî zimanî 
ewqas însan hatin kuştin, lê ev 
hunermend li ku dijiyan? îro ra- 
dibin di bin navê biratiya gelan 
de stranên kurdî dibêjin.” 

Em pirsê dibin ser rola 
NÇM’ê(Navenda Çanda Mezo- 
potamya) ya di avakirina mû- 
zîka modern de, hunermend 
Farqîn bi bîr tîne ku NÇM heta 
salên 2000’î gelek tiştên ku bi 
sedsalan nehatin kirin pêk anî. 

“Gelek kes rexne dikin ku na- 
vendên çandî yên Bakur ziman 
û çanda kurdî bêhemdî xwe asî- 
mîle dikin û dersên mûzîk û hu- 
nerê bi tirkî didin, tu vê yekê 
çawa dibînî?” Farqîn jî mixabin 
ji vê yekê gazincan dike û dibêje: 
“Em jî di vî warî de xwe rexne 
dikin. Ew keda ku bi salan hatiye 
dayîn, ji bona ku têk neçe em 


zêde hewl didin ku ziman û 
çanda kurdî pêş ve bibin.” 

Bi vê yekê re em dixwazin jê 
fêr bibin ku ka ew li ser polîtî- 
kaya çand û hunerê ya şaredarên 
bakur çi difikire. Gotinê tîne ser 
problemên fermî, “Şaredarî ji 
ber ku saziyên resmî ne, zêde li 
ser çand û hunera kurdî xebatê 
nakin. Hinek şaredarî li gor xwe 
dixwazin hinek kar bikin, lê ew 
jî dikevin ber lêpirsînê.” 

Wek her kesî em jî mereq 
dikin ka li ser TRT 6’ê çi difikire. 
“Dema dest bi weşana xwe 
bikin, ji min re jî bo ku ez berna- 
meyekê amade bikim xeber şan- 
din, lê min qebûl nekir. Min di 
serî de ji wan re got ku ger zi- 
manê kurdî û çanda Kurd di 
Makezagonê de neyê qebûl kirin 
xebata min bo TRT6’ê wê şaşiti- 
yek mezin be li hemberî gelê 
Kurd...” 

Hunermend Farqîn di dawiyê 
de, beriya ku ji bo konserekî bi- 
keve ser riya Şirnexê ji xwende- 
vanên Rûdawê re behsa plan û 
projeyên xwe yên pêşerojê dike: 
“Wek Koma Azad em dixwazin 
CD’yekî nû derxînin. 0 proje- 
yeke me heye, wek zimanên 
gelên Mezopotamyayê em dix- 
wazin bi 8 zimanan stranan 
bêjin. Çend klîp hene, em niha li 
ser wan disekinin, di dema pêş 
de ewê amade bibin...” 

Hêjayî gotinê ye ku Huner- 
mend Farqîn di sala 1969’an de 
li Pirexala bajarê Farqînê hatiye 
dinyayê. Bavê pênc zarokan e û 
niha di şaredariya mezin ya 
Amedê de kar dike. 


Kurdekî helbestvan Hollandiyan dide girîn 


Hollanda (Rûdaw) - Her sal 
li Hollandayê li bajarê Gronin- 
genê festîvalek helbestan ya bi 
navê “Hozanvan Di Baxçeyê 
Şehzade” tê lidarxistin. tsal 
Rûdaw bû şahidê rondikbaran- 
dina amadebûnên festîvalê. Ew 
jî dema ku nivîskar û filmsaz îb- 
rahîm Selmanê ku bi Hollandî 
dinivîsi, li ser Kurdistanê helbes- 
teke xwe xwend. Yek ji beşdarên 
festîvalê got: “Ez nizanim çi 
bêjim, ez hîs dikim ev zilam bi 
kûrahiya êşên şer tam kiriye.” 

Festîvala îsal ya hozanvanên 
Bexçeyê Şehzade taybet bi 
'Demê’ bû. Pêwîst bû hemû ho- 
zanvanên beşdarê festîvalê di 
helbestên xwe de 'Dem’ bi wa- 
teya berfireh reng dabanê. 
Dema em di dergehê baxçe re 
çûn hundir, me komek hozanva- 
nên Hollandî dît. Hinek li ser 
kûrsiyan rûniştîbûn û hinekan jî 
li ser çîmen ji xwe re cihek velci- 
rîbûn. Armanca çûyîna me ya 
festîvalê zêdetir ji bo dîtina hev- 



nîştîmanê me Îbrahîm Selman 
bû. Selman di helbesta xwe ya 
yekem de beşdarvan xistin nava 
pêkenînê. Helbesta Selman ya 
dûwemîn behsa tenêtiyê dikir. 
Selman di helbesta xwe ya sêye- 
mîn de behsa heskirina xwe ya ji 
bo baranê kir. Helbesta Selman 
ya dawiyê jî behsa Kurdistanê 
dikir û navê wê kiribû 'Xweş- 
bextî.’ Piştî xwendina helbestê, 


(Wêne: Rûdaw) 

demek dirêj çepik jêre hatin 
lêdan. Komek beşdarvanên ku li 
derûdora me bûn, bi çavekî ecêb 
temaşeyî hev dikirin. Ji dûr ve du 
jin diyarbûn ku rondik ji çavên 
wan dihatin xwar. Dema me 
pirsî ka ew ji bo digirîn, yekê bi 
dengekî xembar got: “Nizanim 
çima digirîm. Tiştê ku dizanim 
helbesta ku Selman xwend wek 
wêneyekî eşkere hat pêşiya çavê 


Di Dnda Kurdî de 37 Şaxên Zanistiyê 


Berlin (Rûdaw) - Pirtûkeke 
nû ya Zeynelabidîn Zinar ya ni 
navê ”Çanda Kurdî de 37 Şaxên 
Zanistiyê” hefteya borî li Stock- 
holmê ji nav weşanên Pencînar 
derket. Pirtûk ji 220 rûpelan pêk 
tê û çawa ku ji navê wê jî diyar e 
ji 37 şaxên cuda hene ku pêdi- 
viya her kesî bi wan çêdibe. 

Hinek ji wan şaxên ku di pir- 
tûkê de cih girtine ev in: ”Dew- 
lemendiya Zimanê Kurdî. 
Dewlemendiya Folklora Kurdî. 
Saziyên Parastina Zimanê 
Kurdî. înternet û Cehalet. Rew- 
şenbîr û Berpirsyariya Rewşen- 
bîran. Çewtiyên Medyaya Kurdî 
û hwd.” 

Nivîskar Zeynelabidîn Zinar 
di derbarê pirtûka xwe de pirsên 
Rûdawê bersivandin. Zinar, li ser 



pirtûka xwe ya nû ’ Çanda Kurdî 
de 37 Şaxên Zanistiyê’ da zanîn 
ku di çanda kurdî de gelek şaxên 


zanistiyê hene, ew şaxên ku di 
pirtûka wî de cih girtine 37 in; ji 
ber hindê ewî ev nav lê daniye, 
”Naveroka pirtûkê, tev li ser 
ziman û şaxên zimên in. Her- 
weha gelek babet ji van, min wek 
semîner li dever û cihên cuda jî 
dane. Eger lêkolîneke zanistî li 
ser Çanda kurdî çêbibe, di ra- 
deya pêşî de, wê li ser van babe- 
tên di vê pirtûkê de çêbibe û 
berfirehtir bête kirin...” 

Li ser armanca vê pirtûkê jî 
Zinar diyar dike ku derdê wî jê 
ev e ku bi vê pirtûkê bala rew- 
şenbîrên Kurd bide ser gelşên 
Çanda Kurdî: ”Da ku sazî û 
dezge ne tenê zemanê xwe bi si- 
yaset û sergêjiyên din re derbas 
bikin, xwe zêdetir bidin ser van 
meseleyan. Dema çand, tore û 

min û wisa li min kir ku bêyî bi- 
zanim çima rondik di çavê min 
de tên xwar.” 

Helbesta pir taybet 

Beşa dûwem ya festîvala Bax- 
çeyê Şehzadeyan bi xwendina 
çend helbestên li pêşiya pence- 
reyekê ku her çar aliyên wê bi 
keskahiyê hatibûn girtin, derbas 
bû. Dema Selman çû pişt pen- 
cereyê, keç û kûrekê daxwaz jê 
kirin ku helbesta xwe ya herî 
xweş pêşkêş bike. Di rûxsarê 
beşdarvana ve diyar bû ku ji wê 
şêwaza komedî ya ku Selman 
hinek caran di helbestên xwe de 
bikartîne, hez kiribûn. Ji ber vê jî 
Selman helbestek “Pir Taybet” 
pêşkêşî kûr û keça ciwan kir: 
“Evîndara min / Were li tenişta 
min rûne / Were beramberî min 
rûne / Di nava min de rûne / Li 
ser min rûne / Li ser hemû cihê 
min rûne / Bi kûrî temaşeyî 
çavên min bike / Bê deng be / 
Darekê dane li ser min / Agirê 
êşên min dagîrsêne.” 


Nivîskarên Binxetê 


Nêzîkî deh salan e ku min pişta xwe 
daye “Binxet’a xwe û berê xwe daye vê 
hêlana ku di navbera Serxet, Binxet, 
erd û ezmên de diçe û tê. Ne hêlan ra- 
diweste, ne jî çav ji bendemanê diwes- 
tin. Wisa xuya ye derfeta vegerê, ji dema ku min texmîn dikir, 
dûrtir e, yan jî bi temamî wê derfet neyê. Derfeta bitenê ya niha 
xuyadike, wê vegereke di tabûtê de be. 

Kî êşa wî kesî dizane gelo? Ewê ku bi saxî sînorên wel 
li pey xwe dihêle û tenê mîna laşekî dikare derbasî sîn< 
latê xwe bibe. 

Her çendî sal bi sal tayên girêdana bi cihê ''berê’re têne 
tandin, mirov bixwaze nexwaze, dûrbûn mirov dajo ber bi kor- 
bûnê. Cihê “berê” dikeve qorzîkeke dil û di wir de xweşik, delal 
û bi kirasekî romantîk tê xemilandin. Lê her demekê bûyerek, 
nûçeyek, xewnek yan jî wekî vê carê hevokek dikare wî cihê 
“berê” ji qorzîka dil derxîne, wî kirasê xweşik û romantîk biçi- 
rîne û careke din mirov bîne ber wî rûyê din yê wî cihî. Rûyê be- 
revajî ku dibe sedema dilêşandinê. Ew hevoka ez bahsa wê 
dikim ev bû: “Nivîskariya kurdî li Binxetê ber bi erebî ve diçe’.’ 
Berî çend rojan, ji bo Rûdawê, min çend pirs jêre şandibûn, di 
bersiveke xwe de Konê Reş ev “Mizgînî” da min. 

Di navbera destpêka salên heştêyî û hetanî notûpêncan de, 
derdoreke berfireh ji xort û ciwanan bi nivîsandina helbest, 
çîrok, pirsgirêkên zimên, roman û lêkolînan ve mijûlbûn. Wisa 
jî bi derxistina kovarên temenkin û tevlihev re şiyarbûnek, 
geşbûnek, qêrînek û rûmetek bi navê wêjeya kurdî li wan deran 
şaxdida. Ez jî di nav de, hinek bi Erebî, hinek bi kurdî û hemû 
3 di civat û şevbihêrk û helkeftinan de digihiştin hev. Piştî 
y:eşqele, pevçûn, xirecir û keleman hinek ji me ji wir 
i li hemû deverên dinyayê belavbûn. Hinek li vir, hinek 
î wir, )êdengman. Hinek jî nema dengê me diçû hev. Di dema 
\ pirtûka xwe ya yekem bi erebî derxist, gelekan ji van ni- 
Fên “Binxetê” ku ber bi erebî de diherikin, bi kurdî dinîvi- 
sandin. 

îro çi qewimî ye gelo ku wisa berê xwe didin erebî û pişta xwe 
didin kurmanciya şêrîn? 

Beriya demekê, bi navê yekî ji wan nivîskarên kurdî, min go- 
tareke rexneyî bi erebî li ser rewşa nivîskarên Kurd li Binxetê 
xwend. Gotar bi erebî ye, di malpereke Kurdan de ye, ku du 
xwendevanên Ereb wê naxwînin. Gotar lcesekî ji nivîskaran bi 
nav nake, ji ber vê ez jî wî binavnakim. Di gotarê de bahsa grup 
û komikan dike û komekê ji wan nivîskaran wek “Mafya” binav 
dike. Erebînivîsan û nivîskarên kurdî hemûyan dixîne yek rêzê 
û wan wek (nivîskarên Kurd) dibîne. Bi awayekî, vê teoriya seyr 
piştrast dike: “Ziman ne giring e, ya giring nivîskarî ye’!. .hwd. Ev 
gotar jî nîşanek bû ji nîşanên rastiya nirxandina “kambax” ya di 
wê hevoka Konê Reş de diyarbibû. 

Divê ez jî lixwe mikur bêm ku vê gengeşiyê, piştî dûrbûna deh 
salan, şikestinên din di baskên dil de peydakirin. 

Gelo ev rûdan nîşana têkçûna van nivîskaran e ku bi zimanê 
xwe nikarîbûn bibin “tiştek” ji bo bidestxistina şerefa nivîskariyê 
berê xwe didin zimanê serdestan? 

An jî ev nîşana têkçûna zimanê kurdî ye li Binxetê? 

Serxet ji Binxetê ne dûr e. Demeke ne dirêj di ser biryara ni- 
vîskarê serxetî Ilhamî Sîdar re derbas nebûye, ku ji tirkî ber bi 
kurdî ve biçe. Anku ber bi xwe ve biçe. 

Yan, em jî mîna bav û kalan, vê bibêjin: “Dinya wisa ye? 

Hinek li xwe vedigerin, xwe dibînin. Dev ji biçûkayiya, di 
malên cîranan de, diqerin û li mezinayî û nirxên xwe yên hun- 
dirîn digerin. Hinek jî ji biçûkayiya xwe direvin, li derveyî xwe, 
li malên cîranan, li mezinayiyê digerin. 

Kî biçûk dibe, kî mezin dibe, gotina dawî ji çavkaniya asta afi- 
randinê tê û ber bi dilê dîrokê ve diherike. 

Dilê min jî bi ser wê “Binxet’a min ve ye, ewa, ji roja ku ez jê 
dûrketime, ew jî ji xwe dûrdikeve. 



ziman ji dest here, êdî welat û 
milet dibin goristan...” 

Zeynelabidîn Zinar ku ev bi 
salan e li ser çand û folklora 
kurdî xebat û lêkolînê dike ji Rû- 
dawê re got ku piştî derketina 
pirtûkê bi dehan e-mailên erênî 
jê re hatine. 

Zinar li ser rewşa weşandin û 
belavkirina pirtûkên xwe jî wiha 
dibêje, ”Rewşa weşandina pirtû- 
kên min gelekî rind e. Berî vê 
pirtûkê, du pirtûkên min ên kla- 
sîk li Stenbolê jî (Weşanxaneya 
DOZ) derketibûn. Lê mixabin 
belavkirina wan bi hatina firo- 
tinê çênabe. Lewra ji xwe min ji 
sala 2000Î ve ye ku pirtûk nefiro- 
tine. Tiştên ku ez bi xwe çap 
dikim, tenê ez wek diyarî 50-100 
nusxe didim nas û dostan û hin 
saziyên çandî...” 

Dû re dibêje ku pirtûkên wî li 
Başûr pir hindik hatine belavki- 
rin, ”Ji ber ku birayên me yên ba- 


şûrî kurdiya bi tîpên latênî nax- 
wînin û ji xwe kurmancî jî wan 
zaravayekî ku ne ji kurdî be di- 
hesibînin. Li Bakûr jî, heta niha 
6 pirtûkên min li Stenbolê ha- 
tine weşandin. Ez bawer dikim 
ew jî pir kêm belavbûne....” 

Zinar li ser pirsa me destnîşan 
dike ku pêdiviyeke pir mezin bi 
xwendina pirtûkên wî heye, ”Ji 
ber ku ew tev klasîk, folklor û lê- 
kolîn in. Bê guman hemû çînên 
Kurdan, çi dibe bila bibe, xwe- 
diyê van pirtûkên min in. Ji ber 
ku pirtûkên min tev ji çanda 
kurdî afirîne. Xwendina pirtû- 
kan ne tenê li Kurdistanê, li 
hemû welatên dinyayê pir dake- 
tiye. Bi daketineke wisa xirab ku 
êdî ew kultura bi hezarê salan a 
xwendinê, ber bi mirinê ve diçe. 
Ew jî ji ber van sedeman: înter- 
net, pirbûna kanalên televizyo- 
nan û ragîhandina bereçav...” 

Lê zêde dike ku ew ji xebatên 


xwe kêfxweş e, ”Çendî ku ev roj 
pirtûkên min neyên xwendin jî, 
lê dema ku avêtina roja me ger- 
miya xwe da keç û lawên dilo- 
van, hingê wê hemû pirtûkên 
min, xasma her deh cild 
XWENÇE wê bibin hingivê li 
ser zimanê hemwelatiyan...” 

Nivîskarê Kurd Zinar, li ser 
plan û projeyên xwe bi bîr tîne 
ku rewşenbîr bê xwedî ne, ”Ez 
dibêjim, di nava Kurdan de tenê 
nivîskar (rewşenbîr) bêxwedî 
ne, lê her kes jî bi wan dipesine 
û kes pênc wereqe jî bi wan 
nade. Ev rastiyek e. Lewra çi 
kesê/a ku deh-bîst sal siyaset, 
bazirganî yan pîşeyekî din bike, 
halxweş dibe û her kes pê re alî- 
karî jî dike. Lê nivîskar hem di- 
xebite ku xwe xwedî bike û hem 
jî dinivîse û pirtûkên xwe bi di- 
ravên xwe çap dike, piştre kes 
pirtûkên wan jî nakire...” 

Hêro Mewlûdî 

Hewlêr (Rudaw) - Ji Rojhi- 
latê Kurdistanê keçeke Kurd 
dixwaze ji helbestan minyatoran 
çêbike. Keça binavê Hêro ya 26 
salî ji zarokatiye xwe ve heta îro 
gelek tablo nîgarkirine û dix- 
waze bi helbestê mînyatorê bi- 
nexşîne. 

Hêro Şêxûlîslam Wetenî di 
aliyê hunera nîgarvaniya mînya- 
tor de xwedî ezmûn e. Ew di sala 
1983’an de li bajarê Sine ji dayîk 
bûye û ji zarokatiya xwe ve fêrî 
şêwekariyê bûye. Heta îro wê 
zêdetir bi şêwaza realîst tablo 
çêkiriye. Di sala 2003 an de hes- 
tên xwe bi fantaziyên hunerê 
yên cûrbicûr dewlemend dike û 
ber bi afirandina mînyator diçe. 


(Wêne: Rûdaw) 


Hêro di malbateke hunerper- 
wer de çavê xwe vekiriye; mal- 
bata wê gelek alîkarî danê. Ew 
dixwaze wek jinekî di hunera 
Kurd de, kevneşopî êş, herweha 
tabûyan bişkîne û van mijara bi 
awayekî nûjen tevlî hunera mîn- 
yatorê bike. Wek ew dibêje ma- 
mostaya wî Efsane Qozate 
piştgiriyeke mezin dayê. 

Wek Hêro dibêje helbest ji 
evîn û fentaziyan ne cûda ne. 
Hêro dixwaze helbestên kurdî 
tevlî mînyatorê bike û di vî warî 
de bibe xwediyê rolekî mezin: 
“Helbestvan peyva li gor wateya 
wan li pey hev rêzdikin. Ez jî 
wan bi reng û pênûsê li ser singê 
tabloyan dinexşînim.” 

Hêro herwiha dixwaze berhe- 


mên xwe di pêşangehan de nî- 
şanê gel bide. Li ser vekirina çen- 
dîn pêşangehên wek li Tahranê, 
li balyozxaneyên Meksîka û Be- 
razîlyayê: “Ez dixwazim bi alîka- 
riya Wezareta Rewşenbîriya 
Kurdistanê pêşangeha xwe ya 
yekem ya li dervayê îranê li 
Hewlêrê vekim. Armanca min 
ew e ku ez hunera xwe pêşkêşî 
welatiyên Başûrê Kurdistanê 
bikim û vî hunerî bi wan bidim 
naskirin.” 

Şêwekarî hunera têkilhevki- 
rina rengan e û pênûs hunerekî 
naskiriye. Gelek kes di vî hunerî 
de kar dikin, xeyalên xwe bi ka- 
rîna taybet, şeklekî nûjen, klasîk 
û li ser singê tabloyan dinexşê- 
nin. Mînyator şaxeke nû ya vê 
hunerê ye û li Başûrê Kurdistanê 
heta radeyekê nehatiye nasîn. 
Wek Hêro dibêje hunera mînya- 
torê ji şêwekariyê gelek cûdatir 
nîne. Tenê baldariyeke nazik 
dixwaze. 

Bi nêrîna hinek kesan cara 
yekem mînyator ji aliyê huner- 
mendên Çîn û Japonî ve serî hil- 
daye. Hinek jî rayê wê digihînin 
Yûnaniyên kevn. Di serdema Se- 
fewiyan de, îraniyan ev huner ji 
Çîniyan wergirtine. îraniyan vê 
hunerê gûhertin. Bi sedema nû- 
kirin û pêsdexistina îraniyan, 
mînyator wek hunereke Îranî 
hatiye naskirin. 


Mêrên Kurd nabêjin "ji te hezdikim" 


Ciwan Cemîl 

Hewlêr (Rûdaw) - Bi gotina “ji te hez dikim” 
û bi pêşkêşkirina diyariyan, di nav şeş salan de 
Ehmed dilê Nazê hilgirt. Lê piştî dawet û ze- 
wacê ew gotin ber bi bêhîbûnê ve çû, diyarî jî 
kêmbûn. Heta rewş gihişt wê radeyê ku gotina 
“ji te hez di-kim” bi yekcarî xatir ji wan xwest. 

Naze Mihemmed 25 salî ye, 4 sal in zewiciye 
û dayika zarokekî ye. Herçend ew û Ehmed ge- 
lekî ji hevdû hez dikin, lê ew dixwaze ku mêrê 
wê ji wê re bêje, êz ji te hez dikim:’ “Eger zilamê 
min carekê ji min re bibêje; ez ji te hez dikim, ez 
hestdikim ku hemû dinya milkê min e.” 

Jin dixwazin ku 
zilamên wan, wan 
binazenin û bi pêş- 
kêşkirina diyariyan 
û bi gotina “ji te hez 
dikim’,’ hîs xwe nî- 
şanî wan bidin. Lê 
jinên Kurdistanê gilî 
ji zilamên xwe dikin 
ku wan kêm dinazî- 
nin. 

Semîre ya 18 salî 
ev dû sal in zewicî 
ye. Ew dixwaze 
xwandina xwe bi- 
domîne, lê zilamê 
wê astengiyan der- 
dixe û naxwaze ew 

bixwîne. Lewma ji ber vê meseleyê ew çendîn 
caran rastî pirsgirêkan hatine. Semîre dibêje: 
”Viyana min ji zilamê min re girêdayî wan dax- 
waziyane ku ew ji min re cîbicîh dike.” 

Di dema ku Rûdaw bi Semire re di axivî, zi- 
lamê wê telefona wê kir. Wan di telefonê de jî 
hêncet li hevdû derdixistin. 

Lêkolerê Civakî, Dr. Sîrwan Ebdilla dibîne ku 
di meseleya tiştên ku jin ji zilamên xwe dixwa- 
zin, ji bo ku li cem wan hezkirî bin, hizirkirinên 
jinan cuda ne: ”Jîngeha wê civaka ku jin lê per- 
werde dibe û astê rewşenbîrî yê malbatê, sede- 
mên asta xweşviyaniya jin û mêran e. Eger viyan 
li ser bingeha ji hev fêmkirin û pêkve jiyana hev- 
beş be, bêguman wê jiyana hevjîniyê bêtir ber- 
dewam bike.” 

Gulale Elî ya 34 salî ev 16 sal in bi bazirganekî 
re zewiciye û şeş zarokên wan hene. Bi sedema 


kar, zilamê wê gelek caran serdana welatan dike. 
Ew jin xwe weke xêzaneke bextewer dibîne û di 
dema sefera zilamê xwe de jî, ew gelek girîngiyê 
pê dide: ”Eger berdewam telefona min bike, ew 
bêtir li cem min hezkirî dibe. Eger girîngiyê bi 
cilûbergên xwe bide û di dema lcirîna cilûbergan 
de em bi hev re bin û bi ya min bike, ew li cem 
min bêtir hezkirî dibe.” 

Gelek caran bi sedema mijûlbûnêTfîlam kêm 
girîngiyê bi hevjîn û zarokên xwe didin ku ev jî 
jinan aciz dike. Ji ber ku ew dixwazin zilamên 
wan girîngiyê bi zarokan bidin û xwestekên wan 
bicîbînin.” 

Gella Hesen 30 
salî ye û 8 sal in 
digel rojnameva- 
nekî çûye nav qe- 
fesa zêrîn! Ji ber 
ku zilamê wê bê- 
tiriya demê mijûlî 
karê rojnameva- 
niyê ye, gelek 
caran di navbera 
wan de pirsgirêk 
derdikevin. 
Lewma dema zi- 
lamê wê zû ji kar 
vegere, ew li cem 
Gella yê hezkirî 
dibe: ”Eger êva- 
rekê zû vegere 
malê ez zêde jê hez dikim û şeva me jî tije viyan 
dibe.” 

Jin dixwazin dema zilamên wan vedigerin 
malê, ew bi destên vale venegerin. Lê di gel xwe 
diyariyekî ji hevjîna xwe re bibin. Narîn 20 salî 
ye û saleke ku ew zewiciye: ”Dema zilamê min 
ji kar vedigere malê û diyariyekê ji min re bîne, 
bila biçûk jî be. Ez hestdikim ku ez berdewam 
li ser hizra wî me.” Lê ew jin aciz dibe dema zi- 
lamê wê li derve bi sedema pisrgirêkekê aciz 
dibe û dema vedigere malê, aciziya xwe li wê 
dertîne. 

Dr. Sîrwan meseleya girîngînedana zilaman 
bi hez û xwestekên jinên xwe, vedigerîne urf û 
adetên civaka Kurd û meseleya xwe mezin dî- 
tina li cem zilaman. Ew di wê baweriyê de ye ku 
bi sedema bihêzbûna aliyê sozdarî li cem jinan, 
zilam dikarin bi hêsanî dilê jinên xwe hilgirin. 




Suxne, lê li wir nivîsandibûn ku qedexe ye jinên 
nixumandî û bi bûrkînî li wir avjêniyê bikin û li 
otêleke din jî heman tişt hatibû nivîsandin. Roj- 
namevan dibêje dema wê ji rêveberê otêlê re se- 
demê vê yekê pirsiye, wî wiha bersiv daye: ”Tu 
pirsgirêka me li gel cilên Îslamî tuneye, lê bor- 
kinî nexweşiyên çerm bo jinan peyde dike.” Roj- 
nemevana navborî dide zanîn ku baweriya jinên 
ku bûrkînî li xwe dikin bi vê hincetê nayê û dom 
dike: "Bûrkînî bi piranî ji heman cûrê caw ku 
mayoyên din pê tên çêkirin,” Herwiha tê gotin 
ku xwediyên havîngeh û cihên geştyarî ji bo ra- 
zîkirina biyaniyên ku hersal bi milyonan serdana 
Misrê dikin, cilên Îslamî qedexe dikin. 

Ji aliyekî din ve li paytexta Norwêçê li Osloyê 
biryar hatiye stendin ku rê ji bo jinên Musulman 
bê vekirin, ji bo ku li avjêngehên Norwêçê bika- 
ribin bûrkînî li xwe bikin. Tê gotin ku berpirsên 

Elaph - Li dû welatên sereke yên cîhana ro- 
javayî û Musluman, li Fransa û Misrê di derbarê 
cilên jinan de gengêşî didomin. Li Misrê hinek 
otel, havîngeh û avjêngeh bi yasa û şîretnameyên 
tund hewldidin ku pêşî li bikaranîna “cilên îs- 
lamî” yên avjêniyê bûrkîniyan - mayoyên ku ji 
binî heta serî laşê jinan dinixumîne - bigrin û li 
Fransayê jî lixwekirina monokîniyan - mayoyê 
ku beşekî mezin ji laşê jinan nanuxumîne - qe- 
dexe ye. 

Jineke ku ji ber lixwekirina bûrkînî rastî hel- 
westeke neyênî li avjêngeheke Misrî hat 
Umeyme Mensûr a Amerîkî-Misrî ye. Navborî 
diyar kir ku dema ew ligel zarokê xwe yê dû salî 
çûye gundekî ser bi bajarê Xerdeqe û gava wê 
xwestiye li dûv zarokê xwe here nav avjêngehê, 
di cîh de berpirsyarê avjêngehê bi hinceta ‘bûr- 
kînî qedexe ye ew agahdar kiriye ku ”li gor ya- 
sayan” nabe ew avjêniyê bike! Umeyme dibeje 
ku wê bi vê helwestê hest bi sivikkirina xwe kir 
û yekser berê xwe daye ofîsa rêveberê giştî yê 
havîngehê, lê ew jî bê feyde bûye. Umeyme di- 
beje ku hîn jî wê bawer nekiriye ku ne li Ewrûpa, 
lê li welatekî Musulman bûyereke wiha hatiye 
serê wê: ”Li dijî jinên nixumandî cudahî tên 
kirin, ev binpêkirina azadiya jinên Musulman e.” 

Li Misrê Umeyme Mensûr ne yekem jin e ku 
bi sedemê lixwekirina bûrkînî rastî bûyereke 
wiha hatibe. Navborî anî ziman ku karmendên 
otêlê jê re gotine ku çend hevkarên wan ji ber cî- 
bicîh nekirina yasayên di derbarê lixwekirina 
bûrkîniyan de, ji kar hatine avêtin. Li gor 
Umeyme ev helwesta havîngehan nîşana vê 
yekê ye ku kampanyayeke sîstematîk ji bo qede- 
xekirina cilên Îslamî, nemaze li havîngehên ku 
geştyarên biyanî serdana wan dikin, tê meşan- 
din. 

Rojnamevaneke Misrî jî dibêje ku ew di dest- 
pêka meha Remezanê de çûye havîngeha Eyn 




avjêngehan naxwazin ku jinên rûniştvanên Os- 
loyê bi sedemên bîr û baweriyên olî, an jî kevne- 
şopiyên rojhilatî, ji avjêngehan bêbeş bimînin. 
Beriya Osloyê bajarekî Almanî jî biryareke bi vî 
awayî dabû. Lê hinek dewlet nemaze Fransa lix- 
wekirina bûrkîniyan qedexe dikin. Fransa her- 
wiha mayoyên monokînî jî ku cûreyek ji cilên 
avjêniyê ye û sînga jinan naveşêre, qedexe dike. 
Hikûmeta Fransî wekî sedema qedexekirina lix- 
wekirina bûrkînî parastina sekûlarîzma Fran- 
sayê û ya monokîniyan parastina rûmeta giştî 
nîşan dide. 


Rengêjinên Hewlêrê reş e! 


Soran Behaedîn 

Hewlêr (Rudaw) - Şehla 
Usman 31 salî ye û ew bi piranî 
cilên reş li xwe dike. Ew dibêje 
dema ku rengeke din li xwe dike 
wek kêmasiyek di cilê wê de 
hebe: “Ez ji hemû rengan bêhtir 
ji rengê reş hez dikim. Her bi 
cilên reş diçûm kolejê heta min 
xilaskir. Gelek car ez dihatim 
rexnekirin, Ji min re digotin, 
pirsgirêkek te heye, çima rengê 
reş li xwe dikî.” 

Selma 49 salî ye, ji ber kuştina 
mêrê wê, ev 11 sal in ku ew cilên 
reş li xwe dike. Selma dibêje ku 
ji rengê reş hez nake. Lê ji ber go- 
tinên xelkê ew reş li xwe dike: 
“Ger min rengên din li xwe bi- 
kira, wê bigotane dixwaze mêr 
bike,” 

Şivan Kerîm Herkî yê 23 salî 
ku xwendekar e, balê dikşînê ser 
li xwekirina cilên malbata xwe û 
dibêje ku ji bilî rengê reş kêm 
rengê din li xwe dikin: “Ez ji 
rengê reş heznakim. Ji xizmên 
xwe re dibêjim rengê reş li xwe 



nekin. Gelek keç di temenê 
ciwan de cilên reş ji bo bedewiyê 
werdigrin ev buye çavlihevkirin.” 

Civaknas Aram Zahîr, jî dide 
zanîn ku lixwekirina rengê reş 
wekî mîratekêye ji civaka Kurd 
re maye û bûye sembola xem û 
nexweşiyan: “Ew jinên ku kincên 
reş li xwe dikin, ji ber sedema 


bûyerên ku hatine serê wan in. 
Gelek caran ji ber mirina ferdê 
malbatê jî reş girêdidin.” 

Hin rewşenbîrên Kurd di wê 
bawerîyê de ne ku rengê reş bi 
hatina îslamê re ketiye nava 
Kurdan, berî îslamê jinên Kurd 
ne rengê reş, lê bi piranî yê sipî li 
xwe kirine. 

Mele Hisamedîn Cewdet di- 
bêje li gor ola îslamê rengê reş 
ne maqûl e divê ji bo şînê li xwe 
nekin, ji ber ku di îslamê de reş- 
pêçan ne baş e: “Tenê jinên ku 
mêrên wan dimre, heta 4 meh û 
10 rojan, normal e tazîdar bin û 
rengê reş li xwe bikin. Ger kesek 
ji bo xweşikbûnê rengê reş li xwe 
bikê ev xwezayî ye. Lê di dema 
taziya de bi mebesta cudakirina 
ji kesên din be, ev ne qeyde ye. 
Ev yek ne adetekî kevn e dinav 
civakê de dema jin diçin derveyî 
malê, çarşefekî reş bi serê xwe de 
dikin ku jê re eba tê gotin. Lê 
niha kesên cilên reş li xwe dikin 
û dibêjin rengê reş cihê eba 
digre.” 








































